ሳምንታዊ ትምህርት – በኢ/ኦ/ተ/ቤ/ክ/በሰ/ት/ቤቶች ማ/መምሪያ – ማኅበረ ቅዱሳን\nArchive for category: ሳምንታዊ ትምህርት\nYou are here: Home1 / ሳምንታዊ ትምህርት\n‹‹መኑ ውእቱ ገብር ኄር፤ ታማኝ አገልጋይ ማነው?››\nMarch 25, 2017 /in ሳምንታዊ ትምህርት /by Mahibere Kidusan\nበመ/ር ምስጢረ ሥላሴ ማናየ\nመጋቢት ፲፮ ቀን ፳፻፱ ዓ.ም\nበኢትዮጵያ ኦርቶዶክስ ተዋሕዶ ቤተ ክርስቲያን ስያሜ የዐቢይ ጾም ስድስተኛው እሑድ ወይም ሳምንት ‹ገብር ኄር› ይባላል፡፡ ሰያሜውን የሰጠውም ኢትዮጵያዊ ሊቅ ቅዱስ ያሬድ ነው፡፡ ከአምስቱ መጻሕፍቶቹ አንዱ በኾነው ጾመ ድጓ መጽሐፍ ሳምንቱን የዐቢይ ጾም ሳምንታት ስያሜዎች ከነሥርዓተ ማኅሌቱ አዘጋጅቷል፡፡ ስለዚህ በስድስተኛው የዐቢይ ጾም ሳምንት ከዋዜማው ቅዳሜ ጀምሮ በቤተ ክርስቲያን የሚዘመረው ዝማሬ፣ የሚሰበከው ስብከት፣ የሚሰጠው ትምህርት ገብር ኄርን የሚያወሳ ነው ማለት ስለ ታማኝ አገልጋይ የሚያስረዳ ነው፡፡ በማቴዎስ ወንጌል ፳፭፥፲፬-፳፭ የተገለጸውና በዕለቱ የሚነበበው ወንጌል የሚነግረንም ይህንኑ ትምህርት ነው፡፡\nአንድ ባዕለ ጸጋ ሰው ባሪያዎችን ጠርቶ ለአንዱ አምስት መክሊት ሰጠው፣ ሁለት መክሊት የሰጠውም አለ፣ አንድ መክሊትም የሰጠው አለ፡፡ ከዚህ በኋላ ወደሩቅ አገር ሔደ፡፡ አምስት መክሊት የተቀበለውም ወጥቶ ወርዶ ሌላ አምስት አትርፎ ዐሥር አደረገ፡፡ ሁለት የተቀበለውም አትርፎ አራት አደረገ፡፡ አንድ የተቀበለው ግን መሬቱን ቆፍሮ በሻሽ ጠቅልሎ የጌታውን መክሊት ቀበራት፡፡ ከብዙ ጊዜ በኋላ ጌታቸው መጥቶ ተቆጣጠራቸው፡፡ አምስት መክሊት የተቀበለው ቀርቦ ‹‹ጌታዬ አምስት መክሊት ሰጥተኸኝ ነበር እነሆ አምስት አተረፍኩ›› አለው፡፡ ‹‹ገብር ኄር ወምዕመን ዘበውሁድ ምእምነ ኮንከ ዲበ ብዙህ እሰይመከ ባእ ውስተ ፍሥሐሁ ለእግዚእከ፤ አንተ ታማኝ ባሪያ! በጥቂቱ ታምነሃል፤ በብዙ እሾምሃለሁ፡፡ ወደ ጌታህ ደስታ ግባ!›› አለው፡፡ ሁለት የተቀበለውም ቀርቦ ‹‹ጌታዬ ሁለት መክሊት ሰጥተኸኝ ነበር እነሆ ወጥቼ ወርጄ ሌላ ሁለት አትርፌ አራት አድርጌአለሁ፤›› ብሎ መክሊቱን አቀረበ፡፡ ጌታውም፡- ‹‹አንተ ታማኝ በጎ አገልጋይ በጥቂቱ ታምነሃል፤ በብዙ እሾምሃለሁ፡፡ ወደ ጌታህ ደስታ ግባ!›› አለው፡፡\nአንድ መክሊት የተቀበለው ግን ‹‹ጌታዬ፣ አንተ ክፉና ጨካኝ፤ ካልዘራህበት የምታጭድ፤ ካልበተንህበት የምትሰበስብ፤ እንደ ኾንክ ስለ አወቅሁ መሬቱን ቆፍሬ ቀበርኋት እነኋት መክሊትህ›› አለው፡፡ ‹‹አንተ ሰነፍ ባሪያ! መክሊቴን በጊዜ ልትሰጠኝ በተገባህ ነበር፡፡ እኔም ወጥቶ ወርዶ ለሚያተርፍ በሰጠሁት ነበር፤›› አለና ‹‹ኑ፤ የዚህን ሐኬተኛ መክሊት ውሰዱና ዐሥር መክሊት ላለው ስጡት፡፡ ‹ላለው ይሰጡታል ይጨመርለታል ለሌለው ግን ያለውን ይቀሙታል›፡፡ ንዑ ይህን ሰነፍና ሐኬተኛ ባርያ እጅ እግሩን አሥራችሁ ጽኑ ጨለማ ወደ አለበት ውሰዱት! ጩኸትና ጥርስ ማፋጨት ወዳለበት ጨምሩት!›› የሚል ፍርድ ወሰነበት፡፡\nባዕለ ጸጋ የተባለው ጌታ ነው፡፡ መክሊት የተባለው ልዩ ልዩ የአገልግሎት ጸጋ ነው፡፡ ያተረፉት በሚገባ በታማኝነት ያገለገሉ ቅዱሳን ሰዎች ናቸው መክሊቱን የቀበረው ደግሞ በታማኝነት በተሰጠው ጸጋ ማገልገል ሲገባው ያላገለገለ ነው፡፡ ጌታቸው ሊቆጣጠራቸው መጣ ማለት ጌታችን በዕለተ ምጽአት ለዅሉም በሠራው ምግባር መጠን ዋጋ ለመስጠት እንደሚመጣ ያሳየናል፡፡ ያገለገሉትን ‹‹ወደ ጌታህ ደስታ ግባ!›› አላቸው ማለት ታማኝ አገልጋዮች መንግሥተ ሰማያትን ይወርሳሉና፡፡ ሰነፉ አገልጋይ ወደ ጨለማና ጥርስ ማፋጨት ወዳለበት ቦታ መወርወሩም ኀጥአን ወደ ሲኦል መግባታቸውን የሚያሳይ ነው፡፡\nከላይ ያነሳነው የቅዱስ ወንጌል ቃል፡- ‹‹ታማኝ አገልጋይ ማነው?›› ይላል፡፡ ይህ እያንዳንዱ በአርአያ እግዚአብሔር የተፈጠረ የሰው ልጅ ጥያቄ ነው፡፡ ለዚህ አምላካዊ ጥያቄ ምላሽ መስጠት ከሰው ልጆች ይጠበቃል፡፡ ከዚህ ቀጥለን በመጽሐፍ ቅዱስ ታሪካቸው ከተመዘገበላቸው ታማኝ አገልጋዮች መካከል ሦስቱን ጠቅሰን ከእነርሱ ሕይወት እንድንማር የሚያነሣሣ መጠነኛ ትምህርት እናቀርባለን፤\nሊቀ ነቢያት ሙሴ ታማኝ አገልጋይ መኾኑን ቅዱሳት መጻሕፍት ይመሰክራሉ፤ ‹‹በመካከላችሁ ነቢይ ቢኖር እኔ እግዚአብሔር በራእይ እገለጥለታለሁ ወይም በሕልም አናግረዋለሁ፡፡ ባሪያዬ ሙሴ ግን እንዲህ አይደለም እርሱ በቤቴ ዅሉ የታመነ ነው፤›› እንዲል (ዘኍ.፲፪፥፮)፡፡ ይህ የፍጡር ቃል ሳይኾን በፈጣሪው የተሰጠ ምስክርነት ነው፡፡ በውኑ በዘመናችን እንኳን ፈጣሪ ፍጡራን ታማኝነቱን የሚመሰክሩለት አጋልጋይ ይኖር ይኾን? እንጃ! የሙሴን ታማኝ አገልጋይነት በረኃ፣ ስደት፣ መከራ፣ የፈርዖን ግርማ እና ቁጣ አልበገረውም፡፡ ዐርባ ዓመት ስለ ወንድሞቹ በመሰደድ ዐርባ ዓመት ደግሞ የተሰደደላቸው ወንድሞቹን በመምራት፣ ባሕር በመክፈል፣ ጠላት በመግደል፣ መና በማውረድ፣ ደመና በመጋረድ ውኃ ከዓለት አፍልቆ በማጠጣት መከራውን ከወገኖቹ ጋር በመቀበል የቀኑን ኃሩር፣ የሌሊቱን ቁር (ብርድ) ታግሦ በታማኝነት አገልግሏል፡፡ ታማኝነቱም እስከ ሞት ድረስ ነበር፡፡\n‹‹ሙሴም ወደ እግዚብሔር ተመልሶ ‹ወዮ እኒህ ሕዝብ ታላቅ ኃጢአት ሠርተዋል፡፡ ለራሳቸውም የወርቅ አማልክት አድርገዋል፡፡ አሁን ይህን ኀጢአታቸውን ይቅር በላቸው፤ ያለዚያ ግን ከጻፍከው መጽሐፍ እባክህ ደምስሰኝ? ከባለሟልነትህ አውጣኝ?›› ተብሎ ተጽፏል (ዘፀ.፴፪፥፴፩)፡፡ ታማኝ አገልጋይ የሚባለው እንደ ሙሴ ‹‹እኔ ልሙት ሌሎች ይዳኑ›› የሚል ሰው ነው፡፡ አሁን የምናየው ግን ፈጽሞ ከዚህ የተለየ ነው፡፡ ‹‹ሰዎች ይሙቱ፤ እኔ ልኑር፡፡ ሰዎች ጦም ይደሩ፤ እኔ ልብላ፡፡ ሰዎች ይራቆቱ፤ እኔ ልልበስ፡፡ ሰዎች ይዘኑ፤ እኔ ልደሰት›› ነው፡፡ ይህም ታማኝ አገልጋይ ያለ መኾን መገለጫ ነው፡፡ ታማኝ አገልጋይ ለሚያገለግላቸው ሰዎች ጥቅም ቅድሚያ የሚሰጥ እንጂ የራሱን ጥቅም የሚያስቀድም አይደለም፡፡\nዛሬ በዓለማችን የምንመለከተው ድርጊት ግን ‹‹ጩኸት ለአሞራ መብል ለጅግራ›› የሚባለውን ዓይነት ነው፡፡ በታማኝ አገልጋዮች ድካም የሚሸለሙ፤ ታማኝ አገልጋዮች በሠሩት ሪፖርት የሚያቀርቡ፤ ባልሠሩት ሥራ የሚወደሱ፤ ከጥቅሙ እንጂ ከድካሙ መካፈል የማይሹ ጥቂቶች አይደሉም፡፡ እንቅፋት የሚመታው እግርን ነው፡፡ አክሊል የሚቀዳጀው ግን ራስ ነው፡፡ ታማኝ አገልጋይ ማለት እንደራስ አክሊል ዘውድ የሚጸፋ ብቻ ሳይኾን እንደ እግር እንቅፋቱን፣ እሾኹን፣ ውጣ ውረዱን፣ መከራውንና ድካሙን የሚቀበል ነው፡፡ በጥቅም ጊዜ ለራሱ በአካፋ የሚዝቅ፤ ሌሎች በጭልፋ የሚቆነጥር አይደለም፡፡ ሙሴ ባሕር የከፈለው፣ መና ያወረደው ደመና የጋረደው ውኃ ያፈለቀው ለራሱ አልነበረም፤ ለሚመራቸው ሕዝብ ነበር እንጂ፡፡ ታማኝ አገልጋይ ያሰኘውም ይኸው ነው፡፡ በዚህ ከብሮበታል፤ ተመስግኖበታልም፡፡\nነቢዩ ዳዊት ዘመነ መሳፍንት አልፎ ዘመነ ነገሥት ሲተካ እስራኤልን በንጉሥነት እንዲመራ እግዚአብሔር ከበግ ጥበቃ የመረጠው ንጉሥ ነው፡፡ እርሱም በተሰጠው ሥልጣን ሳይታበይ በታማኝነት ሕዝበ እስራኤልን መርቷል፡፡ እግዚአብሔር ለሙሴ እንደ መሰከረው ዅሉ ስለ ለዳዊትም መስክሮለታል፡፡ ‹‹እግዚአብሔር እንደ ልቡ የኾነ ሰው መርጧልና … የዘይቱን ቀንድ ሞልተህ በልጆቹ መካከል ለእኔ ንጉሥ አዘጋጅቻለሁና ወደ እሴይ ወደ ቤተ ልሔም እልክሃለሁ፤›› ተብሎ እንደ ተጻፈ (፩ሳሙ. ፲፫፥፲፫፤ ፲፮፥፪)፡፡\nበመዝሙረ ዳዊትም ‹‹ወረከብክዎ ለዳዊት ገብርየ ወቀባዕክዎ ቅብዐ ቅዱስ፤ ባሪያዬ ዳዊትን አገኘሁት የተቀደሰ ዘይትንም ቀባሁት›› ተብሎ ተነግሮለታል (መዝ. ፹፰፥፳)፡፡ ይህንንም አባ ጊዮርጊስ ዘጋሥጫ በመጽሐፈ ሰዓታት ድርሰቱ፡- ‹‹ረከብክዎ ለዳዊት ገብርየ ብእሴ ምእመነ ዘከመ ልብየ፤ አገልጋዬ ዳዊትን እንደ ልቤ የታመነ ሰውን ኾኖ አገኘሁት›› ሲል ተርጕሞታል፡፡ ንጉሥ ዳዊት ከመንገሡ በፊት የተገኘው በታማኝነት ነበር፡፡ ከነገሠ በኋላም ታማኝ ነበር፡፡ አሁን በዚህ ዓለም የምንኖር እኛ ግን በድኅነት ታማኝ እንኾንና ሀብት፣ ሹመት፣ ሥልጣን ሲመጣ ታማኝነትን እናጣለን፤ እንዲያውም ታማኝነትን እንንቀዋለን፡፡ መስረቅ ጀግንነት ይመስለናል፡፡ መዋሸት ሥልጣኔ ይኾንልናል፡፡\nዳዊት ሳይሾም በጎቹን በመጠበቅ ታማኝ ነበር፡፡ በጎቹን የሚነጥቅ ተኩላ አንበሳ ቢመጣ በኋላው ተከትሎ ነብሩን በጡጫ፣ አንበሳውን በእርግጫ ብሎ በጎቹን ያስጥል ነበር፡፡ ‹‹እኔ ባሪያህ የአባቴን በጎች ስጠብቅ አንበሳ ወይም ድብ ይመጣ ነበር፡፡ ከመንጋውም ጠቦት ይወስድ ነበር፡፡ በኋላውም እከተለውና እመታው ነበር፤ ከአፉም አስጥለው ነበር፡፡ በተነሣብኝም ጊዜ ጉሮሮውን አንቄ እመታውና እገድለው ነበር፡፡ ይህም ፍልስጥኤማዊ ከነዚያ እንደ አንዱ ይኾናል፤ እንግዲህ እገድለው ዘንድ፤ ከእስራኤል ተግዳሮትን አስወግድ ዘንድ ዛሬ አልሔድምን? የሕያው አምላክ ጭፍሮችን ይገዳደር ዘንድ ይህ ቆላፍ ምንድን ነው? ከአንበሳና ከድብ ያስጣለኝ እግዚአብሔር ከዚህ ያልተገረዘ ፍልስጥኤማዊ እጅ ያስጥለኛል!›› በማለት እርሱ እንደ ተናገረው (፩ኛሳሙ.፲፯፥፴፬)፡፡\nዛሬም ቢኾን በእስራኤል ዘነፍስ በምእመናን ላይ የሚገዳደሩ ብዙ ፍልስኤማውያን ተሰልፈዋል፡፡ እነዚህን ድል የሚነሣ፤ በጎቹን ምእመናን ከተኩላ፣ ከአንበሳና፣ ከድብ አፍ የሚታደግ ታማኝ አገልጋይ ማነው? ከምእመናን ተግዳሮት የሚያርቅ ፈጣሪዬ ከመከራ ያድነኛል ብሎ የሚታመን የኢ አማንያን ብዛት የማያስፈራው ማን ነው? ከትንሽነቱ እስከ ታላቅነቱ የታመነ አገልጋይ ማነው? ለተሾመበት ሓላፊነት ታማኝ ማነው? አሁንም ዓለማችን ከሥጋውያን ባለ ሥልጣናትም ኾነ ከመንፈሳውያን መሪዎች የምትሻው ታማኝ ሰው ነው፡፡ በሙስና ያልተዘፈቀ፤ ጉቦ አይኑን ያላጨለመበት፤ ለመንጋው አርአያና ምሳሌ የሚኾን ሰው፤ ታማኝ አገልጋይ ማለት እርሱ ነው፡፡ በመሐላ የተቀበለውን የአገልግሎት ሓላፊነት የማይዘነጋ ጳጳስ፣ ቄስ፣ ዲያቆን፣ ሰባኪ፣ መምህር፣ ሐኪም፣ ዳኛ፣ ነጋዴ፣ ተማሪ፣ ወታደር፣ የቤት ሠራተኛ፣ የቢሮ ሠራተኛ ታማኝ መኾን አለበት፡፡\nመንጋው በክህደት ሲጠፋ ዝም ብሎ የሚያይ ጳጳስ፣ ቄስ፣ ዲያቆን፣ መምህር፣ ሰባኪ፣ ታማኝ አይደለም፡፡ ታማሚው እየተሰቃየ የሚዝናና ሐኪም ታማኝ አይደለም፡፡ ፍርድ የሚያጎድል፤ ድሆችን የሚበድል፤ ለደሃ አደጎች የማይፈርድ ዳኛ ታማኝ አገልጋይ አይደለም፡፡ ቅቤ በሙዝ እና በድንች ቀላቅሎ፣ በርበሬ በሸክላ አፈር ጨምሮ፣ ሌሎችን አጭበርብሮ የሚሸጥ ነጋዴ ታማኝ አገልጋይ አይደለም፡፡ እየነገደ ያለው በሰው ሕይወት መኾኑን መዘንጋት የለበትም፡፡ ዅሉም እንደየአቅሙ በተሰጠው የአገልግሎት ዘርፍ ታማኝ መኾን አለበት፡፡\nዮሴፍ ለወንድሞቹ ምግባቸውን ተሸክሞ የእርሱ ስንቅ ቢያልቅ የወንድሞቹን ስንቅ ያልበላ በትንሹ የታመነ ሰው ነበር፡፡ ወንድሞቹ ሸጠውት በቤተ ጲጥፋራ በሚያገለግልበት ጊዜም ታማኝ ነበር፡፡ ታማኝነቱ በጲጥፋራ ቤት ጌታ አድርጎታል፡፡ ‹‹ዮሴፍ ተሸጠ፤ አገልጋይም ኾነ፡፡ እግሮቹ በእግር ብረት ሰለሰሉ፡፡ ሰውነቱም ከብረት አመለጠች፡፡ ቃሉ ሳይደርስ የእግዚአብሔር ቃል ፈተነው፡፡ ንጉሥ ላከ፤ ፈታውም የሕዝብ አለቃ አድርጎ ሾመው፡፡ የቤቱም ጌታ አደረገው፡፡ በገንዘቡ ዅሉ ላይ ገዢ አደረገው፡፡ አለቆቹን እንደ እርሱ ይገሥፅ ዘንድ፤ ሽማግሌዎችን እንደ እርሱ ጥበበኞች ያደርጋቸው ዘንድ፤›› ተብሎ እንደ ተነገረለት (መዝ.፻፬፥፲፯)፡፡\nበዚህ ኹኔታ የነበረው ዮሴፍ የጌታው ሚስት ሲወጣ ባቱን፣ ሲገባ ደረቱን እያየች ዐይኗን ጣለችበት፤ በዝሙት አይን ተመለከተችው፡፡ ‹‹ከእኔ ጋር ተኛ›› እያለችም በየቀኑ አስቸገረችው፡፡ እርሱ ግን ‹‹እምቢ›› አላት፡፡ ለጌታው ሚስትም፡- ‹‹እነሆ ጌታዬ በቤቱ ያለውን ዅሉ ለእኔ በእጄ አስረክቦኛል፡፡ በቤቱ ያለውን ምንም የሚያውቀው የለም፡፡ በዚህ ቤት ከእኔ የሚበልጥ ሰው የለም፡፡ ሚስቱ ስለ ኾንሽ ከአንቺ በቀር ያልሰጠኝ ነገር የለም፡፡ እንዴት ይህን ትልቅ ክፉ ነገር አደርጋለሁ? እንዴትስ በእግዚአብሔር ፊት ኀጢአትን እሠራለሁ?›› በማለት የዝሙት ጥያቄዋን ውድቅ አደረገባት (ዘፍ.፴፱፥፯)፡፡\nበዮሴፍ ታማኝነት የጌታው ቤት ተባርኳል፡፡ ሀብቱ በዝቷል፡፡ በታማኝነቱ በቤቱ ያለውን ዅሉ ተረክቦ ነበር፡፡ የቀረበለት ፈተና ግን ከባድ ነበር፤ ኾኖም ግን በታማኝነቱ ለማለፍ ችሏል፡፡ ዮሴፍ በታማኝ አገልጋይነቱ በመጣበት መከራ ቢታሰርም እንኳን ያለ ሹመት አላደረም፤ የእስረኞች አለቃ ነበር፡፡ ከእስር ቤት ሲወጣም ግብጽን በሙሉ መርቷል፡፡ በግብጻውያን ላይ ተሾሟል፤ በጥቂቱ ታምኗልና፡፡ ‹‹በጥቂቱ የታመነ በብዙ ይሾማል›› እንዲል (ማቴ.፳፭፥፳፬)፡፡ዛሬ በእየአንዳንዱ ጓዳ እንደ እሳት የሚያቃጥሉ አገልጋዮች ናቸው ያሉት፡፡ ልጅ በፈላ ውኃ የሚቀቅሉ ናቸው የሚበዙት፡፡ እንኳን በዅሉ ገንዘብ ለመሾም በጥቃቅን ዕቃዎች እንኳን የሚታመን ሰው ጠፍቷል፡፡ ቅዱስ ዳዊት በመዝሙሩ፡- ‹‹አቤቱ አድነኝ፤ ደግ ሰው አልቋልና፡፡ ከሰው ልጆችም መተማመን ጎድሏልና፤›› በማለት እንደ ተናገረው በመካከላችን መተማመን የለም (መዝ.፲፩፥፩)፡፡\nእናም ከእነዚህ ሦስት ታማኝ አገልጋዮች (ሙሴ፣ ዳዊት እና ዮሴፍ) ሕይወት ዅሉም የሰው ልጅ ታማኝ አገልጋይነት የሚያሰጠውን ክብርና ጸጋ ተመልክቶ በታማኝነት ማገልገል ይገባዋል፡፡ ታማኝ መኾን መጀመሪያ የሚጠቅመው ራስን ነው፤ ከዚያ በኋላ ለአገር፣ ለወገን፣ ለቤተ ክርስቲያን፣ ላመኑትም ላላመኑትም ዅሉ ጠቃሚ ይኾናል፡፡ በመጨረሻም የጽድቅ አክሊልን ይቀዳጃል፤ መንግሥተ ሰማያትን ያወርሳል፡፡ ታማኝነት በሰውም፣ በእግዚአብሔርም ፊት ያስከብራልና፡፡ ጻድቃን፣ ሰማዕታት ቅዱሳን በታማኝነት በማገልገላቸው ፈጣሪአቸውን ደስ አሰኝተው ከብረዋል፡፡\nበሓላፊው ገንዘብ ያልታመኑት እነይሁዳ፣ ሐናንያ እና ሰጲራ የደረሰባቸውን ጉዳት አይተናል፡፡ አካን ወልደ ከርሚንም ተመሳሳይ ቅጣት ደርሶበታል (ሐዋ.፭፥፩-፳፭)፡፡ ስለ ኾነም ዅሉም በተሰማራበት የአገልግሎት መስክ ታማኝ አገልጋይ ኾኖ ‹‹አንተ በጎ ታማኝ አገልጋይ በጥቂቱ ታምነሃል፤ በብዙ እሾምሀለሁ፤›› የሚለውን የጌታውን የምስጋና ቃል ለመስማት ተዘጋጅቶ መጠበቅ ይገባዋል፡፡ መልካም አገልግሎት አገልግለን፣ በእግዚአብሔር ‹አግብርት ኄራን፤ ታማኝ አገልጋዮች› እንድንባል፤ መንግሥቱንም እንድንወርስ አምላካችን ይርዳን፡፡\nhttps://eotcmk.org/a/wp-content/uploads/main-header-am-2.png 0 0 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2017-03-25 14:13:062017-03-25 14:13:06‹‹መኑ ውእቱ ገብር ኄር፤ ታማኝ አገልጋይ ማነው?››\nወረደ መንፈስ ቅዱስ\nJune 24, 2016 /in ሳምንታዊ ትምህርት /by Mahibere Kidusan\nሰኔ ፲፯ ቀን ፳፻፰ ዓ.ም\nመንፈስ ቅዱስ ማለት ከሦስቱ አካላት (ከቅድስት ሥላሴ) አንዱ፤ የእግዚአብሔር አብ፣ የእግዚአብሔር ወልድና የራሱም አካላዊ እስትንፋስ የኾነው እግዚአብሔር መንፈስ ቅዱስ ነው፡፡\n*ወረደ መንፈስ ቅዱስ* የሚለው የግእዝ ዓረፍተ ነገርም *መንፈስ ቅዱስ ወረደ* የሚል ትርጕም ያለው ሲኾን፣ ይህ ሲባልም በሰዉኛ ቋንቋ ከከፍታ ወደ ዝቅታ፣ ከሩቅ ወደ ቅርብ መምጣቱን ወይም መውረዱን ሳይኾን የእግዚአብሔር መንፈስ በሐዋርያት ላይ አድሮ ሰማያዊ ሀብትን፣ ዕውቀትን፣ ጥበብን መግለጹንና ልዩ ልዩ ጸጋን ማደሉን ያመላክታል፡፡\nይህ የመንፈስ ቅዱስ ጸጋ ለጊዜው ለሐዋርያት ቢሰጥም፣ በእነርሱ ላይ ብቻ ሳይገደብ እስከ ዕለተ ምጽአት ድረስ በምእመናን ላይም አድሮ ይኖራል፡፡\nስለዚህ መንፈስ ቅዱስ ወረደ የሚለው ትምህርት መንፈስ ቅዱስን በቦታ፣ በጊዜና በወሰን መገደቡን አያመለክትም፡፡ የእግዚአብሔር መንፈስ በዓለሙ ኹሉ የሞላ ነውና፡፡ በሰው ላይ አድሮ ጥበብን ሲገልጽ ግን ሞላ፤ አደረ፤ ወረደ ተብሎ ይነገራል፡፡ ይኸውም ሥራዉን በሰው ላይ መግለጡን፣ ጸጋዉንም ማብዛቱን ለማመልከት የሚያገለግል ቋንቋ ነው፡፡\nከላይ እንደ ተገለጸው እግዚአብሔር በቅዱሳን ሐዋርያት ላይ ፍርኃትን አስወግዶ ጥብዓትን (ጭካኔን)፣ ስጋትን አጥፍቶ ቈራጥነትን (ድፍረትን) ማሳደሩን፤ እንደዚሁም ሰማያዊ ሀብትን፣ ዕውቀትን፣ ጥበብንና ጸጋን እንዲያገኙ ማድረጉን፤ በዚህም ሐዋርያት ለስብከተ ወንጌልና ለሰማዕትነት የሚያበቃ ቅድስና ላይ መድረሳቸዉን ያመለክታል፡፡\nመንፈስ ቅዱስ በሐዋርያት ላይ የወረደው ጌታችን መድኀኒታችን ኢየሱስ ክርስቶስ በተወለደባት፣ በተጠመቀባትና ከሞታን ተለይቶ በተነሣባት በዕለተ ሰንበት (በሰንበት ክርስቲያን) ሲኾን፣ መንፈስ ቅዱስ ከወረደበት ሰንበት (ከኀምሳኛው ቀን) ጀምሮ እስከሚቀጥለው ሰንበት ያለው ጊዜም (ስምንቱ ቀናት) ዘመነ ጰራቅሊጦስ ወይም ሰሙነ ጰራቅሊጦስ ይባላል፡፡ ይህም መንፈስ ቅዱስ በሐዋርያት ላይ ስለ መውረዱና በምእመናን ላይ ስለ ማደሩ የሚነገርበት ወቅት ነው፡፡\nበዚህ ሰሙን በቤተ ክርስቲያን የሚነገረው ቃለ እግዚአብሔር፣ የሚሰጠውም ትምህርት የመንፈስ ቅዱስን በሐዋርያት ላይ መውረድ የሚመለከት ነው፡፡ ስለዚህም ከኀምሳኛው ቀን (ከበዓለ ጰራቅሊጦስ) ቀጥሎ በሚመጣው እሑድ (በስምንተኛው ቀን) በሌሊት በሊቃውንቱ የሚዘመረው መዝሙር፡- *ወረደ መንፈስ ቅዱስ ላዕለ ሐዋርያት ከመ ዘእሳት ወተናገሩ በነገረ ኵሉ በሐውርት* የሚል ሲኾን፣ ትርጕሙም መንፈስ ቅዱስ በእሳት አምሳል በሐዋርያት ላይ መውረዱንና በእርሱ ኃይል በዓለሙ ኹሉ ቋንቋዎች መናገራቸዉን የሚያስረዳ ነው፡፡\nበዚህ ዕለት በቅዳሴ ጊዜ የሚነበቡ የመጽሐፍ ቅዱስ ክፍሎችም፡- የሚከተሉት ናቸው፤ ኤፌ.፬፥፩-፲፯፤ ፩ኛዮሐ.፪፥፩-፲፰፤ ሐዋ.፪፥፩-፲፰፤ መዝ.፷፯፥፲፰ (ምስባክ)፤ ዮሐ.፲፬፥፩-፳፪ (ወንጌል)፡፡\nየምንባባቱ ፍሬ ዐሳብም የጳውሎስ መልእክት፡- እያንዳንዳችን መንፈስ ቅዱስ በገለጸልን መጠን የየራሳችን ልዩ ልዩ ጸጋ እንዳለን፤ የዮሐንስ መልእክት፡- የእግዚአብሔርን ፈቃድ የሚፈጽም ለዘለዓለም ሕያው እንደ ኾነ፤ የሐዋርያት ሥራ፡- መንፈስ ቅዱስ በሐዋርያት ላይ እንደ ወረደና በዓለሙ ኹሉ ቋንቋዎች መናገር እንደቻሉ፤ መዝሙረ ዳዊት (ምስባኩ)፡- እግዚአብሔር ለሰው ልጅ ልዩ ልዩ ጸጋን እንደሚሰጥ፤ የዮሐንስ ወንጌል፡- እግዚአብሔር እኛን ልጆቹን እንደ ወላጅ አልባ እንደማይተወን ያስረዳሉ፡፡\nቅዳሴውም ቅዳሴ ዲዮስቆሮስ ሲኾን፣ ይህም ምሥጢረ ሥላሴን፣ የጌታችንን ሰው መኾን፣ ሕማሙን፣ ሞቱን፣ ትንሣኤዉን፣ ዕርገቱንና መንፈስ ቅዱስን መላኩን ይናገራል፡፡\nቅድስት በኾነች በጽርሐ ጽዮን በሐዋርያት ላይ የወረደው የእግዚአብሔር አብ ጸጋ፣ የእግዚአብሔር ወልድ ፍቅር፣ የእግዚአብሔር መንፈስ ቅዱስ አንድነት በኹላችን ላይ ይደር፤ እጽፍ ድርብም ይኹን፡፡\nhttps://eotcmk.org/a/wp-content/uploads/main-header-am-2.png 0 0 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2016-06-24 14:45:282016-06-24 14:45:28ወረደ መንፈስ ቅዱስ\nጰራቅሊጦስ ከሣቴ ምሥጢር\nበመምህር ማዕበል ፈጠነ\nጰራቅሊጦስ ማለት ከሣቴ ምሥጢር ማለት ነው፡፡ ይኸውም በግብሩ ታውቋል፡፡ በበዓለ ጰራቅሊጦስ አበው ሐዋርያት ብዙ ምሥጢር በመንፈስ ቅዱስ ተገልጾላቸው ብሉይና ሐዲስን ተርጕመዋል፡፡\nማለትም ወደ ኋላ ተመልሰው *እግዚአብሔር እንዲህ ይላል፤ በመጨረሻው ቀን ሥጋ በለበሰ ኹሉ ላይ ከመንፈሴ አፈሳለሁ፡፡ ልጆቻችሁ ትንቢት ይናገራሉ፤* ተብሎ የተነገረውን ትንቢት ጠቅሰው፣ በመብረቅ መጽሔት ተሞልተው ወደ ፊት የሰው ልጅ በሃይማኖትና በምግባር የሚወርሳትን የመንግሥተ ሰማይን ተስፋ አብሥረዋል /ሐዋ.፪፥፲፯፤ ኢዩ.፪፥፲፰/፡፡\nከቀደመው ቋንቋቸው ሌላ ፸፩ ቋንቋ ተገልጾላቸው በ፸፪ ቋንቋ አስተምረዋል፡፡ ይህ ሲባል ግን በዘመኑ የነበረው ሕዝብ እርስበርስ ይግባባቸው የነበሩት ቋንቋዎች ፸፪ ስለ ነበሩ ነው እንጂ መንፈስ ቅዱስ ከዚህም በላይ ቋንቋዎችንና ጥበብን መግለጽ እንደሚቻለው ልብ ማለት ያስፈልጋል፡፡ ጥንተ ነገሩስ እንደምን ነው ቢሉ ጌታችን በዚህ ዓለም ሦስት ዓመት ከሦስት ወር ወንጌለ መንግሥትን አስተምሮ በመልዕልተ መስቀል ተሰቅሎ፣ በሲኦል የነበሩ ነፍሳተ ሙታንን ከዲያብሎስ ባርነት ነጻ አውጥቶ የሲኦልን በር ዘግቷል፡፡\nበዚህ ዓለም ደግሞ ብርሃነ መለኮቱን ገልጾ ከሙታን ተለይቶ ከተነሣ በኋላ ፵ ቀን ለአበው ሐዋርያት በመጽሐፈ ኪዳን የተገለጹ ረቂቅ ምሥጢራትን አስተምሮ መንፈስ ቅዱስ ትርጕሙን እንደሚነግራቸው፤ በሰዓቱ ግን መሸከም እንደማይችሉ ነግሯቸው ባረገ በ፲ኛው ቀን ለ፲፪ቱ ሐዋርያት፣ ለ፸፪ቱ አርድእትና ለ፴፮ቱ ቅዱሳት አንስት በአጠቃላይ ለ፻፳ው ቤተሰብ መንፈስ ቅዱስን ልኮላቸዋል፡፡ በዚህ ጊዜ በአዲስ ልሳን መናገር ጀምረዋል፡፡\nአዲስ ልሳን ሲባልም በዓለም የሌለ ሌላ ባዕድ ቋንቋ ማለት አይደለም፡፡ የዓለም ቋንቋዎች ኹሉ በመንፈስ ቅዱስ እሳትነት በሐዋርያት አንደበት ተዋሐዱ፤ በልቦናቸው አደሩ፤ ሐዋርያት በዕውቀት ታነፁ ማለት ነው እንጂ፡፡ እንደሚታውቀው የሰው ልጅ የዓለማትን ቋንቋ በሙሉ ተምሮ ለማወቅ አይቻለዉም፡፡ አበው ሐዋርያት ግን ከሥጋዊ፣ ከደማዊ መምህር በመማር፤ መልክአ ፊደል በማጥናት ሳይኾን፣ መንፈስ ቅዱስ ገልጾላቸው አንደበታቸው ሰይፍ፣ ልሳናቸው ርቱዕ፣ ኾኖ በልዩ ልዩ ቋንቋዎች መናገር ችለዋል፡፡\nነገር ግን ሐዋርያት ባዕድ ቋንቋ አላመጡም፡፡ ጌታም የገለጸላቸው የዚህ ዓለም ብርሃን እንደመኾናቸው በዓለም የሚነገሩ ቋንቋዎችን ነው፡፡ ሰው የማይሰማውን ቋንቋ ቢናገሩ ኖሮ ከነፋስ ጋር እንደመናገር ይቈጠር ነበር /፩ኛቆሮ.፲፬፥፱/፡፡ ይህንንም ወንጌላዊው ቅዱስ ሉቃስ *ወአኀዙ ይንብቡ ዘዘዚአሆሙ በነገረ ኵሉ በሐውርት በከመ ወሀቦሙ መንፈስ ቅዱስ፤ ኹሉም መንፈስ ቅዱስን ተሞሉ፡፡ ይናገሩ ዘንድ መንፈስ ቅዱስ እንዳደላቸው መጠንም እየራሳቸው በአገሩ ኹሉ ቋንቋ ይናገሩ ጀመሩ፤* በማለት ገልጾታል /ሐዋ.፪፥፬/፡፡\nበዚህ ጊዜ ቤተ አይሁድ በከፊል አንጎራጎሩ፤ አሕዛብ ተደመሙ፡፡ ሐዋርያትን በገዛ ቋንቋቸው ሲናገሩ ሰምተው *እኛ የጳርቴ፣ የሜድ፣ የኢላሜጤም ሰዎች ስንኾን፣ በእኛ ቋንቋ እነሆ የእግዚአብሔርን ጌትነት ሲናገሩ እንሰማዋቸዋልን* ሲሉ አደነቁ፤ ከእግራቸው ሥርም ወደቁ፡፡ በቅፅበትም ሦስት ሺህ ነፍሳት አምነው ተጠመቁ፡፡\nበዚህ ዘመን በግላቸው ቤተ እምነት መሥርተው የሚኖሩ ባዕዳን *መንፈስ ቅዱስ ወረደልን፤ አዲስ ልሳን ተገለጠልን፤ እልል በሉ፤* እያሉ ዐይናቸውን ይጨፍናሉ፤ አእምሯቸውን ይስታሉ፡፡ በአንደበታቸውም እነርሱ የማያውቁትን፤ ሌላ ሰውም ሊሰማው የማይችለዉን ትርጕም የሌለዉን ጩኸት፣ እነርሱ ልሳን የሚሉትን ድምፅ ያነበንባሉ፡፡\nየመንፈስ ቅዱስ ዓላማ ሰዎች እርስበርስ እንዲግባቡ ትርጕም ያለዉን ቋንቋ መግለጽ እና ኹሉም በየቋንቋው የእግዚአብሔርን የምሥራች ቃል እንዲማር፣ እንዲያውቅና እንዲረዳ ማድረግ ነው፡፡ ልሳን ማለትም ሰው ሊረዳውና ሊግባባት የሚችል ቋንቋ ማለት እንጂ ድምፅ በማውጣት ብቻ የሚገለጽ ጩኸት አይደለም፡፡ መናፍቃኑ ልሳን የሚሉት ግን ይህንኑ ዓይነት ባዶ ጩኸት ነው፡፡ ይህም ከሰይጣን እንጂ ከመንፈስ ቅዱስ እንዳልኾነ ያጠይቃል፡፡\nየመንፈስ ቅዱስ የሆነው አዲስ ልሳን ግን ትናንት በአበው ሐዋርያት ዘመን የነበረ፤ ዛሬም በእኛ ዘመን ያለ፤ ለመጭው ትውልድም የሚተላለፍ ሕያው ልሳን ነው፡፡ ለምን ቢሉ ከሣቴ ምሥጢሩ (ምሥጢር ገላጩ) መንፈስ ቅዱስ ነውና፡፡\nእንግዲህ በነቢያት የተነገረው፣ በሐዋርያት ልቡና በእሳት አምሳል የተገለጠው ምሥጢረ መንፈስ ቅዱስ ይህ ነው፡፡ ይህ ምሥጢር ከትውልድ ወደ ትውልድ ተላልፎ በሐዋርያት ልቡና ቀርቷል፤ ከሐዋርያት ልቡና ያልደረሰው ደግሞ በልበ መንፈስ ቅዱስ ቀርቷል፡፡ ዓውደ ትምህርቱ ይህ ነው፡፡\nhttps://eotcmk.org/a/wp-content/uploads/main-header-am-2.png 0 0 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2016-06-24 14:43:142016-06-24 14:43:14ጰራቅሊጦስ ከሣቴ ምሥጢር\n‹‹አንተ በጎና ታማኝ አገልጋይ›› ማቴ:25\nNovember 24, 2014 /in ሳምንታዊ ትምህርት /by Mahibere Kidusan\nህዳር 15 ቀን 2007 ዓ᎐ም\nልዑል እግዚአብሔር አምላካችን በክቡር ዳዊት አድሮ፤ “እከሥት በምሳሌ አፉየ፤ ወእነግር አምሳለ ዘእምትካት፤ አፌን በምሳሌ እከፍታለሁ፤ ከቀድሞ ጀምሮ ያለውንም ተምሳሌት እናገራለሁ” ብሏል፡፡ /መዝ. 77፡2/\nበዚሁ መሠረት ጌታችን ወንጌለ መንግሥተ ሰማያትን በልዩ ልዩ ምሳሌ አስተምሯል፤ በማቴዎስ ወንጌል ምዕራፍ 25 ሁለት ምሳሌያትና አንድ ትንቢት ቀርበዋል፡፡\nከምሳሌያቱ የመጀመሪያው በዐሥሩ ደናግል አንጻር የቀረበው ሲሆን ሌላኛው ደግሞ ወጥተው ወርደው ነግደው ያተርፉበት ዘንድ ገንዘቡን ስለሰጠ ነጋዴ የሚናገረው ነው፡፡ ትንቢቱም ስለ ኅልቀተ ዓለም የተነገረ ነው፡፡ እንግዲህ በዚህ ዕትማችን ነግደው እንዲያተርፉበት ከጌታቸው የተሰጣቸውን መክሊት ስለተቀበሉት አገልጋዮች እንመለከታለን፡፡ ፈጣሪያችን ለብዎውን ማስተዋሉን ያድለን፡፡ ጌታችን መድኀኒታችን ኢየሱስ ክርስቶስ ለደቀ መዛሙርቱ ያስተማራቸውን ምሳሌያዊ ትምህርቶችን በሰፊው ተጽፎ እናገኛለን፡፡\nየእነዚህ ትምህርታዊ ምሳሌዎች መሠረታዊ ሀሳብና ዓላማ የእግዚአብሔርን መንግሥት የምናገኝበትን የታማኝነትን ሥራን እንዴት መሥራት እንደሚገባንና እንደምንችል ማስተማር ነው፡፡\nጌታችን መድኀኒታችን ኢየሱስ ክርስቶስ ስለ መንግሥተ ሰማያት ምሥጢር ያስተማራቸው ብዙ ምሳሌዎች ያሉ ሲሆን ከእነዚህ ብዙ ምሳሌዊ ትምህርቶች መካከል በማቴዎስ ወንጌልም 25 ላይ እንዲያተርፉበት መክሊት ስለተሰጣቸውና ወጥተው ወርደው ሌላ አትረፈው በጌታቸው ስለተመሰገኑት ቸርና መልካም አገልጋዮች፣ እንዲሁም መክሊቱን በመቅበሩ ምክንያት በጌታው ስለተወቀሰውና ፍርድን ስለተቀበለው ሰው ታሪክ፣ የታሪኩም ምሥጢር ምን እንደሚመስል ነው፡፡\nጌታችን ኢየሱስ ክርስቶስ ይህንን ምሳሌ የተናገረው በሚከተለው መልኩ ነበር ‹‹ወደ ሌላ ሀገር የሚሄድ ሰው ባሮቹን ጠርቶ ያለውን ገንዘብ እንደሰጣቸው እንዲሁ ይሆናልና ለእንዳንዱ እንደ ዓቅሙ ለአንዱ አምስት መክሊት ለአንዱ ሁለት ለአንዱም አንድ ሰጠና ወደ ሌላ ሀገር ወዲውኑ ሄደ፡፡ አምስት መክሊትም የተቀበለው ሄደ ነገደበት ሌላም አምስት አተረፈ እንዲሁም ሁለት የተቀበለው ሌላ ሁለት አተረፈ፡፡ አንድ የተቀበለው ግን ሄዶ ምድርን ቆፈረና የጌታውን ገንዘብ ቀበረ፡፡\nከብዙ ዘመንም በኋላ የእነዚያ ባሮች ጌታ መጣና ተቆጣጠራቸው፡፡\nአምስት መክሊት የተቀበለውም ቀረበና ሌላ አምስት መክሊት አስረክቦ፡- ጌታ ሆይ አምስት መክሊት ሰጥተኸኝ ነበር፡ እነሆ ሌላ አምስት መክሊት አተረፍሁበት አለ፡፡ ጌታውም፡- መልካም አንተ በጎ ታማኝም ባሪያ በጥቂቱ ታምነሃል በብዙ እሾምሃለሁ:: ወደ ጌታህ ደስታ ግባ አለው፡፡ ሁለት መክሊት የተቀበለው ደግሞ ቀርቦ፡- ጌታ ሆይ ሁለት መክሊት ሰጥተኸኝ ነበር፡፡ እነሆ ሌላ ሁለት መክሊት አተረፍሁበት አለ፡፡ ገታውም፡- መልካም አንተ በጎ ታማኝም ባሪያ በጥቂቱ ታምነሃልና በብዙ እሾምሃለሁ:: ወደ ጌታህ ደስታ ግባ አለው፡፡\nአንድ መክሊትም የተቀበለው ደግሞ ቀርቦ፡- ጌታ ሆይ ካልዘራህበት የምታጭድ ካልበተንህባትም የምትሰበስብ ጨካኝ ሰው መሆንህን አውቃለሁ፤ ፈራሁም ሄጄም መክሊትህን በምድር ቀበርሁት እነሆ መክሊትህ አለህ አለው፡፡ ጌታውም መልሶ እንዲህ አለው፡- አንተ ክፉና ሃኬተኛ ባሪያ ካልዘራሁበት እንዳጭድ ካልበተንሁባትም እንድሰበስብ ታውቃለህን:: ስለዚህ ገንዘቤን ለለዋጮች አደራ ልትሰጠው በተገባህ ነበር:: እኔም መጥቼ ያለኝን ከትርፉ ጋር እወስደው ነበር፡፡ ስለዚህ መክሊቱን ውሰዱበት አሥር መክሊትም ላለው ስጡት::\nላለው ሁሉ ይሰጠዋልና ይበዛለትማል:: ከሌላው ግን ያው ያለው እንኳ ይወሰድበታል፡፡ የማይጠቅመውንም ባሪያ በውጭ ወዳለው ጨለማ አውጡት:: በዚያ ልቅሶና ጥርስ ማፋጨት ይሆናል፡፡›› የሚል ነው፡፡ መክሊት ጥንት የክብደት መለኪያ ነበር:: አንድ መክሊት 30 ኪሎ ግራም ያህል ነው፡፡ በዚህ ምሳሌ ላይ እንደተገለጸውም መክሊት የሚለው ቃል ገንዘብን ያመለክታል፡፡\nጌታችን ኢየሱስ ክርስቶስ በዚህ ምሳሌ ውስጥ እርሱን የምናገለግል ሁላችን አንደየዓቅማችን ማድረግ የሚገባንን መንፈሳዊ የአገልግሎት ሥራንና በአገልግሎታችን ውጤታማ በመሆናችንም ከእርሱ የምናገኘውን ዘላለማዊ ክብርና ዋጋን እንዲሁም መሥራት የሚገባንን ባለማድረጋችንም ምክንያት የሚገጥመንን መለኮታዊ ቅጣትን አመልክቶናል፡፡ በዚህ ምሳሌ ውስጥ ባለ አምስት የተባለው ፍጹም ትምህርት ተምሮ ሌላውን መክሮ አስተምሮ ራሱን አስመስሎ ያወጣነው፡፡\nበተመሳሳይም ባለሁለት የተባለው ፍጹም ትምህርት ተምሮ ሌላውን መክሮ አስተምሮ ራሱን አስመስሎ ያወጣ ሲሆን ባለአንድ የተባለው ደግሞ ተምሮ ሳያስተምር የቀረ ሰው ነው፡፡ በመሆኑም ባለአምስትና ባለሁለት መክሊት የሆኑት ወጥተው ወርደው ደክመው’ መከራ መስቀልን ሳይሰቀቁና ሳይፈሩ’ ነፍሳቸውን ለታመነው አምላክ አደራ በመስጠት የተማሩትን ፍጹም ትምህርት ለሌላው አስተምረው ሌላውን አንደራሳቸው የተማረ አድርገው ሲያወጡ ባለአንድ የተባለው ግን አላውያን እሳት ስለት አሳይተው ቢያስክዱኝ መናፍቃን ተከራክረው ምላሽ ቢያሳጡኝ ብሎ ፈርቶ ሃይማኖቱን በልቡ ከመያዝ በቀር የተማረውን ትምህርት ለሌላው ሊያስተምርና የተሰጠውን አደራንም ሊወጣ አልወደደም፡፡\nበምሳሌው ውስጥ እንደተገለጠው ሌላ አምስትና ሁለት ያተረፉት በተሰጣቸው መክሊት ሌላ ማትረፋቸውን ለጌታቸው በገለጡ ጊዜ የመክሊቱ ባለቤት እጅግ አድርጎ እንዳመሰገናቸው ከላይ አንብበናል፡፡\nይህ የመክሊቱ ባለቤት የተባለው ጌታችን መድኃኒታችን ኢየሱስ ክርስቶስ ሲሆን የተሰጣቸውን ኃላፊነት ለተወጡት ሁሉ እርሱ ፍጹም ዋጋን የሚሰጣቸው መሆኑን ያመለክታል፡፡ ይህም ሁኔታ ‹‹ መልካም አንተ በጎ ታማኝም ባሪያ በጥቂቱ ታምነሃል በብዙ እሾምሃለሁ፡፡ ወደ ጌታህ ደስታ ግባ›› በሚል ተገልጧል፡፡ ይህ ቃል በሃይማኖት ለእግዚአብሔር የታመኑ ሁሉ ወደ ፍጹም ደስታ ወደ መንግሥተ ሰማያት ለመግባት ለሚያደርጉት ጉዞ እጅግ ተስፋ የሆነ ቃል ነው፡፡\nበዚህ ላይ እንደተገለጸው እግዚአብሔር አምላክ ለሁላችንም እርሱን የምናገለግልበትንና ለእርሱ በመታመን ዘላለማዊ ክብርን የምናገኝበትን ዕውቀትን ማስተዋልን’ ሀብትን’ ዓቅም ወይም ጉልበትን ሌሎችንም ልዩ ልዩ ስጦታዎችን ለእኛ ለሰው ልጆች እንደየዓቅማችን መጠን ሰጥቶናል፡፡\nእነዚህ ሁሉ ነገሮች የሥጋችንን ምኞት እንድንወጣባቸው የተሰጡ ሳይሆኑ ነፍሳችን የምትከብርበትን መልካም ሥራን የምንሠራባቸው ናቸው፡፡\nበመሆኑም እርሱ በሰጠን የአገልግሎት ጸጋ በታማኝነት በማገልገል በተሰጠን ነገር ሁሉ መንፈሳዊውን ሀብት የምናተርፍ ልንሆን ይገባናል፡፡ ምክንያቱም እኛ የተጠራ ነው ፍሬ ልናፈራና ሌላውንም ልናተርፍ መልካም ሥራን ልንሠራ እንጅ የሥጋችንን ፈቃድ በመከተል የኃጢኣት ባሮች ልንሆን አይደለም፡፡\nከላይ እንደተመለከትነው በልዑል አምላክ በእግዚአብሔር አንደበት አንተ በጎ ታማኝ አገልጋይ በጥቂቱ ታምነሃልና በብዙ እሾምሃለሁ መባልን የመሰለ አስደሳችና አስደናቂ ነገር የለም፡፡ ይህ ደግሞ የሚገኘው ሃይማኖትን በሥራ በመግለጥ እንጅ ሃይማኖትን በልቦና በመያዝ ብቻ አይደለም፡፡ ከእነዚህም እንደ አቅማቸው መክሊት ተሰጥቷቸው ሌላ መክሊት ካተረፉት በጎና ታማኝ አገልጋዮች ከተባሉት የምንማረው እውነታ ይህ ነው፡፡ ስለዚህም በብዙ ለመሾም በጥቂቱ መታመን ግድ ነው፡፡\nአንድ መክሊት የተሰጠውን ሰው ስንመለከተው ጌታውን ጨካኝ አድርጎ ከመቁጠር ውጪ በተሰጠው መክሊት ወጥቶ ወርዶ ሊያተርፍ አልወደደም፡፡ መክሊቱንም ባስረከበ ጊዜ በጌታው ላይ የተናገራቸው ቃላት የእርሱን አለመታዘዝና አመጸኝነት ይገልጡ ነበር፡፡\nበመሆኑም ይህ ሰው በጥቂቱ መታመን ያቀተውና በአስተሳሰቡ ደካማነት እጅግ የተጎሳቆለ ሰው ነው፡፡ በዚህ ምሳሌ መሠረት ይህ ባለአንድ የተባለው ሰው ዓላውያን እሳት ስለት አሳይተው ቢያስክዱኝ መናፍቃን ተከራክረው መልስ ቢያሳጡኝ በማለት ሃይማኖቱን በልቡ ሸሽጎና ቀብሮ ከመያዙ ባሻገር በጌታ ፊት በድፍረት ቆሞ አንተ ሕግ ሳትሠራ በአዕምሮ ጠባይዕ አውቃችሁ’ መምህርም ሳትሰጥ በሥነ ፍጥረት ተመራምራችሁ በሠራችሁ ብለህ የምትፈርድ ጽኑ ጨካኝ መሆንክን አውቃለሁና ዓላውያን እሳት ስለት አሳይተው ቢያስክዱኝ መናፍቃን ተከራክረው መልስ ቢያሳጡኝ ብየ ፈርቼ ሃይማኖቴን በልቡናየ ይዠዋለው በአዕምሮየ ጠብቄዋለሁ የሚል ሃይማኖቱን ግን በሥራ የማይገልጥ ሰነፍ ሰውን ያመለክታል፡፡\nለዚህ ዓይነት ሰው የጌታ መልስ ደግሞ በምሳሌው መሠረት የሚከተለው ነው፡፡ እኔ ሕግ ሳልሠራ በአዕምሮ ጠባይዕ አውቃችሁ መምህር ሳልሰጥ በሥነ ፍጥረት ተመራምራችሁ አውቃችሁ በሠራችሁት ብየ የምፈርድ ጽኑ ጨካኝ መሆኔን ታውቃለህን? እንዲህስ ካወቅህ ሹመትክን ልትመልስልኝ ይገባኝ ነበር፡፡ ወጥቶ ወርዶ ለሚያስተምር በሰጠሁት ነበር፡፡ አሁንም የእርሱን መምህርነት ሹመት ነሥታችሁ (ወስዳችሁ) ለዚያ ደርቡለት! እርሱን ግን አውጡት የሚል ነው፡፡ ዛሬም እያንዳንዳችን በዓቅማችን መጠን መክሊት ተሰጥቶናል፡፡ በመሆኑም መክሊቱን እንደቀበረው እንደዚያ ሰው የተሰጠንን ቀብረን ለወቀሳና ለፍርድ እንዳንሰጥ በአገልግሎታችን ልንተጋ ይገባናል፡፡\nሐዋርያው ቅዱስ ጳውሎስ ይህንኑ ሲገልጥ ‹‹አገልግሎት ቢሆን በአገልግሎታችን እንትጋ የሚያስተምርም በማስተማሩ ይትጋ የሚሰጥም በልግሥና ይስጥ›› (ሮሜ12፥7) በማለት ተናግሯል፡፡ ለመሆኑ ዛሬ ‹‹አንተ በጎ ታማኝ አገልጋይ…›› ተብሎ በእግዚአብሔር ሊመሰገን የሚችል ማን ይሆን? በእውነት በዘመናችን እንዲህ ተብሎ የሚመሰገን በጎና ታማኝ ካህን’ ታማኝ መምህርና ሰባኪ’ ታማኝ ዘማሪ የመሳሰለውን ማግኘት ይቻል ይሆንን? ትልቅ መሠረታዊ ሊሆን የሚገባው ጥያቄ ቢኖር ይህ ነው፡፡ ምክንያቱም ይህ የጌታችን የኢየሱስ ክርስቶስ ትምህርት ስለ ታማኝነት የሁላችንንም ሕይወት የሚዳስስና ሁላችንንም የሚመለከት ነውና፡፡\nበእርግጥም ዛሬም ቢሆን እንደ አባቶቻችን ማለትም እንደ ቅዱሳን ሐዋርያት በእምነት’ በትዕግስት በፍቅር’ በትህትናና በትጋት በማገልገል የተሰጣቸውን መክሊት የሚያበዙ አገልጋዮች አሉ፡፡ የእነዚህ ክብራቸው በምድርም በሰማይም እጅግ የበዛና ራሳቸውን አስመስለው በትምህርት የወለዷቸው ልጆቻቸውም ለቤተክርስቲያን ውድ ልጆች ናቸው፡፡\nለምሳሌ ቅዱስ ጴጥሮስ ቀሌምንጦስን’ ቅዱስ ጳውሎስም ጢሞቴዎስን አፍርተዋል፡፡\nሌሎችም አበው ቅዱሳን በወንጌል ቃል መንፈሳውያንና ትጉሃን የሆኑ ምእመናንን በሚገባ አፍርተዋል፡፡ ያላመኑትንም አሳምነው ወደ ቅድስት ቤተክርስቲያን በመመለስ ለዘላለማዊ ክብር የበቁ እንዲሆኑ አስችለዋቸዋል፡፡ በመሆኑም በክርስቶስ በደሙ የተከፈለውን ወደር የሌለውን ዋጋ ዓለም አምኖና አውቆ በክርስትና ሃይማኖት እንዲድንበትና እዲጠቀምበት በማድረግ እንዲሁም በታማኝነት ሥራቸው ጥንትም ዛሬም ላለችዋና ወደፊትም ለምትኖርዋ ቅድስት ቤተክርስቲያን ድምቀትም ውበትም የሆኑት ቅዱሳን አበው ሊገኙ የቻሉት ከእግዚአብሔር ይልቅ ሰውን ደስ ለማሰኘት በመድከማቸው ሳይሆን የተጠሩበትን ዓላማና የጠራቸውን እርሱን በሚገባ አውቀውና ከልብ ተረድተው ለዘላለማዊ ህይወት ተግተው በመሥራታቸው ነው፡፡ (ገላ1፥10)\nዛሬም በዚህ ዘመን ያለንና በክርስቶስ ክርስቲያን ተብለን የተጠራን ሁላችንም የተሰጠንን መክሊት (ጸጋ) አውቀን ለእግዚአብሔር ለአምላካችን በመታመን ወጥተን ወርደን ሌላ ልናተርፍ ይገባናል፡፡ በተለይ ደግሞ በክህነት አገልግሎት ውስጥ ያለ ሰው ከምንም በላይ በከፍተኛ መንፈሳዊ ኃላፊነት ላይ ያለ እንደመሆኑ መጠን በሃይማኖትም በሥነምግባርም ለሌላው ዓርዓያ በመሆን እንደ እርሱ ሃይማኖትን ከምግባር ጋር አስተባብረው የያዙ ምእመናንን ማፍራት አለበት፡፡ ይህ ሲሆን ብቻ ነው አንተ በጎ ታማኝ ባሪያ በጥቂቱ ታምነሃልና ወደ ጌታህ ደስታ ግባ ልንባል የምንችለው፡፡\nአሁን ባለንበት በዘመናችን ብዙ ፈታኝ የሆኑ ችግሮች አሉ፡፡ የችግሮቹም መሠረታዊ ምንጭ በተጠሩበት ጸንቶ መቆም ፈጽሞ አለመቻልና ለሥጋዊ ጥቅም ብቻ በማድላት ኃላፊነትን መዘንጋት ናቸው፡፡ በሥጋዊ አምሮት ፍላጎትና ምርጫ ውስጥ ደግሞ መንፈሳዊ ጸጋንና በረከትን ለማግኘት የሚያስችለንን የታማኝነት ሥራን መሥራት አይቻልምና ከምናድነው ሰው ይልቅ መክሊታችንን በመቅበር መሰናክል የምንሆንበት ሰው ሊበዛ እንደሚችል አያጠራጥርም፡፡ በመሆኑም ከእርሱ ዘንድ እንደዓቅማችን የተሰጠንን መንፈሳዊ ዕውቀት ለሌላው በማድረስ መክሊታችንን ልናበዛ የምንችለውና አገልግሎታችን ወይም ክርስትናችን ውጤታማ የሚሆነው ምርጫችንን አውቀን እንደ ቃሉ ሆነንና ጸንተን ስንገኝ ብቻ ነው፡፡\nይህ ባለመሆኑ ነው ዛሬ ብዙዎቻችን በህይወታችን ሌላውን ማትረፍ አቅቶን በእግዚአብሔርና በሰውም ዘንድ በሚያስወቅሰን የስንፍና መንገድ ላይ ቆመን የምንገኘው፡፡ ስለዚህም ጌታችን ኢየሱስ ክርስቶስ ‹‹ ጌታችሁ በምን ሰዓት እንዲመጣ አታውቁምና እንግዲህ ንቁ›› (ማቴ24፥42) ብሎናል፡፡\nእንግዲህ ቃሉን የሰማንና የምናውቅ ሁላችን በሞቱ ላዳነን፣ በልጅነት ጸጋም ላከበረን፣ በትንሣኤውም ላረጋጋን፣ በመስቀሉ ጥልን ገድሎ ከራሱ ጋር ላስታረቀን፣ በደሙም መፍሰስ ህይወትን፣ ሰላምን፣ ፍቅርን፣ በረከትንና ዘላለማዊ ደስታን ለሰጠን አምላክ ለጌታችንና ለመድኃኒታችን ለኢየሱስ ክርስቶስ በመታመን እርሱ ያዘዘንን ሁሉ ልናደርግ ይገባናል፡፡ ምን ጊዜም ትጉህ ሠራተኛ ደግሞ የሚሠራው መልካም ሥራ ሁሉ ለቤተ ክርስቲያንም ለሀገርም የሚሰጠው ጥቅም እጅግ ከፍተኛ ነው፡፡ በመሆኑም በጎና ታማኝ አገልጋዮች ሆነን እንድንገኝ ጠንክረን ልንሠራ ይገባናል፡፡\nhttps://eotcmk.org/a/wp-content/uploads/main-header-am-2.png 0 0 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2014-11-24 06:55:572014-11-24 06:55:57‹‹አንተ በጎና ታማኝ አገልጋይ›› ማቴ:25\nDecember 13, 2010 /in ሳምንታዊ ትምህርት /by Mahibere Kidusan\nበዲ/ን ምትኩ አበራ\n«ወደ ሌላ አገር የሚሔድ ሰው ባሮቹን ጠርቶ ያለውን ገንዘብ እንዲሰጣቸው እንዲሁ ይሆናልና፣ ለእያንዳንዱ እንደአቅሙ ለአንዱ አምስት መክሊት ለአንዱ ሁለት ለአንዱም አንድ ሰጠና ወዲያው ሔደ…» ማቴ 25÷14 ይህንን ታሪክ ማንሣታችን በወርኃ ዐቢይ ጾም በዕለተ ገብርሔር አንድም እየተባለ የሚተነተነውን ቃለ እግዚአብሔር ለማውረድ ተፈልጎ አይደለም፡፡\nጌታችን የተናገራቸው ሁለቱ ኃይለ ቃላት የሚያስደምሙ ስለሆኑ ነው «… እንዲሁ ይሆናልና” የሚለውና «ለእያንዳንዱ እንደአቅሙ» የሚሉት፡፡ ጌታችን እንዳለው እንዲሁ እንዳይሆንብን ዳሩ ግን እንዲሁ እንዲሆንልን ቅዱስ ፈቃዱን እየተማፀን ለእያንዳንዳችን እንደአቅማችን የተሰጡንን የማይቀበሩ መክሊቶች በአጭሩ እንመልከት፡፡\nእንደ ኦርቶዶክሳዊት ተዋሕዶ ሥርዓትና እምነታችን እኛ በአርባና በሰማንያ ቀናችን በጥምቀት ከቅድስት ቤተክርስቲያናችን የተወለድን ሁላችን፤ ባለጸጎች/የጸጋ ባለቤቶች፣ ነን « እንደተሰጠን ጸጋ ልዩ ልዩ ሥጦታ አለን» ሮሜ 12÷6 ነገር ግን አንዳንዶች የተሰጠንን ጸጋ ባለማወቅ፣ ሌሎቻችንም የያዝነው ጸጋ ስጦታ ሳይሆን በእኛ ጥበብ ያገኘነው እየመሰለን ወዘተ… እንኳንስ ልናተርፍባቸው ቀርቶ ቀብረናቸው፤ የጸጋውን ባለቤት «አንተ ካልዘራህበት የምታጭድ፡፡ ካልበተንህበትም የምትሰበስብ ጨካኝ ሰው መሆንህን አውቃለሁና ፈራሁህ፣ ሔጄም መክሊትህን በምድር ቀበርኩት እነሆ መክሊትህ» ለማለት የተዘጋጀን ይመስላል ማቴ 25÷24፡፡\nእንድናተርፍባቸው ከተሰጡንና የማይቀበሩ ከሚባሉት መክሊቶቻችን መካከል ጥቂቶቹ የሚከተሉት ናቸው፡፡\nዕውቀት ለፍጡራን ሁሉ የባሕርይ ሳይሆን ተከፍሎ የሚሰጥና የሚነሳ /የሚወሰድ/ ነው፡፡ ይህ ዕውቀት መክሊት/ስጦታ/ ነው፤ 1ቆሮ21÷7 የተሰጠበት ምክንያት ደግሞ እንድንታበይበት ሳይሆን ለሌላው እንድንጠቅምበት ነው፡፡ መጽሐፍ ቅዱስ «ዕውቀት ያስታብያል» ስለሚል አበው ሲመርቁ ዕውቀት ያለትዕቢት ይስጥህ፤ ይላሉ 1ቆሮ1-3፡፡ ዲያብሎስ አዋቂ ተደርጐ ተፈጥሯልና አዋቂ ነው፡፡ በዚህ ዕውቀቱ ግን እሱ ጠፍቶበት ሌላውን ለማጥፋት ይተጋበታል እንጅ ለሌላው ለመጥቀም አንዳች አይሠራም፡፡ ሰው በተሰጠው ዕውቀቱ በጎ ሥራን እንዲሠራበትና ለሌላው እንዲተርፍበት እግዚአብሔር ይሻል፡፡ እግዚአብሔር የሚጠይቀን በተሰጠን የዕውቀት መክሊት ክፉ ሥራ ስለሠራንበት ብቻ አይደለም በዕውቀታችን መጠን ያላወቀውን ከማሳወቅ ጀምሮ ምን ያህል እንደሠራንበት ይመረምረናል፡፡ ስለዚህ ብዙ ባወቅን ቁጥር ብዙ ማትረፍ እንዳለብን መረዳት ያሻል፡፡ «ብዙ ከተሰጠው ሰው ሁሉ ከእርሱ ብዙ ይፈለግበታል» ተብሏልና፡፡\nበመጀመሪያ ደረጃ ሀብታም/ባለሀብት/ መሆን በክርስትና ሕይወት አይነቀፍም፡፡ ለእግዚአብሔር ፍርድ ምድራዊ ሀብት መመዘኛ አይሆንም፡፡ እሱ ሀብታሙን ፈርቶ ድሃውን ንቆ ሳይሆን ለሁሉም እንደየሥራቸው ነው የሚፈርድባቸው፤ ራዕ 22÷12 ሀብት በምንለው በዚህ ዓለም በንብረትና ገንዘብ በከበርን ጊዜ ሁላችን ልናስታውሰው የሚገባ ቁምነገር አለ፡፡\n• አንደኛ የሰጠን እግዚአብሔር መሆኑን መዘንጋት የለብንም፡፡ እርግጥ ነው ወጥተን ወርደን ጥረን ግረን ሥራ ሳንመርጥ በላባችን ወዝ ያፈራነው የድካማችን ውጤት ነው፡፡ ግን ይህን ሁሉ ብቻችንን ልናደርገው አንችልም፡፡ በመግባት በመውጣታችን ጊዜ የረዳን፣ ጉልበታችንን ያጠነከረ፣ እጃችንን ያበረታ፣ ጤናውን የሰጠን እግዚአብሔር ነው፡፡ ለዚህ ነው ቅዱስ መጽሐፍ «ጉልበቴ የእጄም ብርታት ይህን ሀብት አመጣልኝ እንዳትል» የሚለን /ዘዳ 8÷17/፡፡\n• ሁለተኛው ደግሞ ታማኝ መጋቢ እንድንሆንለት ማለትም ቀን ከፍቶበት ሆድ ብሶት ሲቸገር ያየነውን ወንድማችንን ችግሩን እንድናስወግድለት ላጣውና ለነጣው ድሃ እንድንደርስለት ነው፡፡ ሐዋርያው ቅዱስ ጳውሎስ ለመንፈስ ቅዱስ ልጁ ለጢሞቴዎስ «ባለጠጎች ሊረዱና ሊያካፍሉ የተዘጋጁ እንዲሆኑ ምከራቸው» ያለው፤ ይህንኑ ለማስታወስ ነው 1ኛ ጢሞ 6÷19 ጠቢቡ ሰሎሞንም ሀብት የማትረፊያ መክሊት መሆኑን ሲያስረዳ «ያለውን የሚበትን ሰው አለ፤ ይጨመርለታልም፤ ያለቅጥ የሚነፍግ ሰውም አለ ይደኸያልም» ነው ያለው ምሳ 11÷24 ይህ ሰው ለሰዎች ሲሰጥ በምድር ይከፍሉኛል ብሎ አስቦ ባለመሆኑ የሚበትን በማለት በዚህ በሚያልፈው ምድራዊ ሀብት የማያልፈውን ሰማያዊ ሀብት ማትረፍ እንዲቻል የነገረንን ልብ እንበል፡፡ ቀላል ምሳሌ እናስቀምጥ፤ በሰፈራችን አንድ ትልቅ ድግስ ላይ የድግሱ ባለቤት ጐረቤቶቹንና ወዳጆቹን ጠርቶ፤ የድግሱ እድምተኞች ከመምጣታቸው አስቀድሞ፤ አንዱን ወጥቤት፣ ሌላውን ሥጋ ቤት፣ ሌላዋን እንጀራ ቤት ወዘተ እያለ ይመድባል፡፡ እነዚህ ሰዎች የድግስ ቤቱ ሹማምንት ቢሆኑም ድግሱ የእነሱ አይደለም ስለዚህ በሰው ድግስ ለመጠቃቀም አንዱ ባዶ ሳህን ይዞ እያዩ ለሌላው ሁለተኛ እንጀራ ቢደርቡለት፣ አንዱ ደረቅ እንጀራ እየበላ ለሚያውቁት የሰፈራቸው ሰው የወጥ ሳህኑን አቅርበው ወጡን ቢገለብጡለት፣ የሰው ድግስ በማበላሸታቸው ይጠየቁበታል እንጂ አይመሰገኑበትም የዚህ ዓለም ባለጸጐችም እንዲሁ ናቸው የተሰጣቸው ሀብት ሊያጋፍሩበት፣ ሊያስተናብሩበት፣ መክሊት ሊያተርፉበት እንጂ በዚህ ዓለም ሊመራረጡበት በልጠው ሊታዩበት ወዘተ… አይደለም፡፡ « የአመጻ ገንዘብ ሲያልቅ በዘላለም ቤቶች እንዲቀበሏችሁ በእርሱ ወዳጆችን ለራሳችሁ አድርጉ” የተባለውን፤ ባለጸጎች ሁሉ ልብ ሊሉት ይገባል፡፡/ሉቃ 16÷9/\nሌላኛው መክሊት ሥልጣን ነው፡፡ ሥልጣን ሲባል ሁሌም ትዝ የሚለን ያየነውም እሱኑ ብቻ ስለሆነ ይመስላል፤ መፍለጥ መቁረጥ፣ ማራድና ማንቀጥቀጥ ነው፡፡ ተረታችንም «ሲሾም ያልበላ ሲሻር ይቆጨዋል» የሚል ነው፡፡ በዚህ መንፈስ ብዙዎች «እኔ እግዚአብሔርን ብሆን ኖሮ…» ብለው የሚፎክሩት አይሆኑም እንጂ ቢሆኑ ኖሮ፤ ከቤተ ክርስቲያን የሚያባርሩት፣ ከሥልጣን የሚሽሩት ወደሞት የሚያወርዱት ባጠቃላይ የሚፈልጡትና የሚቆርጡት ብዙ ነው፡፡ አላወቁትም እንጂ እግዚአብሔርን መሆን እነሱ እንዳሰቡት መቅሰፍ መግደል ብቻ ሳይሆን፤ እግር ማጠብ በጥፊ መመታት፣ በምራቅ መታጠብ፣ የእሾህ አክሊል መድፋት፣ በጦር መወጋት፣ ለሰው ልጆች ድኀነት መሰቀልና መሞትም ነው፡፡ በአንጻሩ በተሰጠው መክሊት ያላተረፈው፤ ሲሾም ያልበላ ሲሻር ይቆጨዋል በሚል አሳብ ተተብትቦ፤ ሥልጣን መፍለጥ መቁረጥ የመሠለው ምስኪን የሚያገኘውን ዕድል በምሳሌ ሲያስረዳ እንዲህ ብሏል፡፡ «ያባሪያ ግን ጌታዬ እስኪመጣ ይዘገያል ብሎ በልቡ ቢያስብ ሎሌዎችንና ገረዶችንም ይመታ፣ ይበላም ይጠጣም ይሰክርም ዘንድ ቢጀምር የዚያ ባሪያ ጌታ ባልጠበቃት ሰዓት ይመጣል ከሁለትም ይሰነጥቀዋል ዕድሉንም ከማይታመኑ ጋር ያደርጋል፡፡» /ሉቃ 12÷42-46/፡፡ ጥሩ ክርስቲያን ባለሥልጣን ሲሆን አይኮፈስም፤ «ጌታው በቤተሰቦቹ ላይ የሾመው፡፡» ተብሎ እንደተጠቀሰው፤ በእግዚአብሔር ፍጥረት ላይ በመሾሙ እንደጠቢቡ ሰሎሞን ይህንን ሕዝብ የማስተዳድርበት ጥበብ ስጠኝ እያለ ወደ ፊጣሪው በመጸለይ መክሊቱን ለማትረፍ ይተጋል፡፡\nአንድ ታሪክ እናስታውሳችሁ፤ የሊቀ ጳጳሱ የዲሜጥሮስን ወደ ጵጵስና መዓርግ መምጣት እናቱ ሰምታ «ሹመት ያዳብር» ትለው ዘንድ አስቦ መልእክተኛ ይልክባታል እሷ ግን አንዳች አለመናገሯን ከመልእክተኛው የተረዳው ሊቀጳጳሱ ዲሜጥሮስ «ይህን የሚያህል መዓርግ አግኝቶ እንዴት በመልእክተኛ ይልክብኛል» ብላ ይሆናል ይልና ራሱ ለመሔድ ይወስናል፡፡ የጵጵስና መዓርግ ልብሱን ለብሶ በአጀብ ወደ እናቱ የደረሰው ሊቀጳጳሱ ዲሜጥሮስ የጠበቀው ግን ሌላ ነው፡፡ እናቱ ደስታዋን አልገለጠችለትም፡፡ ይልቁንም «እንዲህ ሆነህ /በመዓርግ ልብሱ/ ከማይህ ሞተህና ተገንዘህ አስከሬንህ በሳጥን ሆኖ ወደመቃብር ስትወርድ ባይህ ደስ ይለኛል፡፡ ምክንያቱም በፊት በራስህ ኃጢአት ብቻ ነበር የምትጠየቀው፡፡ አሁን ግን በተሾምክላቸው ምእመናን ኃጢአትም ትጠየቃለህ» አለችው፡፡ አባታችን ዲሜጥሮስ ይህ የእናቱ ንግግር ተግሣጽ ሆኖት ዕድሜውን ሙሉ የምእመናንን ነፍሳት ለመታደግ ሲወጣ ሲወርድ ኖሯል፡፡ስለሆነም ሥልጣነ ሥጋም ሆነ ሥልጣነ መንፈስ የተሰጠን ለማትረፊያነት ነው፡፡\nክብር ምሥጋና ይግባውና ጌታችንና መድኃኒታችን ኢየሱስ ክርስቶስ የእውነተኛ ትዳርን አንድነት የባልና የሚስትን ኑሮ ባስተማረበት አንቀጽ ሲናገር እንዲህ ብሎ ነበር «… ፈጣሪ በመጀመሪያ ወንድና ሴት አደረጋቸው…. ስለዚህ ሰው አባቱንና እናቱን ይተዋል ከሚስቱም ጋር ይተባበራል፤ ሁለቱም አንድ ሥጋ ይሆናሉ. ….ስለዚህ አንድ ሥጋ ናቸው አንጂ ወደፊት ሁለት አይደሉም እግዚአብሔር ያጣመረውን እንግዲህ ሰው አይለየው … ያለዝሙት ምክንያት ሚስቱን ፈትቶ ሌላይቱን የሚያገባ ሁሉ ያመነዝራል የተፈታችውንም የሚያገባ ያመነዝራል አላቸው … » ማቴ 19÷4-9\nይህንን ትምህርት አጠገቡ ሆነው በቀጥታ ሲሰሙ የነበሩት ደቀመዛሙርቱ የባልና የሚስትን ሥርዓት ጥሩ ነው ብለው አላሳለፉትም፡፡ ይልቁንም « የባልና የሚስት ሥርዓት እንዲህ ከሆነ መጋባት አይጠቅምም» አሉት፡፡ ከዚህ በኋላ ነበር ጌታ «ይህ ነገር ለተሰጣቸው ነው እንጂ ለሁሉ አይደለም…» ብሎ ሐዋርያትን በትዳር ላይ ያላቸውን አቋም እንዲያስተካክሉ ያደረጋቸው፡፡ ይህም ብቻ አይደለም፤ ጌታችን ይህ ነገር ለተሰጣቸው ነው ሲል ትዳር ከእግዚአብሐር ተፈቅዶ የተሰጠና የሚሰጥ መሆኑንም ጭምር ነግሮናል፡፡ ብዙዎች ወዳጅ የሚሏቸውን ጠጋ ብለው «እባክህን ጥሩ ሚስት ፈልግልኝ እባክሽን ጥሩ ባል ፈልጊልኝ» ይሏቸዋል፡፡ ትዳር « ለምኑ ይሰጣችኋል ፈልጉ ታገኙማላችሁ፤ መዝጊያ አንኳኩ ይከፈትላችኋል…» ማቴ 7÷7 ከተባልናቸው ጉዳዮች ውስጥ በመሆኑ፤ ስንፈልግ የምንለምነው እግዚአብሔርን የሚሰጠንም ከእግዚአብሔር ብቻ ነው፡፡ ሰዎች ምክንያቶች ናቸው፡፡ ለዛውም እንደአብርሃም ሎሌ ታማኝና ቅን ከሆኑ ብቻ /ዘፍ 24÷1-97/፡፡እንግዲህ ልብ እንበል፤ ትዳር የዚህን ዓለም ኃላፊና ጠፊ ተድላ፤ ደስታ ብቻ ፈጽመን የምናልፍበት ሳይሆን፤ በሚታየው የማይታየውን፣ በሚጠፋው የማይጠፋውን ገንዘብ እንድናደርግበት ማለትም እንድናተርፍበት የተሰጠን መገበያያ መክሊት ነው፡፡ በጥሩ ክርስቲያናዊ ሥርዓት የመሠረትነው ትዳራችን መክሊት መሆኑን ከተረዳን ትዳርን እንደጦር በመፍራት ከጋብቻ ለሸሹ ሰዎች አርአያ እንሆንበታለን፡፡ ከሁሉ የበለጠው ደግሞ ለቤተ ክህነቱም ሆነ ለቤተመንግሥቱ የሚሆን ምርጥ ዘር አገርንና ወገንን የሚጠቅም ዜጋ /ልጆች/ እናስገኝበታለን፡፡ በዚህ ትርፋችን ይበዛል መክሊት መባሉም ለዚህ ነው፡፡ ከላይ እንዳየናቸው ሁሉ ሙሉ አካላችን፣ ጤናችን፣ ውበታችን፣ ልጆቻችን ወዘተ…እነዚህ ሁሉ የእግዚአብሔር ስጦታዎች ናቸው፡፡ ስጦታዎቹ ማትረፊያ መክሊቶች በመሆናቸው «ከብዙ ዘመንም በኋላ የነዚያ ባሮች ጌታ መጣና ተቆጣጠራቸው፡፡» ተብሎ እንደተጻፈ ቁጥጥር አለብንና ልናስብበት ይገባል ማቴ 25÷19/፡፡\nዕድሜ መስታወት ብቻ ሳይሆን መክሊትም ነው፡፡ ግን ስንቶቻችን በብድር ዕድሜ ላይ እንዳለን እናውቅ ይሆን? እግዚአብሔር አምላክ የሰው ልጅ ዘመንን በዓመት፣ በወር፣ በሳምንት፣ በቀን፣ በሰዓት፣ በደቂቃ፣ በሰኮንድ… ወዘተ እየለካና እየገደበ አመላልሶ በመቁጠር ይጠቀምበት ዘንድ ዘመንን በቁጥር ሰጥቷል፡፡ «… ዘመንን ቀንን በቁጥር ሰጣቸው…» እንዲል /ሲራ17÷1/ በዚህ በሚለካውና በሚሰፈረው የቁጥር ዘመን ውስጥ የእያንዳንዳችን ዕድሜ ይገኝበታል፡፡ ያም በእግዚአብሔር ዘንድ የተወሰነ ነው፡፡ « የሰው ዕድሜ የተወሰነ ነው የወሩም ቁጥር በአንተ ዘንድ ነው፤ እርሱም ሊተላለፈው የማይችለውን ዳርቻ አደረግህለት…» ኢዮ 14÷5 ይለናል፡፡\n«ሺሕ ዓመት አይኖር» እያልን የምንገልጸውም ይህንኑ ነው፡፡ ዕድሜ ገደብ አለው ለማለት ነው፡፡ በዚህ ንግግር ዘለዓለም አለመኖርን ለመግለጽ እንደታሰበ ልብ ይሏል፡፡ ቅዱስ ዳዊትም ይህንኑ ሺህ ዓመት አይኖር የሚለውን አባባል ሲያጐላው « የሰው ዕድሜ ሰባ ዓመት ቢበረታም ሰማንያ ዓመት ቢበዛ ግን ድካምና መከራ ነው፡፡» ይላል፡፡/መዝ 89÷10/ይህንን ውሱን የሆነውን ዕድሜያችንን የሚሰጠን እግዚአብሔር ሲሆን፤ ጊዜውም ከየዕለት ደቂቃዎች ጀምሮ ዘመን አልፎ ዘመን ሲተካ ነው፡፡ ይህንንም የሚያደርገው ሥራችን ለዚህ አብቅቶን ሳይሆን በቸርነቱ ነው «በቸርነትህ ዓመታትን ታቀናጃለህ፡፡» ተብሏልና /መዝ 65÷11/\nእግንዲህ ጊዜ የተሰጠን፣ ዘመን የተሻገርነው፣ ዕድሜም የተጨመረልን፤ እንደትጉህ ነጋዴ በቅንነት ወጥቶና ወርዶ ነግዶና አትርፎ የጽድቅ ሥራ ሠርቶ ለመገኘት እንጂ፤ እንደዛ ክፉና ሃኬተኛ ባሪያ ልንቀብረው አይደለም አበው ሲመርቁ ዕድሜ ለንስሐ ዘመን ለፍስሐ ይስጥህ የሚሉት፤ በዕድሜያችን ንስሐ እንድንገባበት በዘመኑም እንድንደሰትበት ለእኛ መሰጠቱን ተረድተውት ነው፡፡ የሚያጠግብ እንጀራ እምጣዱ ላይ ያስታውቃል እንዲሉ፤ ከዘመን ዘመን በመሸጋገሪያው ዋዜማ ምሽት ጀምረን በዘፈንና በጭፈራ በማንጋት የተቀበልነው ዕድሜና ዘመን፤ ዘመኑም የፍስሐ ዕድሜውም የንስሐ አይሆንም፡፡ ያውም እኮ የእግዚአብሔር ቃል «የአሕዛብን ፈቃድ ያደረጋችሁበት በመዳራትና በሥጋ ምኞችም በስካርም በዘፈንም ያለልክም በመጠጣት ነውርም ባለበት በጣኦት ማምለክ የተመላለሳችሁበት ያለፈው ዘመን ይበቃልና፡፡…» እያለን 1 ጴጥ 4÷3፤ ውሻ እንኳን ወደበላበት ሲጮህ እንዴት የሰው ልጅ የሚያኖረውን፣ ከዘመን ወደ ዘመን የሚያሸጋግረውን ያጣዋል፡፡ «በሬ የገዢውን አህያም የጌታውን ጋጣ አወቀ ፤ እስራኤል ግን አላወቀም ሕዝቤም አላስተዋለም…» ያለው ቃል ትዝ ሊለን ይገባል በእውነት ጋጣችንን እንወቅ፡፡ /ኢሳ 1÷3/ የተሰጠንን የዕድሜ መክሊት አንቅበረው፡፡\nባለፈው ዓመት ያልታረቅን ዘንድሮ እንታረቅ፤ ባለፈው ዓመት ስንሰክር የነበርን ዘንድሮ ልብ እንግዛ፤ ባለፈው ዓመት ንስሐ ያልገባን ዘንድሮ ንስሐ እንግባ እንቁረብ፤ ባለፈው ስናስጨንቅ የነበርን ዘንድሮ እናጽናና፤ ይኼኔ ነው በዕድሜ መክሊታችን በእጥፍ የምናተርፈውና «አንተ በጎ ታማኝም ባሪያ ወደ ጌታህ ተድላ ደስታ ግባ» የምንባለው፡፡ ዕድሜያችን ልናተርፍበት የተሰጠን መክሊት ያውም በብድር መሆኑን መቼውንም ቢሆን አንዘንጋው፤ ሉቃ 13÷6-9 ዘመኑ ዘመናችን ከሸማኔ መወርወሪያ ይልቅ ይፈጥናል፡፡ «… የማይጠቅመውንም ባሪያ በውጭ ወዳለው ጨለማ አውጡት በዚያ ልቅሶና ጥርስ ማፋጨት ይሆናል፡፡» እንዳንባል ይልቁንም በዚህ አጭርና ፈጣን ዘመናችን ራሳችንንና ሌላውን የእግዚአብሔርን ፍጡር ሁሉ እንጠቀምበት፡፡\nሐዋርያው ቅዱስ ጳውሎስ እራሳችንን ብንመረምር ግን ባልተፈረደብንም ነበር፤ እንዳለው፤ እንዳይፈ ረድብን ራሳችንን እንመርምር፡፡ አንድም በስንሐ አንድም የተሰጡንን የምናተርፍባቸው እንጂ የማንቀብራቸውን መክሊቶቻችንን ቀብረናቸው እንዳገŸ ለሁሉም ነገር የእግዚአብሔር ቸርነት የድንግል ማርያም ምልጃ ይርዳን፡፡\nhttps://eotcmk.org/a/wp-content/uploads/main-header-am-2.png 0 0 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2010-12-13 09:58:552010-12-13 09:58:55የማይቀበሩ መክሊቶች\n«በአዳም ምክንያት ሁላችን እንደምንሞት፣ እንዲሁም በክርስቶስ በኲርነት ሁላችን እንነሣለን፡፡» 1ኛ ቆሮ. 15፥22\nDecember 1, 2010 /in ሳምንታዊ ትምህርት /by Mahibere Kidusan\n(ክፍል አንድን ለማንበብ እዚህ ይጫኑ)\n(ክፍል ሁለትን ለማንበብ እዚህ ይጫኑ)\n(ክፍል ሦስትን ለማንበብ እዚህ ይጫኑ)\nበጸጋ እግዚአብሔር አምላኩ የከበረ ይህ ሐዋርያው ጳውሎስ ትምህርቱን የበለጠ ተቀባይነት ያለው ለማድረግ ብርሃነ እግዚአብሔር ኦሪትን ለሐዲሱ ምስክር እያደረገ ያስተማምናል፡፡ስለሆነም «ነሥአ መሬተ ወገብሮ ለእጓለ እመሕያው ወነፍሐ ላዕሌሁ መንፈሰ ሕይወት፤እግዚአብሔር አዳምን ከምድር ዐፈርን ወስዶ ፈጠረው፡፡ የሕይወትንም እስትንፋስ አሳደረበት፡፡»ብሎ መጽሐፍ እንደተናገረ በዚች ነፍስ ሕይወትነት የሚኖር ሥጋ አስቀድሞ መፈጠሩን ይገልጽና፤ከትንሳኤ ዘጉባኤ በኋላ ግን መንፈስ ቅዱስ ሕይወት ሆኖት የሚኖር ሥጋ እንደሚገኝ /እንደሚነሳ/ ለአጽንዖተ ነገር ደጋግሞ ይናገራል፡፡ ዘፍ 2÷7\nከዚህም አንጻር «በነፍስ ሕያው ሆኖ የሚኖር ቀዳማዊ አዳም አስቀድሞ ተገኝቶአል፡፡ በመለኮታዊ ሕይወት ሕያው ሆኖ የሚኖረው ዳግማዊ አዳም ክርስቶስ ከአምስት ሽሕ አምስት መቶ ዘመን በኋላ በአዳም ባሕርይ ተገኝቶአል፡፡» ብሎ ቅደም ተከተሉን ከአሳየ በኋላ በትንሳኤ ዘጉባኤ የሚነሳ የመጀመሪያው ሰው የአዳም ዘር ሁሉ መሬታዊ እንደሆነ እንደ ሰማያዊው የባሕርይ አምላክ ክርስቶስም ሰማያዊ እንደሚሆን ያረጋግጣል፡፡በትንሳኤ ዘጉባኤ የሰው ልጅ ሁሉ የሚያገኘውን የተፈጥሮ መዓርግ መሬታዊ አዳም መምሰልን በስሕተቱ፣ በኀጢአትና በሞት ሀብቱ፣ ገንዘቡ እንደ አደረገ ሁሉ፤ ሰማያዊ ክርስቶስ መምሰልንም በዘለዓለም ሕይወትና በጸና ቅድስና ሀብቱ ገንዘቡ ያደርጋል፡፡ እያለ በሙታን ትንሳኤ ጥርጥር ያገኘባቸው የቆሮንቶስ ምእመናን ደቀ መዛሙርቱን ልባቸውን በተስፋ ሕይወት ይመላዋል፡፡ምክንያቱም ተስፋ መንግሥተ ሰማያትን ሥርየተ ኀጢአትን ያገኘ ክርስቲያን ክርስቶስን የሚመስልበት ምስጢር ትንሳኤ ዘጉባኤ ነውና ይህም መንግሥተ እግዚአብሔርን ሀገረ ሕይወትን ለመውረስ በክብርና በቃለ ሕይወት ተጠርቶ የሚቆሙበት ዐደባባይ ዳግም ልደት ነው፡፡ፊል 3÷20-22 ፣እርሱን የሕይወት ባለቤት ክርስቶስን የመምሰል ታላቁ ቁም ነገርና የማያልቅ ጥቅም በእርግጥም ይህ እንደሆነ ከሐዋርያው መልእክተ ቃል እነሆ እንረዳለን፡፡ ይህን ለመረዳትም የዕውቀትና የማስተዋል ባለቤቱ እርሱ መድኃኒታችን ስለሆነ ፈቃዱን በተሰበረ ልቡና ዘወትር መጠየቅ ታላቅ ብልኅነት ነው፡፡\nእነሆ ሐዋርያው ቅዱስ ጳውሎስ አንደበተ ርቱዕ ጥዑመ ልሳን ሆኖ በትምህርተ ወንጌል ለደከመላቸው ወገኖች በቁጥር 50ኛ መልእክቱ «ወንድሞቻችን ይህ ሥጋዊ ደማዊ ሰው መንግሥተ ሰማያትን አይወርስምና ይህን አውቄ እነግራችኋለሁ፡፡»በማለት ይህ ሟች፣ ጠፊ ኃላፊ፣ ፈራሽ፣ በስባሽ ሥጋ በመቃብር ታድሶ ካተነሳ ሕያው ማሕየዊ መንፈስ ቅዱስን ገንዘቡ ሀብቱ እንዳያደርግ ያውቁ ዘንድ ሳይታክት ያስገነዝባቸዋል፡፡ ሞት ርስተ አበው ሆኖ ለሁሉ የሚደርሰው ይህ ኃላፊ ጠፊ ሥጋና ደም ተለውጦ የማይጠፋ ሕያው ሆኖ ለትንሳኤ ዘጉባኤ እስኪደርስ ነው ስለሆነም የሞትን ኃይል ኀጢአትን እንጂ ሞትን ሳንፈራ ትንሳኤ ሙታንን በጽኑ ተስፋ መጠበቅ ይገባናል፡፡ቅዱስ ጳውሎስ የትንሳኤን ሁኔታ ሲያስረዳ «ናሁ ኅቡአ ነገረ እነግርክሙ ፤ እነሆ ስውር ረቂቅ ሽሽግ አሁን የማይታወቅ ነገርን እነግራችኋላሁ፤የሰው ልጆች ሁላችንም ሞተን በስብሰን ተልከስክሰን የምንቀር አይደለም፡፡» «ወባሕቱ ኲልነ ንትዌለጥ በምዕር ከመ ቅጽበተ ዐይን በደኀሪ ንፍሐተ ቀርን፤በኋለኛው የዐዋጅ ቃል እንደ ዐይን ጥቅሻ ፈጠነን ከዚህ ተፈጥሮአችን ወደ አዲስነት እንለወጣለን፡፡» ብሎ ከአስታወሰ በኋላ የሦስተኛ ደረጃ ዐዋጅ በተነገረ ጊዜ ሙታን ከቁጥራቸው ሳይጐድሉ፤ አንዲት አካል ሳይጐድላቸው እንደሚነሡ ገልጦ ያስረዳል፡፡ ይህ ሓላፊ ጠፊ ሥጋችን የማይጠፋ የማያልፍ ሆኖ በመለወጥ ማለት ሕያው መንፈስ ቅዱስን ገንዘቡ፣ ሀብቱ በማድረግ ለዘለዓለም ሕይወት ይነሳል ማለት ነው፡፡ይህ ጸጋና በረከት ለሰው የተጠበቀው ጥንቱን ለሕይወት በፈጠረው ቸሩ አምላክ እግዚአብሔር ነው፡፡ ሰው ግን ከሕያውነት ኑሮው ወደ ሞት ጐራ ገብቶ ስለነበር በጥንተ ተፈጥሮ ታድሎት የነበረው በሕይወት መኖር ይመለስለት ዘንድ እግዚአብሔር ወልድ በተለየ ስሙ፣ በተለየ አካሉ፣ በተለየ ግብርና ኩነቱ /አካኋኑ ኹኔታው/ከቅድስት ድንግል ማርያም ተወልዶ ክሶ፣ ሙቶና ተቀብሮ በመነሳት እነሆ የዘለዓለም ሕይወትን በትንሳኤ ዘጉባኤ ያድለዋል፡፡\nትምህርቱን አጠናክሮ ለመፈጸም በተገለጠው ምዕ.በቁ. 54 ላይ «ወአመ ለብሰ ዝንቱ መዋቲ ዘኢይመውት፤ ይህ ሟች የሆነ ሥጋ ከትንሳኤ በኋላ ተለውጦ የተነሳ የማይሞት የሆነውን ሥጋ በለበሰ ጊዜ» ከአለ በኋላ እነሆ! ሞት በመሸነፍ ባሕር ጠለቀ ሰጠመ ተብሎ በልዑለ ቃል ነቢይ የተነገረው ቃል ይፈጸማል፣ይደርሳል፡፡ ይህም ሞት ሆይ ድል መንሳትህ ወዴት አለ? መቃብርስ ብትሆን ሰውን ይዘህ ማስቀረትህ ወዴት ነው? አለ የሞትም ኀይሉ ብርታቱ ኀጢአት ሲሆን፣ የኀጢአትም አበረታች ትእዛዛተ ኦሪት ናቸው፡፡ አለ፡፡ ኀጢአት፣ ኀጢአትነቱ የታወቀው በሕገ ኦሪት ደጉ ከክፋው፣ ክፉውም ከደጉ ተለይቶ በመደንገጉ፣ በመገለጡ መሆኑን ሲያመለክት ነው፡፡ ምንጊዜም ሕግ ሥርዐት መውጣቱ በተላላፊው ወገን ላይ የጥፋት ነጥብን አስቆጥሮ ፍርድን ሊያስከትል፣ ከፍርድ በኋላም ቅጣትን ለማምጣት እንደሆነ ይህች ሕግ ልኩንና ተጨባጭ ማሰረጃን አፍሳ በነሲብ ስለምትሰጠን ለልቡናችን ይደምንብናል ማለት አይቻልም፡፡ዕውቅ ነው፡፡ ኢሳ 25÷8፣ ሆሴ 13÷14፣ሮሜ 13÷19 እንዲህ ስለተደረገለን ፣ እንዲህም ስለሚደረግልን «ወለእግዚአብሔር አኮቴት ዘወሀበነ ንማዕ በእግዚእነ ኢየሱስ ክርስቶስ በጌታችን ኢየሱስ ክርስቶስ ቤዛነት ከሰው ምክንያት ይኸው እንግዲህ በርኅርኅት ሕገ ወንጌል ኦሪትን፣ በጽድቅ በእውነተኛ ንስሐ ኀጢአትን፣በትንሳኤ ሞትን ድል እንነሳ ዘንድ ድል ማድረጉን የሰጠን ሁሉን ያዥ ሁሉን ገዥ እግዚአብሔር አምላክ ይክበር ይመስገን፡፡»በማለት የምግበ መላእክት ስብሐተ እግዚአብሔር ፍጹም ተሳታፊነቱን አንጸባርቆ ገለጠው፡፡በመልእክቱ ማጠቃለይም «እርስ በርሳችሁ የምትዋደዱ እግዚአብሔርን የምትወዱ እርሱም የሚወዳችሁ ወንድሞቻችን ሆይ! ብርቱዎች ሁኑ፤ በማናቸውም ሥራ ሁሉ ዝግጁዎች ሁኑ»ብሎ ሲያበቃ ከላይ እንደታተተው፣እንደተዘረዘረው ከሃይማኖታቸው እንዳይናወጡ፣ እግዚአብሔርን ለማገልገል፣ ሁልጊዜ ከሕጋዊው ሥራ ላይ የትሩፋት ሥራን አብዝተው እንዲሠሩ የትንሳኤ ሙታን ደገኛ የክብር የዋጋ የጽድቅ ማግኛውን ምስጢር ገልጦ ያስረዳቸዋል፡፡»ይልቁንም በጌታችን በኢየሱስ ክርስቶስ ከማመናቸው የተነሳ የተቀበሉት መከራ ሁሉ ከገለጠላቸውና ከአረጋገጠ በኋላ በሃይማኖታቸው መሠረትነት የጽድቅ መልካም ሥራን አብዝተው እንዲሠሩና ለክብር ትንሳኤ እንዲበቁ እንዲዘጋጁም በፈሊጥ ከልቡ ይመክራቸዋል፣ያስተምራቸዋል፤ ያንጻቸዋል፡፡ 2ኛ ዜና መዋ 15÷7 ፣2ኛ ጴጥ 1÷5፡፡ለባስያነ ኀይለ እግዚአብሔር /የእግዚአብሔር ኀይሉን እንደሸማ የተጐናጸፋችሁ/ ክርስቲያኖች ሆይ! አክሊለ መዋዕ የድል አክሊል ሀብተ መንፈስ ቅዱስን የተቀዳጀው ሐዋርያ ቅዱስ ጳውሎስ በቆሮንቶስ ሰዎች አንጻር እንዳስገነዘበን «በአዳም በደል ምክንያት ሁላችን እንደምንሞት፣ እንዲሁም በክርስቶስ ካሳና በኩርነት ሁላችንም እንነሳለን፡፡»በሚል ርእስ «ርእሱ ለአእምሮ፤ የዕውቀት መገኛዋ»የሆነ መድኅነ ዓለም ክርስቶስ በማይመጠን ቸርነቱ በገለጠልን መጠን የምስጢረ ትንሳኤን እሙንነት ይኸው አብራርተን አቅርበናል፡፡ ተስፋው እንደሚፈጸም አምኖ ለመጠባበቅ በርትቶ በማስተዋል ደጋግሞ ማንበቡ ግን የእናንተ ፈንታ ይሆናል፡፡በመሆኑም የሙታን ትንሳኤ መነሳት ወይም አነሳሥ ለተለየ አዲስ ሕይወት ነው፡፡ በዓለመ ሥጋ ምንም ምን አይመስለውም፡፡ይህንም ራሱ ባለቤቱ መድኀኒታችን በዘመነ ሥጋዌው «ወአመሰ የሐይው ምውታን ኢያወስቡ፣ወኢይትዋሰቡ፣ አላ ከመ መላእክተ እግዚአብሔር በሰማያት እሙንቱ፣ ሙታንስ በሚነሡበት ጊዜ አያገቡም፤ አይጋቡም፤ እነርሱ በሰማያት እንደ እግዚአብሔር መላእክት ሆነው ይኖራሉ እንጂ፡፡»በማለት በሕያው ቃሉ የሰጠው ትምህርት በግልጥ ያስረዳናል፡፡ በጌታችን መዋዕለ ሥጋዌ የነበሩ የእምነት መሪዎች፤ በዘመናችንም ብጤዎቻቸው «ሙታን ከተነሡ በኋላ ለዘለዓለም አግብተው እንደሚኖሩ በመስበክ እያስጐመጁ ለያዙት ሃይማኖት ማስፋፊያ አድርገውት ይገኛል፡፡ ይህን አጉልና ከንቱ ሽንገላ ለይቶ በማወቅ ወደ ዕውነት መመለስ፣ ጸንቶ መኖርም በመንፈስ ቅዱስ መቃኘት ነው፡፡ 2ኛ ቆሮ 11÷13-16 ኤፌ 5÷6 ከትንሳኤ ዘጉባኤ በኋላ መብላት መጠጣት የመሳሰለው ሰብአዊ ግብር የለም ጌታችን ከትንሳኤው በኋላ በቅዱሳን ሐዋርያት ፊት የበላው ምግብ አስፈልጐት አይደለም በምትሐት ነው ብለው እንዳይጠራጠሩና ትንሳኤውን እንዲያምኑ ማስረጃ ይሆናቸው ዘንድ ነው፡፡ሉቃ 24÷14-44\nመላልሰን እንዳስገነዘብነው ትንሳኤ ዘጉባኤ የክብር የሚሆነው ከዳግም ዘለዓለማዊ ሞት የዳኑ እንደሆነ ብቻ መሆኑ የሚካድ አይደለም፡፡ይህም ዳግም ሞት የሰው ከእግዚአብሔር መለየት እንደሆነ ይታወቃል፡፡ በመጽሐፈ አበው «ሞታ ለነፍስ ርኂቅ እም እግዚአብሔር ፤ የነፍስ ሞቷ ከእግዚአብሔር መለየቷ ነው፡፡» እንደተባለው ነው፡፡\nበአስተዋይ ልቡና ሊተኮርበት የሚገባው ምን ጊዜም የሕይወት ባለቤት እግዚአብሔር የባሕርይ ጐዳናው ምሕረትና ቸርነት ብቻ እንደ ሆነ ከምእመናን ንጹሕ ልብ ሊደበቅ አይገባውም፡፡መዝ 24÷10 የክብር ጌታ ኢየሱስ ክርስቶስም ትንሳኤውን ለመላው ዓለም አብርቶ የገለጠው የሰው ሁሉ ትንሳኤ ያለጥርጥር የታወቀ የተረዳ ይሆን ዘንድ ነው፡፡ ግበ.ሐ. 26÷23\nከላይ በመልእክቱ ማእከል እንደተገለጸው በሰው ሁሉ አባት በአዳም በደል የሰው ልጅ በሙሉ ሞተ፡፡ በእርሱ በባሕርይ አምላክ ክርስቶስ ሰው ሆኖ ካሰ እነሆ! መላው የሰው ልጅ ከሞት ከመርገም ዳነ፡፡ የጌታችን ካሳ የራሱ አለማመን ከሚገድበው በስተቀር ማንንም ከማን አይለይም፡፡ዮሐ 3÷36፤ 5÷24 ሮሜ 5÷12-19 በጌታችን ምስጢረ ሥጋዌና ነገረ አድኅኖት አምኖ መጠመቅ ከእርሱ ጋር ተቀብሮ የመነሳት ምስጢር ነው፡፡የትንሳኤ ሙታንም ምልክት ይሆናል፡፡መድኃኒታችንን አምነው ለተቀበሉት ዋጋቸው የሆነ ልጅነትን ይሰጣቸዋል፡፡ በልጅነታቸውም እርሱ እንደተነሳበት ባለ ሥልጣኑ ትንሳኤ ዘለክብርን ያስነሳቸዋል፡፡ በትንሳኤያቸውም የዘለዓለም መንግሥቱ ሀገረ ሕይወትን ያወርሳቸዋል፡፡ ዮሐ. 1÷13፣ ሮሜ 1÷5፡፡\nይህን የትንሳኤ ሙታን ተስፋ ለሰው ሁሉ ተግቶ ያለፍርሃት መመስከር ክርስቲያናዊ ግዳጅ ነውና አምነን በማሳመኑ ሥራ ልንበረታ ይገባናል፡፡ሲራ 4÷20-29፣ 1ኛ ተሰ 4÷18\nበገነት በመንግሥተ ሰማያት የማይሰለች ተድላ ደስታ እንጂ ሐዘንና መከራ የለም፡፡ኢሳ 49÷10\nይህን ታላቅ ምስጢር ዐውቀን በሕያው ቃሉ መመራት በእጅጉ ይገባናል፡፡ይህንም በልቡናችን፣ ከመምህራነ ወንጌል፣ ከቅዱሳት መጻሕፍት ተምረን ተመራምረን አምነን ለትንሳኤ ዘለክብር እንድንበቃ በቸርነቱ ይርዳን፡፡\nhttps://eotcmk.org/a/wp-content/uploads/main-header-am-2.png 0 0 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2010-12-01 08:49:442010-12-01 08:49:44«በአዳም ምክንያት ሁላችን እንደምንሞት፣ እንዲሁም በክርስቶስ በኲርነት ሁላችን እንነሣለን፡፡» 1ኛ ቆሮ. 15፥22\n«ሙሽራ ያለችው እርሱ ሙሽራ ነው»\nNovember 19, 2009 /in ሳምንታዊ ትምህርት /by Mahibere Kidusan\nከመስከረም 26 እስከ ሕዳር 6 ቀን ያለው ጊዜ ዘመነ ጽጌ ይባላል፡፡ በዚህ ዘመን ውስጥ አምስት ወይም ስድስት እሑዶች ይውላሉ፡፡\nበእነዚህ እሑዶች በቤተክርስቲያን የሚሰጡትን ትምህርቶች አቅርበናል፡፡\nቅዱስ ዮሐንስ መጥምቅ በልደቱ ጌታን በ6 ወር እንደሚቀድመው ሁሉ በይሁዳ አካባቢዎች እየተዘዋወረ «መንግስተ ሰማያት ቀርባለችና ንስሐ ግቡ» አያለ ማስተማር የጀመረውም ጌታችን ማስተማር ከመጀመሩ 6 ወር ያህል ቀድሞ ነው፡፡\nቅዱስ ዮሐንስ በእግዚአብሔር መንፈስ የተሞላና ትምህርቱ የሰዎችን ልብ የሚነካ ስለነበር፣ አለባበሱም አስደናቂ ስለነበር እንዲሁም እርሱ እስኪመጣ ድረስ አይሁድ ለ300 ዓመታት ያህል ከእግዚአብሔር የተላከ ነቢይ አይተው ስለማያውቁ በርካታ ሰዎች ትምህርቱን ተቀብለውትና ተከትለውት ነበር፡፡ እርሱም ስለ ኃጢአታቸው እየወቀሰ፣ ንሰሐ እንዲገቡ እያስተማረና ማድረግና መተው የሚገባቸውን እየነገረ የንስሐ ጥምቀት ያጠምቃቸው ነበር፡፡\nበዚህም ጊዜ አይሁድ ቅዱስ ዮሐንስን «ይመጣል የተባልከው መሲህ አንተ ነህን?» እያሉ ይጠይቁት ነበር፣ እርሱ ግን «እኔ መሲህ አይደለሁም፤ እኔ የእርሱን መንገድ ለመጥረግ ከፊቱ የተላክሁ መንገደኛ ነኝ፤ እርሱ ግን ከእኔ በኋላ ይመጣል፤ እኔ የማጠምቃችሁ በውኃ ነው፤ እርሱ ግን በመንፈስ ቅዱስና በእሳት ያጠምቃችኋል፡፡ እርሱን ለመቀበል በንስሓ ልቡናችሁንና ሰውነታችሁን አዘጋጁ» እያለ ያስተምራቸው ነበር፡፡\nቅዱስ ዮሐንስ በዚህ መልኩ ለ6 ወራት ያህል ከአገለገለ በኋላ ጌታ ወደ እርሱ ዘንድ መጣ፤ ተጠመቀም፡፡\nቅዱስ ዮሐንስም «እነሆ የዓለምን ኃጢአት የሚያስወግድ የእግዚአብሔር በግ፤ ከእኔ በፊት የነበረው፣ ነገር ግን ከእኔ በኋላ የሚመጣው ያልኳችሁ እርሱ ነው፡፡» ብሎ ለደቀ መዛሙርቱና አብረውት ለነበሩት አስተማራቸው፤ ብዙዎችም ጌታችንን ተከተሉ፡፡\nከዚህ በኋላ ጌታችን በገሊላ «ጊዜው ደርሷል፤ የእግዚአብሔር መንግሥት ቀርባለች፤ ንስሓ ግቡ» እያለ ማስተማር ጀመረ /ማር.1-15/፡፡ ብዙዎችም ተከተሉት፡፡ ደቀ መዛሙርቱንም ይዞ ወደ ይሁዳ ሄደ፡፡ በይሁዳም የጌታችን ደቀመዛሙርት እንደ ቅዱስ ዮሐንስ የንስሓ ጥምቀት ማጥመቅ ጀመሩ፡፡ /ዮሐ.3-22፤ 4-2/ ብዙ ሰዎችም የጌታችን ደቀመዛሙርት ሆኑ፡፡\n«በዚህን ጊዜ ዮሐንስ በሳሌም አቅራቢያ ሪምን በተባለ ሥፍራ ብዙ ውኃ ሳለ ያጠምቅ ነበር፣ ሰዎችም ለመጠመቅ ይመጡ ነበር፡፡ . . . » ወደ ዮሐንስም መጥተው «ረቢ /መምህር/ በዮርዳኖስ ማዶ ከአንተ ጋር የነበረው፣ ስለ እርሱም የመሰከርህለት ሰው እነሆ ያጠምቃል፤ ሰውም ሁሉ ወደ እርሱ እየሐሄደ ነው» አሉት፡፡ /ዮሐ.3-23- 27/፡፡\nጠያቂዎቹ ነገሮችን በሥጋዊ ዓይን ይመለከቱ ስለነበር በሁለቱ /በቅዱስ ዮሐንስና በጌታችን/ መካከል ውድድርና ፉክክር ያለ መስሏቸው ነበር፡፡ ንግግራቸው «የአንተ ነገር አበቃለት፣ ሰው ሁሉ ወደዚያ አንተ ወደ መሰከርህለት እየሔሄ ነው፡፡» የሚል መንፈስ ነበረው፡፡\nቅዱስ ዮሐንስ መጥምቅ ግን እንዲህ ሲል መለሰላቸው፤ «ከሰማይ ካልተሰጠው በቀር ማንም አንዳች ነገርን ገንዘብ ማድረግ አይችልም፡፡ እኔ ክርስቶስ /ይመጣል ተብሎ ትንቢት የተነገረለት አዳኝ መሲህ/ አይደለሁም ብዬ እንደተናገርሁ እናንተ ራሳችሁ ትመሰክራላችሁ /ታውቃላችሁ/፡፡» በማለት የሆነው ነገር ሁሉ የእግዚአብሔር ዓላማና ፈቃድ እንደሆነ፣ እነርሱም ያሰቡት ነገር ከንቱ መሆኑን፣ እንዲሁም እርሱ ዓላማው ሰዎችን ወደ እውነተኛው መድኃኒት ማቅረብ እና መምራት እንጂ ሰዎችን በዙሪያው መሰብሰብ እንዳልሆነ ነገራቸው፡፡ በመቀጠልም የሰዎች ወደ ጌታችን መሄድ እነርሱ እንዳሰቡት እርሱን የሚያሳዝነው ሳይሆን የበለጠ የሚያስደስተው መሆኑን እንዲህ ሲል ገለጠላቸው፡፡\n«ሙሽራ ያለችው እርሱ ሙሽራ ነው፤ ድምፁን ለመስማት አጠገቡ የሚቆሙ ሚዜ ግን የሙሽራውን ድምፅ ሲሰማ እጅግ ደስ ይለዋል፤ ያ ደስታ የእኔ ነው፡፡ እርሱም አሁን ተፈጽሟል፡፡ እርሱ ሊልቅ፣ እኔ ላንስ ይገባል፡፡»/ዮሐ 3. /\nቅዱስ ዮሐንስ መጥምቅ በሙሽራ በሙሽሪት እና በሚዜ መስሎ የተናገረው የክርስቶስን፣ የቤተክርስቲያንን እና እንደ ራሱ ያሉ አገልጋዮችን ነገር ነው፡፡ በክርስቶስ እና በቤተክርስቲያን መካከል ያለውን ግንኙነት በሙሽራ እና በሙሽሪት /በባል እና በሚስት/ መካከል ካለው ግንኙነት ጋር የሚያመሳስሉት በርካታ ነገሮች አሉ፡፡\n– ሙሽሪትን /ሚስቱን/ የሚመርጣት፣ የሚያጫት ሙሽራው /ባል/ ነው፡፡ ቤተክርስቲያንንም የመረጣትና ሙሽራው እንድትሆን ያደረጋት ራሱ ክርስቶስ ነው፡፡\n– ባል ሚስቱን መጠበቅ፣ መንከባከብ ራሱን አሳልፎ እስኪሰጥ ድረስ መውደድ ይጠበቅበታል፤ ክርስቶስም ስለ ቤተክርስቲያን ይህንን አድርጓል፡፡ ሚስት ራሷን ለባሏ ራሷን ማስገዛት አለባት፡፡ ቤተክርስቲያንም ለክርስቶስ እንዲሁ ማድረግ አለባት፡፡\n– ሙሽሪት በሰርጓ ቀን ራሷን አስውባ ትቀርባለች፤ ክርስቶስም ቤተክርስቲያንን ወደ ራሱ ያቀረባት ሙሽራው ያደረጋት በሥጋውና በደሙ አንጽቶ፤ ነውሯን አስወግዶና አስውቦ ነው፡፡\nበዚህም ምክንያት የእግዚአብሔርን እና የሰው ልጆችን ግንኙነት በሙሽራና በሙሽሪት /በባልና በሚስት/ እየመሰሉ በብሉይ ኪዳንም በሐዲስ ኪዳንም ብዙዎች አስተምረዋል፡፡ በብሉይ ኪዳን ከነበሩት መካከል በፍቅር ግጥም መልክ የተጻፈው መኅልየ መኅልይ ዘሰሎሞን፣ ትንቢተ ሕዝቅኤል /ምዕራፍ 16/፣ ትንቢተ ሆሴዕ /ምዕ.1/ ተጠቃሸ ናቸው፡፡\nበሐዲስ ኪዳን ደግሞ ቅዱስ ጳዉሎስ በሁለተኛው የቆሮንቶስ መልእክቱ «እናንተ እንደ ንጽሕት ድንግል ለክርስቶስ ለማቅረብ ለአንድ ወንድ አጭቻችኋለሁ» /11-2/ ብሎ ጽፏል፡፡ ለኤፌሶን ሰዎች በላከው መልእክቱም እንዲህ ይላል፤\n«ሚስቶች ሆይ ለጌታ እንደምትገዙ ለባሎቻችሁም ተገዙ ክርስቶስ አካሉ ለሆነችው አዳኟ ለሆናት ቤተ ክርስቲያን ራስ እንደሆነው ሁሉ ባልም የሚስቱ ራስ ነው፡፡ ባሎች ሆይ ክርስቶስ ቤተ ክርስቲያንን እንደወደዳትና ራሱንም ስለ እርሷ አሳልፎ እንደሰጠ እናንተም ሚስቶቻችሁን ውደዱ በቃሉ አማካኝነት በማንፃት እንድትቀደስ. . . አንዳች እንከን ሳይገኝባት ቅድስትና ነውር አልባ የሆነች ክብርት ቤተክርስቲያን አድርጎ ሊያቀርባት ነው. . . ይህ ምስጢር ታላቅ ነው፤ እኔም ይኽንን ስለ ክርስቶስና ስለ ቤተክርስቲያን እናገራለሁ፡፡» /5-22-32/፡፡\nቅዱስ ዮሐንስ ነባቤ መለኮትም በራእይ መጽሐፉ ሰማያዊት ቤተክርስቲያን የሆነች አዲሲቷን ኢየሩሳሌምን የበጉ ሙሽራ ይላታል፡፡\n«ቅድሰቲቱ ከተማ አዲሲቱ ኢየሩሳሌም ለባሏ እንደተዋበች ሙሽራ ተዘጋጅታ ከሰማይ ከእግዚአብሔር ዘንድ ስትወርድ አየሁ» /21-1-9/፡፡\nበዚህ ትምህርት ይህን በሙሽራ እና በሙሽሪት መካከል ባለው የፍቅር ግንኙነት የተመሰለውን የክርስቶስ /የእግዚአብሔር/ እና የቤተክርስቲያን /የእኛን/ ግንኙነት በሁለት ከፍለን እንመለከታለን\n1. እግዚአብሔር በእኛ ውስጥ ምን ይመለከታል\n2. እኛስ በእግዚአብሔር ውስጥ ምን እንመለከታለን\n1. እግዚአብሔር በእኛ ውስጥ ምን ይመለከታል? እርሱ እንደወደደን የሚያደርግ ምን አለ?\nበሕዝቅኤል የትንቢት መጽሐፍ ስለዚህ ጉዳይ የተጻፈው እንዲህ ይላል፤\n«ኢየሩሳሌም /እስራኤል/ ሆይ….. በተወለድሽ ጊዜ በዚያው ቀን እትብትሽ አልተቆረጠም፤ ንጹሕም ትሆኚ ዘንድ በውኃ አልታጠብሽም፤ በጨውም አልተወለወልሽም፤ በጨረቅም አልተጠቀለልሽም፤ በጭንም አልታቀፍሽም፡፡ በተወለድሽበት ቀን ከሰውነትሽ ጉስቁልና የተነሣ በሜዳ ላይ ተጣልሽ እንጂ ከዚህ አንዳች ይደረግልሽ ዘንድ ዓይን አልራራልሽም፤ ማንም አላዘነልሽም፡፡\n«በአንቺም ዘንድ ባለፍሁ ጊዜ በደምሽም ተለውሰሽ ባየሁሽ ጊዜ ‘ከደምሽ ዳኝ አልሁ’. . . አንቺም አደግሽ፤ ታላቅም ሆንሽ፤ በእጅጉም አጌጥሽ፤ ከከተማ ወደ ከተማ ገባሽ፤ ጡቶችሽም አጎጠጎጡ፤ ጠጉርሽም አደገ፤ . . . በውኃም አጠብሁሽ፣ ከደምሽም አጠራሁሽ. . . ዘይትም ቀባሁሽ፣ ወርቀዘቦም አለበስሁሽ፣. . . በጌጥም አስጌጥሁሽ. . . እጅግም ውብ ሆንሽ፤ ለመንግሥትም የተዘጋጀሸ አደረግሁሽ . . .» /16.4-14/፡፡\nእግዚአብሔር የሚያየን ትንሽ ፣በኀጢአት የቆሸሸች ¬፣ የማታምርና የተመልካችን ዓይን የማትስብ ጎስቋላ ነፍስ ሆነን ነው፡፡\nነገር ግን በዚህ ሁኔታ ሲየየን እርሱ የማያየው ዛሬ የሆንነውን ብቻ ሳይሆን ወደፊት ልንሆን የሚችለውን ነው፡፡ ኃጢአቶቻችን፣ ቆሻሻችንን አለማማራችንን አይወድም፡፡ ነገር ግን እነዚህን በንስሓ ብናስወግዳቸው የሚኖረን ውበት ያውቃል፡፡ይህም ይስበዋል፡፡\nስለዚህም ጠፍተን ሳለን ካለንበት ከወደቅንበት መጥቶ ከነቆሻሻችን ይወስደናል፡፡ አስተምሮ፣ ለውጦ፣ የተሻልን ያደርገናል፤ አጥቦ ያነጻናል፤ወዳጆቹ ሙሽሮቹ ያደርገናል፡፡\nሰዎች አብረዋቸው እንዲሆኑ የሚፈልጉት በራሳቸው ደረጃ ያሉ ሰዎችን ነው፡፡ በሌሎችም ሰዎች ዘንድ እንዲሆን የሚጠበቀው ይኸው ነው፡፡ አንዳንድ ሰዎች ይኽን ድንበር ሲያልፉና ከእነርሱ በጣም ዝቅ ካሉ ሰዎች ጋር ተወዳጅተው ማየት ብዙዎቻችንን ያስደንቃል፡፡ እስቲ የእኛን ኃጢአትና የእግዚአብሔርን ቅድስና እናስበውና በመካከላችን ያለውን ልዩነት ደግሞ እናስተውለው፡፡ የእርሱ ከእኛ ጋር መወዳጀት እንዴት አስደናቂ ነው!\nእንግዲህ እግዚአብሔር እኛን የሚወደን እንዲህ ሆነን እየተመለከተን መሆኑን ሁል ጊዜ ማሰብ ይገባናል፤ በእውነት በእርሱ እንድንወደድ የሚያደርግ ምንም መልካም ነገር የለንም፡፡ ስለዚህ ለጸሎት በፊቱ ስንቆም፣ ወደ ቤተክርስቲያንም ስንገባ ከልባችን በፍርሃት ሰግደን ይቅርታውን መጠየቅ አለብን፡፡ «ይኽ የእግዚአብሔር ቤት ነው፣ የቅዱሳን፣ የመላእክቱም ማደሪያ ነው፤ እንዴት እዚህ ልገኝ እችላለሁ?» ልንል ይገባናል፡፡ አስቀድመን እንዳልነው የሚወደው ኃጢአታችንን ሳይሆን ይህንን ስናስወግድ የሚኖረንን ውበት መሆኑን ተረድተን ውለታውን እያሰብን በተሰጠን ጊዜ ለንጽህና ለቅድስና ልንተጋ ይገባል፡፡ስብሐት ለክርስቶስ ዘአፍቀረነ፡፡\n2. እኛ በእርሱ ውስጥ ምን እናያለን? በእርሱ እንድንሳብ የሚያደርገን ምን ነገር አለ?\nከላይ እንዳየነው እግዚአብሔር እኛን የወደደን እንዲሁ ነው፡፡ የሰው ልጆች ግን ለመውደድ ምክንያት (ድጋፍ) ያስፈልገናልና እርሱን ለመውደድ የሚያበቁ ነገሮችን እርሱ ራሱ አዘጋጅቶልናል፡፡\nከላይ እንደተመለከትነው አምላካችንን ስናስብ ኃጢአታችንን ይቅር ሊለን፣ ሊያነጻን መውደዱን እናስባለን፡፡ ይቅር የተባለ ሰው ደግሞ ይቅር ያለውን አብዝቶ ይወዳል፤\nእኛ እንደ ጠፋው ልጅ ትተነው ሄደን በጣም ርቀን ያለንን ሁሉ አጥተን ተመልሰን ስንመጣ እርሱ ቆሞ ሲጠብቀን እናገኘዋለን፤ በመምጣታችን ደስ ይለዋል እንጂ በመቆየታችን፣ እርሱን በመካዳችን አይቆጣንም፡፡ ስለዚህ እንደ ማርያም እንተ እፍረት በፍቅር በእግሩ ላይ ሽቱ እንድናፈስ፣ እንድንጠርገው እንገደዳለን፡፡\nበዕለተ አርብ ከጌታችን ጎን ተሰቅሎ የነበረው ወንበዴ ጌታችን ወደ ዘለዓለማዊ ሕይወት የሚወሰደው መሆኑን ተረዳ፡፡ ስለዚህም «በመንግሥትህ አስበኝ» ሲል ተማፀነ፡፡ «ከአንተ ጋር ውሰደኝ» እንደማለት ያለ ነው፡፡\nከእግዚአብሔር ጋር መሆን ዘለዓለማዊ ሕይወት የሚገኝበት ብቸኛ መንገድ ነው፡፡ እርሱም ይህንን ሊሰጠን ፈቅዷል፡፡ ይህም እንድንወደው በፍቅሩ እንድንወድቅ ያደርገናል፡፡\nበችግር ውስጥ የነበረና በእግዚአብሔር ችግሩ የተቀረፈለት ሰው እግዚአብሔርን ይወዳል፡፡ እግዚአብሔር በየቀኑ በተለያዩ መንገዶች ያድነናል፤ በጸሎተ ቅዳሴ ላይ ካህኑ እንዲህ እያለ ይጸልያል፡፡ «ለእኛ በጎ ነገርን ያደረገ ይቅር ባይና መሐሪ እግዚአብሔርን እናመሰግነዋለን፣ ከመከራ ሰውሮናልና፣ ጠብቆናልና፣ ረድቶናልና፣ ወደ እርሱም ተቀብሎናልና፣ አጽንቶ ጠብቆናልና. . . እስከዚህም ሰዓት አድርሶናልና»\nሰዎች በባሕርያችን መውደድንና መወደድን የመፈለግ ከፍተኛ ዝንባሌ አለን፡፡ ይህ ፍቅርም ዘለዓለማዊ እንዲሆን እንፈልጋለን፡፡ «ለዘለዓለም እወድሃለሁ፤ እወድሻለሁ» የሚለው አባባልም ከዚሁ የመነጨ ነው፡፡\nእግዚአብሔር ይኽንን ዝንባሌ በውስጣችን ያስቀመጠው እርሱን እንወድበት ዘንድ ነው፡፡ በዚህ ምድር ያሉትን የቤተሰብ፣ የወንድም፣ የጓደኛ እና ጾታዊ ፍቅሮችንም ያዘጋጀው ከእርሱ ጋር ወደሚኖረን ፍፁምና ሰማያዊ ፍቅር የሚያደርሱ መለማመጃዎች፣ ቅምሻዎች. . . እንዲሆኑ ነው፡፡ፍጻሜያቸው ግን ከእርሱ ጋር የሚኖረን ዘለዓለማዊ ፍቅር ነው፡፡\nስለዚህ ይህ እርሱ ራሱ በውስጣችን ያስቀመጠው ዝንባሌ እርሱን ወደ መውደድ ያመራናል፤ እርሱ ምን ያህል እንደወደደን ስናስብም እኛም ለእርሱ ያለን ፍቅር ይጨምራል፡፡\nእንግዲህ እግዚአብሔር እኛን ያለዋጋ ወዶናል፤ እርሱን እንወደው ዘንድ እነዚህን ሁሉ ነገሮች አዘጋጅቶ ቆሞ ይጠብቀናል፤ ደጃችንንም ያንኴኴል፤ ስለዚህም ጊዜያችን ሳያልፍ፤ እርሱም ከእኛ ፈቀቅ ሳይል ጥሪውን ልንሰማ፤ የልባችንን በር ከፍተን በፍቅር ልናስተናግደው ይገባናል፤ ቅዱስ ዳዊት አንድም ስለ ንጽሕት ነፍስ አንድም ንጽሕት ስለሆነች ስለ እመቤታችን በዘመረው መዝሙር ነፍሳችንን እንዲህ ይላታል፤ ”ልጄ ሆይ አድምጪ አስተውዪ ጆሮሽንም አዘንብዪ ሕዝብሽንና የአባትሽን ቤት እርሽ፡፡ንጉሥ በውበትሽ ተማርኴልና፡፡” /መዝ 46-10-11/\nhttps://eotcmk.org/a/wp-content/uploads/main-header-am-2.png 0 0 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2009-11-19 05:31:532009-11-19 05:31:53«ሙሽራ ያለችው እርሱ ሙሽራ ነው»\n«የእግዚአብሔር መንግስት ከእናንተ ትወሰዳለች ፍሬዋንም ለሚያደርግ ህዝብ ትሰጣለች»\nNovember 18, 2009 /in ሳምንታዊ ትምህርት /by Mahibere Kidusan\nጌታችንና መድኃኒታችን ኢየሱስ ክርስቶስ የሰውን ልጅ ለማዳን ወደዚህ ምድር በመጣ ጊዜ የተወለደው፣ ያዳገው፣ እየተመላለሰም የመንግስተ ሰማያትን መቅረብ ወንጌል /የምስራች/ ያስተማረው ለዚህ ዓላማ አስቀድሞ ባዘጋጀው ሕዝብ /በአይሁድ/ መካከል ነው፡፡\nአምላክ ሰው ሆኖ ወደዚህ ምድር ሲመጣ በእውነት እርሱ የእግዚአብሔር ልጅ /አምላክ/ መሆኑ ይታወቅ ዘንድ ይህ ነገር እንደሚሆን አስቀድሞ ተነግሯቸው በተስፋ የሚጠብቁ ህዝቦች ያስፈልጉ ነበር፡፡ ስለዚህም እግዚአብሔር ከአብርሃም፣ ከይስሃቅና ከያዕቆብ ጋር ባደረገው ቃል ኪዳን ይህንን ህዝብ የማዘጋጀቱን ሥራ ጀመረ፡፡\nበኋላም ይህንን ህዝብ አምላክነቱን በግልጽ በሚያስረዳ መልኩ በብዙ ተአምራት ከግብጽ በማውጣት፣ ህግ እና የአምልኮ ሥርዓት በመስጠት፣ ወደ ተስፋይቱ ምድር በማስገባት ነገሩን አጠናከረ፡፡ በእነዚህ ጊዜያትም ነቢያትን በመላክ፣ በማስተማርና ትንቢት በማናገር ቀስ በቀስ ይህ ህዝብ ዓለምን የሚያድነውን የመሲህን መምጣት ተስፋ እንዲያደርግ አደረገ፡፡ እንግዲህ አምላክ ሰው ሆኖ የተወለደው ይህ ሁሉ ዝግጅት ከተደረገ በኋላ ነው፡፡ አይሁድ መሲሁ የሚወለድበት ቦታ ቤቴልሔም እንደሆነ ሳይቀር ከተናገሩት ትንቢቶች የተነሳ ያውቁ ነበር፡፡ (ማቴ. 2-5)\nነገር ግን ጌታችን ሰው ሆኖ በተናገረው ትንቢት መሠረት በተወለደ ጊዜ አይሁድ ፣ በተለይም ካህናቱና ጸሐፍቱ /የመጻሕፍት መተርጉማኑ/ ሊቀበሉት አልወደዱም፡፡ «ራሱን ከእግዚአብሔር ጋር ያስተካክላል» በማለትም ይከሱት ሊያጠፉትም ይሞክሩ ነበር፡፡\nጌታችን ግን የሰውን ድካም የሚያውቅና የሚሸከም አምላክ በመሆኑ በአንድ በኩል ይህን ችግራቸውን ለመቅረፍ የእግዚአብሔር ተቃዋሚ አለመሆኑን የሚያስረዱ ነገሮችን /ራሱን ዝቅ በማድረግ ሳይቀር/ እያደረገ በሌላ በኩል ደግሞ ማንነቱን ተረድተው ይቀበሉትና ይድኑ ዘንድ አምላክነቱን የሚገልጡ ተአምራትን በማድረግ ከ 3 ዓመታት በላይ አስተማራቸው፡፡ እነርሱ ግን ልባቸውን አደነደኑ፡፡\nጌታችንም እነዚህን ሁሉ ነገሮች ካደረገ በኋላ ይህንን ዓለም ሞቶ የሚያድንበት ወቅት በደረሰ ጊዜ አምላክነቱንና የመጣበትን ዓላማ በግልጽ ማሳየትና መናገር ጀመረ፡፡ በአህያ እና በውርንጭላዋ ላይ ተቀምጦ ንጉስነቱን፤ መሲህነቱን በሚገልጥ አኳሃን «በእግዚአብሔር ስም የሚመጣ የተባረከ ነው» እየተባለለት ወደ ኢየሩሳሌም ገባ፣ ወደ ቤተ መቅደስ ገብቶ «ቤቴ የፀሎት ቤት ትባላለች ተብሎ ተጽፎአል እናንተ ግን የወንበዴዎች ዋሻ አደረጋችሁት» እያለ በቤተመቅደሱ ንግድ የሚነግዱትን በታላቅ ስልጣን አስወጣቸው፡፡(ማቴ 21)\nእነዚህንና ሌሎች አምላክነቱን በግልጽ የሚመሰክሩ ነገሮች ማድረጉን ሲመለከቱ ወደ እርሱ እየቀረቡ «እስኪ ንገረን ይህንን በማን ስልጣን ታደርጋለህ፤ ወይስ ይህን ስልጣን የሰጠህ ማን ነው ብለው ጠየቁት» /ማቴ. 21-23/\nጌታችንም ጊዜው ደርሷልና ማንነቱን፣ የመጣበትን ዓላማ እና ወደፊት የሚሆኑ ነገሮችን በምሳሌ እያደረገ በግልጽ ነገራቸው፡፡ ከእነዚህ ምሳሌዎች አንዱ በእግዚአብሔር እና በሕዝበ እስራኤል /በአይሁድ/ መካከል ያለውን ግንኙነት፣ የእርሱንም ማንነት ያስተማረበት በወይኑ ቦታ ያሉ ገበሬዎች /ጢሰኞች/ ምሳሌ ነው፤ ጌታችን እንዲህ አላቸው፡፡ /ማቴ. 21-35-96/\n«ሌላ ምሳሌ ስሙ የወይን አትክልት የተከለ ባለቤት ሰው ነበረ፤ ቅጥርም ቀጠረለት፣ መጥመቂያም ማሰለት ግንብም ሰራና ለገበሬዎች አከራይቶ ወደ ሌላ ሀገር ሄደ፡፡ የሚያፈራበትም ጊዜ ሲቀርብ፣ ፍሬውን ሊቀበሉ ባሮቹን ወደ ገበሬዎች ላከ፡፡ ገበሬዎቹም ባሮቹን ይዘው አንዱን ደበደቡት፤ አንዱንም ገደሉት፤ ሌላውንም ወገሩት፡፡ ደግሞ ከፊተኞች የሚበዙ ሌሎች ባሮችን ላከ እንዲሁም አደረጉባቸው፡፡ በኋላ ግን ልጄንስ ያፍሩታል ብሎ ልጁን ላከባቸው፡፡ ገበሬዎቹ ግን ልጁን ባዩ ጊዜ እርስ በርሳቸው ወራሹ ይህ ነው፤ ኑ እንግደለውና ርስቱን እናግኝ ተባባሉ፡፡ ይዘውም ከወይኑ አትክልት አወጡና ገደሉት፡፡ እንግዲህ የወይኑ አትክልት ጌታ በሚወጣ ጊዜ በእነዚህ ገበሬዎች ምን ያደርግባቸዋ » እርሱም « ክፉዎችን በክፉ ያጠፋቸዋል የወይኑንም አትክልት ፍሬውን በየጊዜው ለሚያስረክቡ ለሌሎች ገበሬዎች ይሰጠዋል » አሉት፡፡\nጌታም እንዲህ አላቸው…… « የእግዚአብሔር መንግስት በእናንተ ትወስዳለች፡- ፍሬዋንም ለሚያደርግ ሕዝብ ትሰጣለች »…. የካህናት አለቆችና ፈሪሳውያንም ምሳሌዎቹን ሰምተው ስለ እነርሱ እንደ ተናገረ አስተዋሉ፤ ሊይዙትም ሲፈልጉ ሣለ ሕዝቡ እንደ ነቢይ ስለዩት ፈሩአቸው፡፡\nበዚህ ምሳሌ ወይን ተብለው የተጋለጡት አይሁድ ናቸው፡፡ ነቢየ እግዚአብሔር ቅዱስ ዳዊት በመዝሙር 34-5-1 ላይ\n«ከግብጽ የወይን ግንድ አወጣህ፣\nእህዛብን አባረርህ እርስዋንም ተከልህ፣\nበፊትዋም ስፍራን አዘጋጀህ፣\nሥሮችዋንም ተከልህ ምድርንም ሞላች\nቅርንጫፎችዋም እስከ ባህር፣ ቡቃያዋንም እስከ ወንዙ ዘረጋች» /መዝ. 79-8-11/\nያለውን ቅዱስ አውግስጢኖስ ሲተረጉም የሚከተሉትን ነጥቦች ያስቀምጣል፡\n– ከግብጽ የወይን ግንድ አመጣህ የተባለው እግዚአብሔር እስራኤልን ከግብጽ ስላወጣቸው ነው፡፡\n– አህዛብን አባረርህ ፤ እርስዋንም ተከልህ የተባለው እግዚአብሔር የተስፋይቱን ምድር ለእስራኤል የሰጠው አሞራውያንን፣ ኬጤያውያንን፣ ኢያቡሳውያንን፣….. ሌሎቹንም በዚያ የነበሩትን ህዝቦች አባሮ በመሆኑ ነው፡፡\n– በፊትዋም ስፍራ አዘጋጀህ፣ ሥሮችዋንም ተከልህ የተባለው እስራኤል ማርና ወተት በምታፈሰው ምድር ርስት ሁና ስለተሰጠቻቸው /ስለተተከሉባት/ ነው፡፡\n– ቅርንጫፎችዋ እስከ ባህር፣ ቡቃያዋም እስከ ወንዙ ዘረጋች የተባለው ለእስራኤል የተሰጣቸው የተስፋይቱ ምድር የተዘረጋቸው ከሜዲትራንያን /ታላቁ/ ባህር እስከ ዮርዳኖስ ወንዝ ድረስ በመሆኑ ነው/ ዘፍ-34-5፣ መዝ-72-8/ /st.Augstine, Exposition on the Psalms, /\nቅዱስ ዳዊት ብቻ ሳይሆን ሌሎች ነቢያትም ህዝበ እስራኤልን በወይን መስለው አስተምረዋል፡፡\nጌታችንም በወይን ቦታ፣ በወይን ቦታ ገበሬዎች እና በወይን ቦታ ባለቤት መስሎ የተናገረው በዘመናት የነበረውን በመግቢያችን ያየነውን የአይሁድን እና የእግዚአብሔርን ግንኙነት ነው፡፡\nቅዱስ ዮሐንስ አፈወርቅ ይህንን ምሳሌ አስመልክቶ ባስተማረው ትምህርት /ስብከት/ ላይ «ጌታችን በዚህ ምሳሌ በርካታ ነገሮችን አመልክቷል» ካለ በኋላ የሚከተሉትን ይዘረዝራል፤ /Homily 68\n– ከመጀመሪያው ጀምሮ እግዚአብሔር ለህዝቡ የነበረው ቸርነት ጠብቆት መግቦትና ቸርነት\n– እነርሱ /አይሁድ/ ገና ከመጀመሪያው ጀምሮ ገዳዬች እንደነበሩ /ሰራተኞች ነቢያትን መግደላቸው/\n– እነርሱ በዘመናት ሁሉ ክፉ ቢሆኑም እግዚአብሔር ግን ልጁን ከመላክ ወደ ኋላ እንዳላለ\n– የብሉይና የሐዲስ ኪዳን አምላክ አንድ እንደሆነ\n– ጌታ አይሁድ እንደሚገድሉት አስቀድሞ እንደሚያውቅና እነርሱም ይህ ምን አይነት ቅጣት እንደሚያስከትልባቸው\n– የአይሁድን ከተስፋው መውጣትና የአህዛብን የእግዚአብሔር ሕዝብ መባል፡፡\nበመጀመሪያ ከዚህ ምሳሌ እግዚአብሔር ለሰው ልጆች ያለውን ፍቅር እናያለን፡፡ ወይኑን የተከለው፣ ቅጥር የቀጠረለት፣ መጥመቂያ የማሰላት ፣ የወይኑ ባለቤት ነው፡፡ ይህ ግን የገበሬዎቿ ሥራ ነበር፡፡ እርሱ ግን ሌላውን ሁሉ ሰርቶ ለእነርሱ መጠበቅን ብቻ ተወላቸው፡፡ ይህም እግዚአብሔር ከግብጽ አውጥቶ ህዝቡ ባደረጋቸው ጊዜ ለእነርሱ ባለው ፍቅር ምክንያት ከእነርሱ ጋር ቃል ኪዳን መግባተን፣ ህግ ፣ ከተማ፣ መቅደስ፣ መሠዊያ፣ የአምልኮ ሥርዓት በመስጠቱ የሚያመለክት ነው፡፡\nይህንንም ሰጥቶ ባለቤቱ ርቆ ሄዷል፡፡ ይህም እግዚአብሔር ህግጋቱን አለመፈፀማቸውን፣ ቃል ኪዳናቸውን አለመጠበቃቸውን በየቀኑ አለመቆጣጠሩን ትዕግስቱ መብዛቱን የሚያመለክት ነው፡፡\nከዚህ በኋላ የወይኑን ፍሬ ማለትም መታዘዛቸውን፣ መገዛታቸውን አምልኮታቸውን ለመቀበል አገልጋዩቹን ነቢያትን ላከ፡፡ እነርሱ ግን ይህንን ፍሬ አልሰጡም፡፡ ነቢያቱን ገደሉ፣ አቃለሉ እንጂ ፤ መልሶም በዚህኛው ስራቸው ተጸጽተው ወደ እርሱ ይመለሱ ዘንድ ሌሎች አገልጋዬችን ላከ፡፡ እነዚህንም ግን እንደ ቀደሙት አደረጓቸው፡፡ ከክፉ ነገራቸው ፈቀቅ አላሉም፡፡\nበኋላ «ልጄንስ ያፍሩት ይሆናል» ብሎ ልጁን ላከው፡፡ ነበያቱን ሁሉ ባልተቀበሉ ጊዜ ነቢያት ከሠሩት የበለጠ የሚሰራው የነቢያት አምላክ የእግዚአብሔር ልጅ ሰው ሁኖ መሲህ ተብሎ ወደ እነርሱ መጣ፡፡ «…ልጄንስ ያፍሩት ይሆናል» ማለቱ የሚያመለክተው እግዚአብሔር በኋላ እነርሱ የሚያደርጉትን (እንዳይቀበሉት) አለማወቁን አይደለም፡፡ እርሱስ ሁሉን አዋቂ ነው፡፡ ጌታ በምሳሌው እንዲህ ያለው እነርሱ ሊያደርጉ ይገባቸው የነበረውን ለማመልከት ነው፡፡ አዎ፤ ወደ እርሱ ሮጠው መሄድና ይቅርታ ወጠየቅ ነበረባቸው፡፡\nእነርሱ ግን ምን አደረጉ፤ «እንግደለው» ተባባሉ፡፡ ጌታችን እንደሚገድሉት ማወቅን ብቻ ሳይሆን የት እንደሚገድሉት /ከከተማ ውጪ/ ማወቁንም «ከወይኑ አትክልት አወጡና ገደሉት» በማለት አመልክቷል፡፡\nጌታችን ይህንን ካደረገ በኋላ በራሳቸው ላይ እንዲፈርዱ አደረጋቸው፡፡ ይህም ነቢዩ ናታን ንጉስ ዳዊት በኦርዮ ላይ በደል ከፈፀመ በኋላ በራሱ ላይ እንዲፈርድ እንዳደረገው ነው፡፡\nእንዲህ ብሎ ጠየቃቸው «የወይኑ አትክልት ጌታ በመጣ ጊዜ በእነዚህ ገበሬዎች ምን ያደርግባቸዋል»፤ እነርሱም እንዲህ ብለው በራሳቸው ላይ ፈረዱ፤\n«ክፉዎችን በክፉ ያጠፋቸዋል፤ የወይኑንም አትክልት ፍሬውን በየጊዜው ለሚያስረክቡ ለሌሎች ገበሬዎች ይሰጠዋል፡፡»\nጌታም የፈረዱት በራሳቸው ላይ መሆኑን በማመልከት «የእግዚአብሔር መንግስት ከእናንት ትወሰዳለች፣ ፍሬዋንም ለሚያደርግ ህዝብ ትሰጣለች» በማለት እነርሱ አስቀድመው ለእግዚአብሔር ህዝብ ለመሆን የተመረጡ ቢሆንም በእምቢተኝነታቸውና መድኃኒታቸውን ባለመቀበላቸው ምክንያት እንደማይድኑ፤ ከእነርሱ ይልቅ ድኅነት ተስፋውንም ሆነ ትንቢቱን ለማያውቁ አሕዛብ እንደምትሆን ነገራቸው፡፡\nበዚህ ጊዜ አይሁድ ምሳሌዎቹን የተናገረው ስለ እነርሱ መሆኑን፤ የፈረዱትም በራሳቸው ላይ መሆኑን ተረዱ፡፡ ይህንን ተረድተውም ግን ከክፋታቸው ለመለሱ አልወደዱም ቅዱስ ማቴዎስ እንደሚነግረን ህዝቡን እንደ ነቢይ ስላዩት ህዝቡን ፈርተው ተውት እንጂ ሊገድሉት ፈልገው ነበር፡፡ በስልጣን ፍቅር እና በከንቱ ውዳሴ ፍትወት ዓይናቸው ታውሮ ነበርና ምሳሌው፣ ትንቢቱም ሆነ የህዝቡ ጌታን መቀበል ሊመልሳቸው አልቻለም፡፡\nስለዚህ ከጥቂት ቀናት በኋላ ጌታን ለመግደል ምክራቸውን /ውሳኔያቸውን/ ፈፀሙ፤ በምክራቸው መሠረትም ይዘው ሰቀሉት፡፡ ከተስፋው፣ ከድኅነቱ ወጥተው ቀሩ፡፡\n«የእግዚአብሔር መንግስት ከእርሱ ተወሰደች፡፡» ተስፋውን ትንቢቱን የማያውቁ አሕዛብ ግን የክርስቶስን ወልደ እግዚአብሔርነትና መድኃኒትነት ተቀብለው የእግዚአብሔር ሕዝቦች ክርስቲያኖች ተባሉ ፤ «የእግዚአብሔር መንገስት ፍሬዋን ለሚያደርግ ሕዝብ ተሰጠች»\nhttps://eotcmk.org/a/wp-content/uploads/main-header-am-2.png 0 0 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2009-11-18 03:25:252009-11-18 03:25:25«የእግዚአብሔር መንግስት ከእናንተ ትወሰዳለች ፍሬዋንም ለሚያደርግ ህዝብ ትሰጣለች»\n«ለራሱ ገንዘብ የሚያመቻች በእግዚአብሔር ዘንድ ግን ባለጠጋ ያልሆነ ሰው እንዲህ ነው»\nጌታችን በይሁዳ አካባቢዎች እየተዘዋወረ ሲያስተምር ከህዝቡ አንድ ሰው ቀርቦ፡- «መምህር ሆይ ርስቱን ከእኔ ጋር እንዲካፈል ለወንድሜ ንገረው» አለው፡፡ ጌታችን ግን ወደዚህ ምድር የመጣው፣ ለመለኮታዊ /ሰማያዊ/ ዓላማና የሰውን ልጆች ለማዳን እንጂ በሰዎች ምድራዊ ኑሮ ገብቶ ሃብትን ለማከፋፈል ባለመሆኑ፣ ዳግመኛም እርሱ የመጣው ራስን ለሰው መስጠትን፣ ፍቅርንና አንድ መሆንን የምትሰብከውን ወንጌልን ለመስራት በመሆኑ «አንተ ሰው ፈራጅና አካፋይ እንዲሆን በላያችሁ ማን ሾመኝ?» በማለት ይህንን ሊያደርግ እንደማይወድ ከተናገረ በኋላ አጋጣሚውን በመጠቀም አብረውት ለነበሩት እንዲህ ብሎ አስተማራቸው፤ «የሰው ሕይወት በገንዘቡ ብዛት አይደለምና ተጠንቀቁ፤ ከመጎመጀትም ሁሉ ተጠበቁ»፡፡\nምሳሌም ነገራቸው እንዲህ ሲል፡- «አንድ ባለ ጠጋ ሰው እርሻ እጅግ ፍሬያም ሆነችለት፡፡ እርሱም፡- ፍሬዬን የማከማችበት ስፍራ አጥቻለሁና ምን ላድርግ? ብሎ በልቡ አሰበ፡፡ እንዲህ አደርጋሁ ጎተራዬን አፍርሼ ሌላ እሰራለሁ በዚያም ፍሬዬንም በረከቴን ሁሉ አከማቻለሁ፡፡ ነፍሴንም አንቺ ነፍሴ ለብዙ ዘመን የሚቀር ብዙ በረከት አለሽ ዕረፊ፤ ብዩ፤ ጠጪ፤ ደስ ይበልሽ፤ እላታለሁ አለ፡፡ እግዚአብሔር ግን አንተ ሰነፍ በዚህች ሌሊት ነፍስህን ከአንተ ሊወስዷት ይፈልጓታል፡፡ ይህስ የሰበሰብከው ለማን ይሆናል? አለው፡፡ ለራሱ ገንዘብ የሚያከማች በእግዚአብሔር ዘንድ ባለጠጋ ያልሆነ እንዲህ ነው፡፡»\nጌታችን በምሳሌ ካስተማረ ከዚህ ትምህርት ሁለት ቁምነገሮችን እንማራለን፡፡\n1. ስለ ሀብት ያለን አመለካከትና የሃብት አጠቃቀማችን ምን ሊሆን እንደሚገባ፤- ይህ የጌታችን ትምህርት ለሐብት ያለን አመለካከትና የሐብት አጠቃቀማችን ክርስቲያናዊ መሆን እንዳለበት የሚያስተምር እንጂ ሐብትን እና ባለሐብትነትን ወይም ባሐብቶችን የሚነቅፍ አስፈላጊ አይደሉም የሚል አይደለም፡፡\nሐብት /ገንዘብ/ መሰብሰብ፣ መማርና ማወቅና በተለያየ ደረጃ መመረቅ፣ ወይም እነዚህን የመሳሰሉት ነገሮች ሁሉ ለአንድ ሰው የሕይወቱ ግብ ሊሆኑ አይገባቸውም፤ አይችሉም፡፡ ቁሳዊና አእምሮአዊ ሐብቶች ሲገኙ ጠቃሚ የሚሆኑትና ትርጉም የሚኖራቸው እንደ የአንድ ዓላማ /ግብ/ ማስፈፀሚያ መንገዶች /ስልቶች/ ሲታሰቡ ብቻ ነው፡፡ ይህ ካልሆነና፣ ለምን እንደምንፈልጋቸው፣ ሲገኙም ለምን እንደምናውላቸው በትክክል ሳናውቅ /ሳናስብ/ ብንሰበስባቸው ሲገኙ ትርፋቸው «ፍሬዬን የማከማችበት ስፍራ አጥቻለሁና ምን ላድርግ» ብሎ መጨነቅና ከዚያም ያለ ዓላማ የተሰበሰቡ ስለሆኑ በእነርሱው መገኘት ብቻ መደሰት መጀመር «አንቺ ነፍስ ለብዙ ዘመን የሚቀር በርከት አለሽ… ደስ ይበልሽ» ማለት ይሆናል፡፡ ይህ ደግሞ እጅግ አሳዛኝ ነው፡፡\nእኛ ክርስቲያኖች በዚህ ምድር ስንኖር ዓላማችን ድኅነት /መዳን/ ነው፡፡ ስለዚህ ማንኛውንም ዓይነት ሐብት /ቁሳዊ፣ አእምሮአዊ…/ ለማግኘት ማሰብና ለዚህም መውጣት፣ መውረድ፣ መድከም የሚገባን፤ ካገኘነውም በኋላ ልንጠቀምበ የሚገባን፤ ከዚሁ አለማችን ከድኅነት አንጻር /ወደዚያ እንደሚያደርስ መንገድ/ ብቻ ነው፡፡ ባዕለ ጠግነታችን እንዲህ ያለ ካልሆነ «አንተ ሰነፍ»፣ «በእግዚአብሔር ዘንድ ባለጠጋ ያልሆንክ» አስብሎ ያስወቅሳል፡፡\nትክክለኛው የሀብት አጠቃቀምና «በእግዚአብሔር ዘንድ ባለጠጋ የሚያደርግ» አካሄድስ እንዴት ያለ እንደሆነ?\nቅዱስ አውግስጢኖስ /Augstine/ እና ቅዱስ አምብሮስ /Ambrose/ የጌታችንን ትምህርት መሠረት በማድረግ በሉቃስ ወንጌል ትርጓሜዎቻቸው ላይ የሚከተለውን አስተምረዋል፤\nጠቢቡ ሰሎሞን በመጽሐፈ ምሳሌ «ለሰው ነፍስ ቤዛው ሀብት ነው» ይላል /ምሳ-13-8/ ይህ ቂል ሰው ግን እንዲህ ያለ /ለነፍሱ ቤዛ የሚሆን/ ሃብት አልነበረውም፡፡ በግልጽ እንደሚታየው ለድሆች እርዳታ በመስጠት /እፎይታ በመሆን/ ነፍሱን እያዳናት አልነበረም፡፡ የሚጠፉ ሰብሎችን /ፍሬዎችን/ እያሰባሰበ ነበር፤ እደግመዋለሁ፤ በፊቱ ሊቆም ግድ ለሆነው ለጌታ ምንም ነገር ባለመስጠቱ ምክንያት ለመጥፋት ተቃርቦ ሳለ እርሱ ግን የሚጠፉ ሰብሎችን ይሰበስብ ነበር፡፡ ለፍርድ ሲቀርብና «ተርቤ አላበላኝም» የሚለውን ቃል ሲሰማ የት ይገባ ይሆን? ነፍሱን በተትረፈረፈና አላስፈላጊ በሆነ ምግብና ድግስ ለመሙላት እያቀደና እነዚያን ሁሉ የተራቡ የድሆች ሆዶች በልበ ሙሉነት ችላ እያለ ነበር፡፡ የድሆች ሆዶች ከእርሱ ጎተራ በተሻለ ሀብቱን በደኅንነት ሊጠብቁለት የሚችሉ ቦታዎች መሆናቸውን ግን አልተረዳም ነበር፡፡ …ሃብቱን በድሆች ሆድ ውስጥ ቢያስቀምጠው ኑሮ በምድር ላይ በእርግጥም ወደ አፈርነት ይለወጥ ነበር፤ በሰማያት ግን ከምንም በላይ በደኅንነት ይቀመጥለት ነበር፡፡ ለሰው ነፍስ ቤዙው ሀብቱ ነው፡፡\nይህ ሰው እንዴት ሊጠቀምበት እንደሚገባ ሳይረዳ ለእርሱ ጥቅም በሌለው መልኩ ሀብትን እያከማቸ ነው… የዚህ ዓለም ነገሮች ሁሉ የሚቀሩት በዚህ ዓለም ነው፤ ምንም ያህል ሃብት ብንሰበስብም ለወራሾቻችን ትተነው እንሄዳለን፡፡ ከእኛ ጋር ልንወስዳቸው የማንችላቸው ነገሮች ደግሞ የእኛ አይደሉም፡፡ የሞቱ ሰዎችን የሚከተላቸው መልካም ምግባር ብቻ ነው፡፡ ርኅራሄና በጎነት ብቻ ነው፡፡ ወደ መንግስተ ሰማያት መርቶ የሚወስደን ይህ ነው፡፡\nበማይረባው ገንዘብ በመንግስተ ሰማያት ያማሩ መኖሪያዎችን እንግዛ ነው፡፡ ጌታችንም እንዲህ ብሎ አስተምሮናል «የዓመፃ ገንዘብ ሲያልቅ በዘላለም ቤቶች እንዲቀበሏችሁ በእርሱ ለራሳችሁ ወዳጆችን አድርጉ፡፡» /ሉቃ. 16-9/\n/Ancient Christian Commentary on Scripture/ volume3 /Luke/ page 208/\n2/ ሁለተኛው ከዚህ ጌታችን በምሳሌ ካስተማረው ትምህርት የምንማረው ያለነውና የምንኖረው እያንዳንዷን ቀን የምናሳልፈው በእርሱ ቸርነት መሆኑን መዘንጋት እንደሌለብን ነው፡፡\nይህ ሰው ልክ ዕድሜውን ሰፍሮ በእጁ የያዙ ይመስል፣ ወይም ዕድሜ እንደ ሰብል ተዘርቶ ከመሬት ይገኝ ይመስል እንዲህ ሲል እናገኘዋለን፡፡ «አንቺ ነፍሴ ለብዙ ዘመን የሚቀር ብዙ በረከት አለው፣ ዕረፉ ብዬ ጠጪ ደስ ይበልሽ….»\nነገር ግን እንኳን ለብዙ ዘመናት ሊኖር ቀርቶ ያቺን ሌሊት አልፎ የሚቀጥለውን ቀን ፀሐይ እንኳን እንደማያይ ተነገረው፡፡ «አንተ ሰነፍ፤ በዚህች ሌሊት ነፍስህን ከአንተ ሊወስዷት ይፈልጓታል፡፡» ተባለ፡፡\nይህ የሁላችንም ችግር ነው ስለ ኑሯችን፣ አገልግሎታችን እና ህይወታችን ስናቅድ የእግዚአብሔርን ቸርነት ረስተን ሁሉ ነገር በእጃችን ያለ እናስመስለዋለን፡፡ ይህ ግን አለማስተዋልና «አንተ ሰነፍ» አስብሎ የሚያስወቅስ ነው፡፡\nማድረግ የሚገባንን ግን ከቅዱስ ዳዊት እንማራለን፤ ቅዱስ ዳዊት ደካማነቱን በመታመን እንዲህ እያለ በትሁት ልብ ይዘምራል፤\n«ሰው በዘመኑ እንደ ሳር ነው\nእንደ ዱር አበባ እንዲሁ ያብባል\nነፋስ በነፈሰበት ጊዜ ያልፋልና\nስፍራውንም ደግሞ አያውቀውምና»\nየእግዚአብሔር ምህረት ግን ከዘላለም እስከ ዘላለም በሚፈሩት ላይ ነው፡፡» /መዝ.102-11/\nእኛም እንደርሱ ህይወታችን አንድ ጊዜ ወጥቶ ወዲያው ፀሐይ እንደሚያጠወልገው ሳር፣ ከበቀለ በኋላ ለዓመት እንኳን መቆየት እንደማይችል የዱር አበባ ቆይታው አጭርና በእኛ እጅ ያልተወሰነ መሆኑንና ደካማነታችንን ማሰብ ይገባናል፡፡ ይህንን አስበንም እንደ ቅዱስ ዳዊት፤\nአባት ልጆቹ እንደሚራራ እግዚአብሔር እንዲሁ እግዚአብሔር ለሚፈሩት ይራራል፤\nፍጥረታችንን እርሱ ያውቃልና…አቤቱ አፈር እንደሆንን አስብ፤\nሰው ዘመኑ እንደ ስር ነው፡፡»\nእያልን ደካማነታችንን በማመን ፈቃዱን፣ ቸርነቱን ልንጠይቅ፤ ይገባናል፡፡ ዕቅዳችንም፤ ቅዱስ ያዕቆብ እንዳስተማረን ከአፍ ሳይሆን ከልብ «እግዚአብሔር ቢፈቅድ… ይህንንና ያንን እናደርጋን /ያዕ.4-15 / የሚል መሆን አለበት፡፡\nhttps://eotcmk.org/a/wp-content/uploads/main-header-am-2.png 0 0 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2009-11-18 03:22:122009-11-18 03:22:12«ለራሱ ገንዘብ የሚያመቻች በእግዚአብሔር ዘንድ ግን ባለጠጋ ያልሆነ ሰው እንዲህ ነው»\nየመጥምቀ መለኮተ ቅዱስ ዮሐንስ ሕይወትና አገልግሎት ክፍል ሁለት\nSeptember 21, 2009 /in ሳምንታዊ ትምህርት /by Mahibere Kidusan\nቅዱስ ዮሐንስ መጥምቅ እና ነቢዩ ኤልያስ\nቅዱስ ዮሐንስ በበርካታ መንገዶች ከነቢዩ ኤልያስ ጋር ተያይዟል፡፡ነቢዩ ሚልክያስ ስለ ቅዱስ ዮሐንስ መምጣትና መንገድ ጠራጊነት ሲናገር እንዲህ ብሎ ነበር፡፡\nhttps://eotcmk.org/a/wp-content/uploads/main-header-am-2.png 0 0 Mahibere Kidusan https://eotcmk.org/a/wp-content/uploads/main-header-am-2.png Mahibere Kidusan2009-09-21 07:20:472020-06-29 05:49:37የመጥምቀ መለኮተ ቅዱስ ዮሐንስ ሕይወትና አገልግሎት ክፍል ሁለት


በውጪ የሚገኙ ኢትዮጵያውያን ሳምንቱን እንዴት አሳለፉ? – Soccer Ethiopia\nበውጪ የሚገኙ ኢትዮጵያውያን ሳምንቱን እንዴት አሳለፉ?\nAugust 31, 2020 September 1, 2020 ማትያስ ኃይለማርያም\nመልካሙ በመጀመርያው ጨዋታ ግብ ሲያስቆጥር ኢዮብ ዛምባታሮ እና ቢንያም በላይም በትናንትናው ዕለት ጨዋታ አድርገዋል። ከእረፍት መልስ የመሰለፍ ዕድሉን መልሶ ያገኘው ሽመልስ በቀለም ዛሬ ይጫወታል።\n👉 ትውልደ ኢትዮጵያዊው በሊቨርፑል የመጀመርያ ጨዋታው ግብ አስቆጥሯል\nመልካሙ ፍራውንዶርፍ በቀዩ ማልያ የመጀመርያው ግብ አስቆጥሯል። ባለፈው ሳምንት ከሆፈንሄይም ወደ ሊቨርፑል የተዘዋወረው ትውልደ ኢትዮጵያዊው የቀጣይ ኮከብ መልካሙ ባሳለፍነው ቅዳሜ የሊቨርፑል ከ18 ዓመት በታች ቡድን ሀደርስፊልድን 5-0 ባሸነፈበት ጨዋታ ላይ አንድ ግብ አስቆጥሮ የቀያዮቹ የቀጣይ ተስፋ መሆኑን አስመስክሯል።\nከወራት ክትትል በኃላ ከጀርመኑ ክለብ ወደ መርሲሳይድ የደረሰው መልካሙ ከሌሎች ሁለት ታዳጊ ፈራሚዎች ልቆ በስፋት መነጋገርያ ሆኗል።\n👉 ኢዮብ ዛምባታሮ የመጀመርያው ጨዋታ አደረገ\nከቀናት በፊት ከአታላንታ ታዳጊ ቡድን ወደ ሴሪ ሲ ክለብ ሞኖፖሊ 1966 በውሰት የተቀላቀለው ትውልደ ኢትዮጵያዊ ኢዮብ ዛምባታሮ ክለቡ ከፖሊስፖርት ሳንታማርያ ጋር ባደረገው የአቋም መለኪያ ጨዋታ በቋሚነት ተሰልፎ ተጫውቷል። በፖሊስፖርት ሳንታማርያ ሜዳ የተደረገው ይህ ጨዋታ በባለ ሜዳዎቹ 2-1 አሸናፊነት ሲጠናቀቅ ቡድኑ ዋናው የሴሪ ቸ ውድድር ከመጀመሩ በፊት ተጨማሪ የአቋም መለኪያ ጨዋታዎች ያደርጋል ተብሎ ይጠበቃል።\n👉 ሽመልስ በቀለ ዛሬ ጨዋታ ያደርጋል\nየሀያ አራተኛ ሳምንት የግብፅ ፕሪምየር ሊግ ዛሬ ሲቀጥል ምስር ለል መቃሳ ከሀራስ ኤል ሁዱድ ጋር ይጫወታሉ። ሊጉ በድጋሚ ከተጀመረ በኃላ የተሻለ የመጫወት ዕድል እያገኘ ያለው እና ባለፈው ጨዋታ አንድ ኳስ ለግብ አመቻችቶ ያቀበለው የወቅቱ የኢትዮጵያ ብሄራዊ ቡድን አምበል ሽመልስ በቀለም ጨዋታውን በቋሚነት ይጀምራል ተብሎ ይጠበቃል።\nወጥ አቋም ማሳየት የተሳናቸው ምስር ለል መቃሳዎች በዛማሌክ ሽንፈት በገጣማቸው ማግስት ኤል ጎና እና አል መስሪን በተከታታይ አሸንፈው ከወራጅ ቀጠናው ፈቀቅ ማለት ቢችሉም ከቀናት በፊት በሜዳቸው በዋዲ ዴግላ 3-1 ሽንፈት ገጥሟቸዋል።\nበውድድሩ አራት ግቦች ያስቆጠረው እና በቅርቡ ከረጅም ግዜ ጉዳት የተመለሰው የአስዋኑ ኡመድ ኡክሪም ክለቡን በሊጉ ለማቆየት በሚደረገው ትግል ለመቀላቀል በቅርቡ ወደ ጨዋታ ይመለሳል ተብሎ ይጠበቃል።\n👉 ኡምአዎች ተስፋቸው ያለመለሙበት ወሳኝ ድል አስመዘገቡ\nኢትዮጵያዊው ቢንያም በላይ የሚገኝበት የስዊድኑ ኡምአ በትናንትናው ዕለት ጨዋታውን ሲያደርግ በወሳኝ የሜዳ ውጭ ጨዋታው ድል አድርጎ ተመልሷል። ከብራግ ጋር በነበረው የትናንትናው ጨዋታ ቢንያም በላይ እንደተለመደው ዘጠና ደቂቃ ተጫውቶ በተጨማሪ ደቂቃ ላይ ተቀይሮ ሲወጣ የቡድኑ የማሸነፍያ ግብንም ዊስትሮይም አስቆጥሯል።\n← የዋልያዎቹ አሰልጣኝ ቅጥር ነገ አቅጣጫ ይሰጥበታል\n“እውቅና መስጠት የሚያስወጣው ነገር የለም፤ የሚያስገኘው ግን ብዙ ነው” አቶ ኢሳይያስ ደንድር →


ፕሮፌሽናል ዲዛይን ቻይና PP የግብርና መልክዓ ምድራዊ አቀማመጥ ፀረ አረም መቆጣጠሪያ ምንጣፎች የከርሰ ምድር ጨርቅ\nእኛ እድገትን አጽንኦት እና አስተዋውቀናል አዳዲስ መፍትሄዎችን ወደ ገበያ እያንዳንዱ ግለሰብ አመት ለፕሮፌሽናል ዲዛይን ቻይና ፒፒ የግብርና ገጽታ ፀረ አረም መቆጣጠሪያ ምንጣፎች የከርሰ ምድር ጨርቅ , የእኛ ምርቶች በሰፊው የሚታወቁ እና በተጠቃሚዎች የታመኑ እና በቀጣይነት እየተለወጠ ኢኮኖሚያዊ እና ማህበራዊ ፍላጎቶችን ማሟላት ይችላሉ.\nፕሮፌሽናል ዲዛይን የቻይና አረም መቆጣጠሪያ ምንጣፍ ፣ የመሬት ሽፋን ፣ ኩባንያችንን እንድትጎበኙ እንኳን ደህና መጡልን ፣ ፋብሪካችን እና የእኛ ማሳያ ክፍል እርስዎ የሚጠብቁትን የሚያሟሉ የተለያዩ መፍትሄዎችን አሳይቷል ፣ ይህ በእንዲህ እንዳለ ድህረ ገፃችንን ለመጎብኘት ምቹ ነው ፣ የሽያጭ ሰራተኞቻችን ለማቅረብ ጥረታቸውን ይሞክራሉ ። አንተ ምርጥ አገልግሎት. ተጨማሪ መረጃ ከፈለጉ፣ በኢሜል ወይም በስልክ እኛን ለማነጋገር አያመንቱ።\nየሳር-ተከላካይ ጨርቅ ሚና (የአትክልት መሬት ጨርቅ)\n(1) መሬት ላይ አረሞችን መከላከል። የከርሰ ምድር ጨርቅ በቀጥታ የፀሐይ ብርሃንን በመሬት ላይ (በተለይም ጥቁር የከርሰ ምድር ጨርቅን) መከላከል ስለሚችል, በተመሳሳይ ጊዜ, የከርሰ ምድር ጨርቅ ጠንካራ መዋቅር እራሱ አረም በአፈር ውስጥ እንዳይተላለፍ ይከላከላል, ይህም የመሬቱን መከላከያ ውጤት ያረጋግጣል. በአረም እድገት ላይ ጨርቅ.\n(2) የከርሰ ምድር ውሃን በወቅቱ በማፍሰስ መሬቱን በንጽህና ይያዙ. የከርሰ ምድር ጨርቅ የፍሳሽ ማስወገጃ አፈፃፀም የከርሰ ምድር ውሃን በፍጥነት ማፍሰስን ያረጋግጣል, እና ከመሬት በታች ያለው የጠጠር ሽፋን እና መካከለኛ የአሸዋ ንብርብር የአፈርን ቅንጣቶች ወደ ውስጥ እንዳይገባ በትክክል ይከለክላል, ይህም የመሬቱን የጨርቅ ወለል ንፅህናን ያረጋግጣል.\n(3) ለዕፅዋት ሥሮች እድገት ምቹ እና ሥር መበስበስን ይከላከላል። ይህ ውጤት ደግሞ ምንም ውሃ የሰብል ሥሮች ላይ የመነጨ መሆኑን ማረጋገጥ ይችላሉ ይህም መሬት ጨርቅ, በሽመና ጭኖ መዋቅር የተወሰደ ነው, ስለዚህም ሥሮች ላይ አየር የተወሰነ ፈሳሽ, በዚህም ሥር መበስበስ ለመከላከል.\n(4) የድስት አበቦችን ሥሮች ተጨማሪ እድገትን ይከላከሉ እና የአበባዎችን ጥራት ያሻሽሉ። በመሬቱ ጨርቅ ላይ የሸክላ አበባዎች በሚመረቱበት ጊዜ, የከርሰ ምድር ጨርቅ በድስት ውስጥ የሚገኙትን የሰብል ሥሮች ከድስቱ ስር በማለፍ ወደ መሬት ውስጥ እንዳይገቡ ይከላከላል, ይህም የአበባዎቹን ጥራት ያረጋግጣል.\n(5) ለእርሻ አስተዳደር ምቹ፡- አብዛኛው የከርሰ ምድር ልብስ በአንድ መንገድ ወይም ባለሁለት መንገድ ምልክት ማድረጊያ መስመሮች የተሸመነ ነው። በግሪን ሃውስ ውስጥ ወይም ከቤት ውጭ የአበባ ማሰሮዎችን ሲያስቀምጡ ወይም የእርሻ መሬቶችን ሲያዘጋጁ በእነዚህ ምልክት ማድረጊያ መስመሮች መሠረት በትክክል መደርደር ይችላሉ ።\nጸረ-አረም ጨርቅ አረም ሊገታ የሚችል የተሸመነ ጂኦቴክላስቲክ አይነት ነው። እዚህ ፀረ-አረም ማለት የአረም እድገትን መከልከል ማለት ነው. ትክክለኛው ተጠቃሚ ከሳር የተሸፈነ ጨርቅ መጥራት የተለመደ ነው. ምክንያቱም ጨርቁ ከፕላስቲክ ጠፍጣፋ ክሮች በዋርፕም ሆነ በሽመና አቅጣጫዎች የተሸመነ ውስብስብ በሆነ የምርት ሂደት ውስጥ ስለሆነ የተሸመነ ጨርቅ እንለዋለን። እንደምንኖርበት ምድር በኬንትሮስ እና በኬክሮስ አቅጣጫዎች ተከፋፍላለች። ተመሳሳይ ልብስ የሚፈጠረው በሁለቱም በኬንትሮስ እና በኬንትሮስ አቅጣጫዎች ጠፍጣፋ ክሮች በመጥለፍ ነው, ነገር ግን የኬንትሮስ ጥንካሬ ከኬክሮስ ከፍ ያለ ነው.\nበፍራፍሬ እና በግሪን ሃውስ ተከላ መስክ, አረም የማይበገር ጨርቅ በጥብቅ የተደገፈ እና በስፋት ጥቅም ላይ ውሏል. አረም የማይበገር ጨርቅ ለማስተዋወቅ እና ለመተግበር የግብርና እና መረጃ ጠቋሚ አይነት ነው። የግብርና ተከላ ኢንዱስትሪው በተጠናከረ ልማት እና ቀጣይነት ያለው መሻሻል የአረም ጨርቆችን በስፋት ጥቅም ላይ ማዋል አዝማሚያ ሆኗል ። የሳር-ተከላካይ ጨርቅ የአልትራቫዮሌት ተከላካይ እና ለረጅም ጊዜ ጥቅም ላይ የሚውል ስለሆነ, በተመሳሳይ ጊዜ ክብደቱ ቀላል, ለመደርደር ቀላል, የሰው ኃይልን እና ቁሳዊ ሀብቶችን ይቆጥባል, እና ዋጋው በጣም ዝቅተኛ ነው, ስለዚህ የሣር መከላከያው. ጨርቅ በአትክልት ቦታው ውስጥ ትልቅ ሚና ይጫወታል.\nቀዳሚ፡ ለሁሉም ዓይነት አጠቃቀሞች ተስማሚ ነው, የፕላስቲክ ፒ.ፒ. የታሸገ ቦርሳዎች\nቀጣይ፡- የቻይና ፒፒ ፖሊፕሮፒሊን እጅግ በጣም ሰፊ ጥቁር/ ነጭ/ አረንጓዴ የእርሻ አረም የሚያመርት ፋብሪካ ያልተሸፈነ ጨርቅ\nእርጥበት እና አረም ጨርቅ\nየ polypropylene አረም በጨርቃ ጨርቅ\nፒፒ ፖሊፕፐሊንሊን የአረም ጨርቅ\nአረም ማረም እና ማረም የጨርቅ ጥቅል\nለግብርና አትክልት መትከል የአረም ጨርቅ\nያርድ አረም ጨርቅ\nፋብሪካ የተሰራ ሙቅ ሽያጭ ቻይና ጅምላ 100% ፒፒኤም...\nበጨርቅ ውስጥ አረም ማረም, ውሃ የሚያልፍ እና የሚተነፍስ የአረም ጨርቅ, ሊበላሽ የሚችል የአረም መቆጣጠሪያ ጨርቅ, የአረም መቆጣጠሪያ የጨርቅ ጥቅል, የከባድ አረም መከላከያ, ፒፒ ተሸምኖ,


Ethiopian Semay: 03/30/20\nብልትን በገመድ አስሮ ወደ ኋላ መጎተትና በፒንሳ ጥፍርን መንቀል የፋሺሰቱ አብይ አሕመድ ሥርዓት መገለጫ ጌታቸው ረዳ (ኢትዮ ሰማይ)\nብልትን በገመድ አስሮ ወደ ኋላ መጎተትና በፒንሳ ጥፍርን መንቀል የፋሺሰቱ አብይ አሕመድ ሥርዓት መገለጫ\nበኤሌክትሪክ እሾህ እያቃጠሉ ጀርባየን ጠብሰው አቃጥለው ሽንቴንም ደም እስክሸና አድርገውኛል። እያሉ በአብይ አሕመድ ወታደሮች የደረሰባቸው ድብደባ እና ግፍ ከሚናገሩት ኢትዮጵያዊ የወላሞ ዜጋ ከመግባታችን በፊት በመጀመሪያ የፌስቡክ ወዳጆቼ ሰላምታ አቀርባለሁ።\nለተወሰነ ወቅት አልተገነኘንም፤ አሁን ተገናኝተናል፡ እንኳን በደህና ቆያችሁኝ። ኮሚኒሰት ቻይናዎች መጽሐፉ ከሚፈቅደው ሕግ ውጭ “የመይበሉ እንሰሳትን” እየተመገቡ ተጻራሪ ነብሳትን ወደሰው በማስተላለፍ ይኸው ለበርካታ አመታት በኮረና 1 እና 2 ወዘተ… እየተባሉ በሚጠሩ የሳል በሸታዎች ዓለምን በክለዋት ነበር፡ ዛሬ ደግሞ የመጨረሻው አደገኛው የኮረናው 9 ተውሳክ ለወራት እስካሁን ድረስ የቀጠለወ የኮረና ወረርሺኝ ዓለምን አሸብሯል። ይህንን ጋጣሚ ተጠቅመው የዓለም አመባገነኖች ያሻቸውን የሚያደርጉበት ክፍት የበደል ዕድልም ተከፍቶላቸዋል። ዜጎችን ከመደብደብ ገመገደል፤ከመበቀል፤ከማሰር እስከ መሰወር በየዓለማቱ እየተፈጸመ ነው።\nየኛው የኦሮሙማው መንግሥት ደግሞ ጎንደር ውስጥ ፋኖን ለማሳደድ በሚል ሸፋን ከፍኛ የጦር ዝግጅት አድርጎ ሕዝቡ በፍርሓት ቆፈን አስገብቶ ከተማ እና ገጠር በቶክስ እንዲናወጡ እያደረገ ነው። በዚህ የኮረና ወረርሺኝ አስፈሪ ወቅት አካባቢን በጦር መክበብ “ሴራው” ያልታደለው የአማራን ሕዝብ አንድ ባንድ ለማሸበር ነው። አሸባሪዎቹ ደግሞ ራሳቸው አማራዎች ነን የሚሉ ሴራው ውስጥ የተካተቱበት ሲሆኑ፤ እነዚህ ሰዎች ቀደም ብሎ የትግሬዎችን መንግሥት አገልጋዮች ነበርን ብለው ራሳቸው ያመኑ ዛሬ ደግሞ የ16ኘው ክ/ዘመን የጋሎቹ የወረራ ዘመን ለማሳደስ “የጋዳ ርዕዮተ ዓለም አቀንቃኝ” በሚል ራሱን የሚጠራ “የኦሮሙማ መንግሥት” አገልጋዮች ሆነው ለሽብር የተዘጋጁ አማራዎች፤ቅማንቶችና የተለያዩ ዲቃላዎች ያሉበት (ከሁለት ዘር ወይንም ሦስት ዘር የተገኙ) ክፍሎች ያሉበት እጃቸው በደም የጨቀየ “የወንጀለኞች ጋንግ” (አዴፓ ብለው እራሳቸውን ይጠራሉ) ነው።\nይህ ተከትሎ ዛሬ ደግሞ በቪዲዮው እንደምትመለከቱት እኝህ ዜጋ በፋሽቱ በገዳው ሥርዓት አስፋፊው በአብይ አሕመድ መንግሥት ዘመን የደረሰባቸው የብልት መኮላሸት እና ድብደባ በራሳቸው አንደበት በቪዲየው የምታደምጡት ነው። እኚህ ዜጋ “ዋና ሳጅን ምትኩ ተሾመ” ይባላሉ። እሳቸው በደረሰባቸው ድብደባ “ዛሬም ብልትን ማኮላሸት ፤ጥፍርን በፒንሳ መንቀል፤ እና ድብደባ እንዲሁም በኤልክትሪክ አካልትን መጥበስ በዘመነ ፋሺሰቱ ጠ/ሚኒሰትር አብይ አሕመድ አገዛዝም አልቆመም፤ እያሉ ነው። በራሳቸው አንደበት “ዛሬም ለውጥ አለ ቢባልም ድበደባውና ግፉ እየቀጠለ ነው።” ይላሉ።\nከሰለባው የተገኘው እሮሮ ባጭሩ ልጥቀስና ከዚያም አብይ አሕመድ የተመጻደቀለትና ከየጎሳው የተወጣጡ በርካታ ምሁራን ጌኞዎች (የአብይ ፓፒ ቡቹሌዎች) ይህንን ሰብኣዊ ግፍ እያዩ ዛሬም ለፋሺሰት ሥርዓት አስቀጣይ ሰው ለምን “ኩትኩት” እንደሚሉ ሁላችንም መመርመር የሚገባን ጉዳይ ነው። ከትግሬዎች፤ ከአማራዎች፤ኩገራጌዎች ወዘተ…. የመሳሰሉ ልሂቃን ይህን በጣም እርኩስ የፋሺስታዊ “የኦሮሞዎቹ የብልጽግና የገዳ ስርዓትን” ለምን ለማጎብደድ ፈለጉ? የሚለው ሁላችንም መመርምር ያለብን ምርምር ነው። ይህን ርዕስ በስነ ልቦና አኳያ በክፍል ሁለት አቀርባለሁ። እስከዛው ግን እኚህ ዜጋ “የይሁዳው” የአብይ አሕመድ ኦሮማዊ ወታደሮች ያደረሱባቸው በደሎችን እንዲህ ይገልጹታል፡-\n‘” ዋና ሳጂን ምትኩ ተሾመ እባላለሁ። በ1988 በወንጀል መከላከል ዘርፍ ተቀጥሬ ስሰራ ነበር። በማላውቀው የንብረት ክስ ተከስሼ በዋስ በፍርድ ቤት ከማኣከላዊ እስር ቤት ተፈትቼ እንደወጣሁ፤ በር ላይ ቆይተው፤ በፓትሮል የመንግሥት በመኪና ይዘው አፌን አፍነው ወደ መኪና ወስደው ሁለት ሳምንት ‘ሊንሾ’ ላይ በረንዳ ላይ ካቴና ከእግሬና እጄ ሳይፈታ ቆይቻለሁ። ከዚያም አፍነው ወስድው ብሔሬን እየጠቀሱ “አንተ “ወላሞ” የወሰድከው ንብረትና ጠመንጃ አምጣ እያሉ ነው ቀጠቀጡኝ። ባለቤቴ እኔን ለመጠየቅ ስትመጣ ብሔርሽ ምንድነው እያሉ እየጠየቁ አባረርዋት። ወንድሜ ከሌላ ቦታ ሲመጣ “ወንደምህ አናውቀውም አልታሰረም” እያሉ አባረሩት። አሁን ያ ሁሉ በማላውቀው በደል ከተፈጸመብኝ ወዲያ ቤቴ በር ላይ ጥለውኝ ሄዱ።ከለቀቁኝ ወዲህ ወደ ሰብኣዊ ደርጅቶች አመልከቼአለሁ። ጉዳዩ በፍርድ በክስ ሂደት ላይ ነው። ፖሊሶቹ አሁንም ሥራ ላይ ናቸው። ግን አሁንም ለነብሴ እሰጋሉ። የሚረዳኝም ሰው የለኝም። በመንግሥት ፖሊስ መርማሪዎች አካሌን አጥቻለሁ፤ ደሞዜም ታግቻለሁ። ልጆቼ በርሃብ ሊያልቁብኝ ነው። መንግሥትም ያለ ምንም የሕግ እገዳ ደሞዜንም ከልክሎኛል። ይኼው ከልጆቼ ባለቤቴ ችጋር ውስጥ ነን።\nይህ ግፍ ሲፈጸምብኝ በኢትዮጵያዊነቴ አፍሬአለሁ፤አዝኛለሁ።\nይህ ግፍ የፈጸሙብኝ የአንድ ብሔር ተናጋሪዎች ናቸው። ሲደብድቡኝ እና ሲመረምሩኝ የነበሩ በሙሉ ኦሮሞዎች ናቸው። የሚገርመው ደግሞ ሲደበድቡኝ አንተ “ወላሞ” እያሉ ነው የደበደቡኝ። በፓትሮል (የጥበቃ) መኪና መጥተው በር ላይ ጠብቀውኝ አፌን አፍነው መለስ አካዳሚ ወደ እሚባል ቦታ ወሰዱኝ። ለነገሩ ካምፕ ውስጥ ነው የምትታሰረው እንደ እስር ቤት ነው፤ ግን ካምፕ ነው፡ የሚደበድቡህ ግን ጫካ ውስጥ ወስደው ነው። መለስ አካዳሚ በሚባል ጫካ ወስደው፡ ግራ እግርህን እናሳጣሃለን፤ ለዘላለሙ ሥርተህ እንዳትበላ ነው የምናደርግህ እያሉ ‘ብልቴን በገመድ አስረው ወደ ኋላ በመጎተት፤ በፒንሳ ጥፍሬንም በመንቀል ቀን እና ሌሊት ለ4 ቀን አሰቃይተውኛል።” ከማኣከላዊ እስር ቤት እንደወጣሁ በር ላይ ቆይተው ነው የወሰዱኝ።……” እያሉ ሰፊ ቃለ መጠይቁን በዚህ ቪዲዮ ይመልከቱ።\nካሁን በፊት ትግሬዎች ሥልጣን ላይ በነበሩበት ወቅት አክሱማዊው የአዲስ አበባ ዩኒቨርሲቲ መምህር ዶ/ር ሃይሉ አርአያ እረሳቸው የትግራይ ተወላጅ እንዲህ ያሉትን ላስታውሳችሁ እና የዛሬ ኦሮሞ የገዳ ሥርዓት (ብልጽግና ፓርቲ) መሪ አብይ አሕመድ ደግሞ ባሰማራቸው ዋልጌ ኦሮማዊ ወታደሮቹ በዚህ ሰው የፈጸሙትን በደል ተመሳሳይ ነው።\nዶ/ር ሃይሉ አርአያ ለውጥ ተብሎ ከሚነገረው አንድ መት ቀደም ብሎ (ማለት አሁን 3 አመት ሆኖታል) እንዲህ ብለው ነበር።\n“ከቤቴ እየደበደቡና እየተሳደቡ የወሰዱኝ የትግራይ ልጆች ነበሩ። ማዕከላዊ እንደደረስኩ ቀበቶዬን ያስፈታኝ የትግራይ ሰው ነው። ከእርሱ ተቀብሎ አንድ የፍሪጅ ያህል የሚቀዘቅዝ ክፍል አስገብቶ የቆለፈብኝ የትግራይ ሰው ነው። ሲመሽ ሽንት ቤት ወስዶ ያሸናኝ ሰው የትግራይ ሰው ነው። እየተሳደበ ቃሌን የተቀበለኝ የትግራይ ሰው ነው። በእርግጥ እኔ የትግራይ ሰው ሆኜ ከአንድ አካባቢ በወጡ ሰዎች ጥቃት እየደረሰብኝ እንደሆነ ከተሰማኝ ሌላው ሰው ምን ሊሰማው እንደሚችል አስቤ ለትግራይ ህዝብ ከልቤ አዘንኩለት። ይሄ ሁሉ የሚደረገው ለትግራይ ህዝብ ሲባል ነው መባሉ ደግሞ የበለጠ ሰላሜን ነሳው።” ብለው ነበር። ዛሬ ደግሞ ሳጅን ምትኩ ተሾመን አንተ ወላሞ እያሉ እየተፈራረቁ የደበደቡኝ አራቱም ኦሮሞዎች ናቸው። ሲሉ ቀደም ብየ የትግሬዎች ሥርዓት ነበር ስላችሁ አሁን ደግሞ “የገዳዎው ብለጽግና የኦሮሞዎች ሥርዓት ነው” ብየ የምማጎታችሁም ለዚህ ነው። ብልትን በገመድ አስሮ ወደ ኋላ መጎተትና በፒንሳ ጥፍርን መንቀል የፋሺሰቱ አብይ አሕመድ ሥርዓት መገለጫ ባሕሪ ነው ስላችሁ ትናንት የግፍ ዘገባ ስትዘግብ የነበረቺው የትናትናዋ አስተዛዛቢ ሰዓት ዛሬም ያንን እየመዘገበች ነው።\nጌታቸው ረዳ Ethio Semay)\n[በዶ/ር አብይ ዘመን የተፈፀመ አሰቃቂ ግፍ] አንተ ወላሞ እያሉ ብልቴ ላይ ገመድ አስረው ጎተቱኝ ጥፍሬን በፒንሳ እየሳቡ አስቃዩኝ ዋ/ሳጅን ምትኩ ተሾመ


ዓጼ ምኒልክ - ታላቁ ጥቁር - Addis Admass Newspaper | Amharic news | Ethiopian news\nየመጽሐፉ ርእስ - ታላቁ ጥቁር ኢትዮ-አሜሪካ ዘዳግማዊ ምኒልክ\nደራሲ:- ንጉሤ አየለ ተካ\nየገጽ ብዛት:- 474\nየመጽሐፉ ዋጋ:- 225 ብር-\nኅትመት፡- ኢክሊፕስ ማተሚያ ቤት፤ አዲስ አበባ\nተወዳጁና ዝነኛው ድምጻዊ ቴዎድሮስ ካሳሁን ‘ምኒልክ ጥቁር ሰው’ በሚል የሠራው ድንቅ ሙዚቃ በእውነተኞቹ ኢትዮጵያውያን ልብ ውስጥ ሠርፆ ለምንጊዚም ሲታወስ ይኖራል፡፡ ደራሲ ንጉሤ አየለ ተካ ደግሞ ‘ታላቁ ጥቁር ኢትዮ-አሜሪካ ዘዳግማዊ ምኒልክ’ የሚለውን መጽሐፍ አዘጋጅቶ እነሆ ብሎናል፡፡ መጽሐፉ እጄ ላይ ገብቶ ያነበብኩት በተለየ ስሜት ነው፡፡ በእኔ አረዳድ፤ ዳግማዊ ዓፄ ምኒልክ በዘመናቸው የዲፕሎማሲ ግንኙነት ያደረጉት ከጀርመን፤ ከኢጣሊያ፤ ከእንግሊዝ፤ ከፈረንሳይና ከመስኮብ ጋር እንጂ ከአሜሪካ ጋር እንደዚህ ስፋት ያለው ዲፕሎማሲያዊ ወዳጅነት እንደነበራቸው የሚገልጽ መጽሐፍ አንብቤ አላውቅም፡፡ እንደ መጽሐፉ ገለፃ፤ በአሜሪካና በኢትዮጵያ መኻከል የዲፕሎማሲ ግንኙነት የተመሠረተው በአሜሪካዊው ፕሬዚደንት ቴዎዶር ሩዝቬልትና በኢትዮጵያው ንጉሠ ነገሥት ዳግማዊ ዓፄ ምኒልክ ዘመን ነበር፡፡\nለካስ የምኒልክ ዱካና ሥራቸው ያልደረሰበት ሀገር የለም፡፡ በዚያ የግንኙነት አውታሮች ውሱን በሆኑበት ዘመን፣ ዝናቸውና ፈለገ መንግሥታቸው፤ በኢጣሊያ ላይ የተቀዳጁት ድልና አስተዋይነታቸው ከአፍሪካ አልፎ አሜሪካ ድረስ ዘልቆ ነበር፡፡ በመሆኑም የምኒልክ ጉዳይ አሜሪካ ውስጥ በነበሩት በእነ ዶክተር መላኩ ባያንና ሌሎች ሰዎች አማካኝነት፣ በዓለም ጋዜጦች ተዘግቦና በስፋት ተዋውቆ ነበር ይለናል - ደራሲው፡፡\nደራሲ ንጉሤ አየለ ተካ፤ በድርሰቱ ዓለም ከተሰማራ ብዙ ዘመናትን አስቆጥሯል፡፡ ከዚህ ቀደምም “ሐኖስ፤ ጣዝማ” (በደራስያን ሕይወት ላይ ያተኮረ)፤”ፍካት” (ግጥሞችና ወጎች በጋራ የተሠራ)፤ “ዐራተኛው መልስ” (በተለይ ለሕጻናት የተዘጋጀ)፤ ”የገራዶ ዋሽንት” (ሥነ ግጥም) የሚሉ ሥራዎቹን ለንባብ አብቅቷል፡፡ በቅርቡ ደግሞ “ታላቁ ጥቁር ኢትዮ- አሜሪካ ዘዳግማዊ ምኒልክ” በሚል ርእስ ያሳተመውን አዲስ መጽሐፍ ለአንባቢያን ማድረሱ ታላቅ ተመራማሪ፤ ሀገሩንና ወገኑን አፍቃሪና አክባሪ መሆኑን ያሳየናል፡፡ ለምን ቢሉ -- የመጽሐፍ ሥራ የሚያስገኘው፣ የመንፈስ እርካታ እንጂ ትርፍና የገንዘብ ጥቅም የሌለው በመሆኑ ነው፡፡\nመጽሐፉ፤ ከሚታወቀው ወደ ማይታወቀው የሀገር ታሪክ የሚያሸጋግርና በዳግማዊ ምኒልክ ዘመን የኢትዮ-አሜሪካ ዲፕሎማሲያዊ ግንኙነት ምን ይመስል እንደነበር የሚተርክ ነው፡፡ የመጽሐፉ ዝግጅት ከ12 ዓመታት በላይ እንደፈጀና የጥናትና ምርምር ሥራ እንደሆነ ደራሲው ያስረዳል፡፡ ጥሩ አንባቢ ያልሆነ ሰው ከመጽሐፉ ባሕር ውስጥ ገብቶና ዋኝቶ በቀላሉ ለመውጣት አይችልም፡፡ ለ“ፌስ ቡክ አርበኞችም” አይመችም፡፡ ሥራው በሁለቱ አገሮች ረገድ ከተጻፉት መጻሕፍት የመጀመሪያው እንደሆነም ተመልክቷል፡፡ መጽሐፉ 474 ገጽ ያለው ሲሆን መጠኑም ከፍተኛ ነው፡፡ ከመጽሐፉ የኅትመት ጥራትና የገጽ ብዛት፤ ከያዘው መሠረታዊ ቁም ነገር አንጻር ሲታይ፣ ዋጋው አነስተኛ ነው፡፡ ዛሬ 100 ገጽ የማትሞላና የውሻ ምላስ የምታህል መጽሐፍ ከ100 - 150 ብር ስታወጣ፣ የዚህ ትልቅ የምርምር መጽሐፍ ዋጋ 225 ብር ብቻ መሆኑ የደራሲውን ሚዛናዊነት ያመለክታል::\nየመጽሐፉ ደራሲ ኢትዮጵያ ከዳግማዊ ምኒልክ ዘመነ መንግሥት ጀምራ ከአሜሪካ ጋር የነበራት የወዳጅነትና የዲፕሎማሲ ግንኙነት ምን እንደሚመስል የጻፈልን በአሜሪካ ልዩ ልዩ መዚየሞችና አብያተ መጻሕፍት ውስጥ የሚገኙና ስለ ኢትዮጵያ የሚያስረዱ መጻሕፍትን፤ ጋዜጦችን፤ ልዩ ልዩ የፕሮቶኮልና የታሪክ ሰነዶችን፤ ፎቶግራፎችን በማሰስና ያለ መታከትም በየቦታው ተዘዋውሮ፣ ሰፊ ጥናትና ምርምር በማካሄድ ነው፡፡ ደራሲ ንጉሤ አየለ፤ እስከ ዛሬ ድረስ አብዛኛው ሕዝብ የማያውቃቸውን አዳዲስ መረጃዎችንና ታሪካዊ ክንውኖችን ተንትኖ እነሆ ብሎናል፡፡ የአሜሪካ ጋዜጦችና የዲፕሎማሲ ባለሙያዎች፤ ዳግማዊ ምኒልክን ብልህና ገናና የአፍሪካ ንጉሥ ናቸው ሲሉ ከማድነቅም አልፈው፣ «የዓለም ታላቁ ጥቁር ሰው ምኒልክ፤ የፓን አፍሪካን የክብር ፕሬዚደንት መሆን አለባቸው» ማለታቸውን ደራሲ ንጉሤ ያስነብበናል፡፡\nደራሲው ለብዙ ዓመታት የደከመበትንና የለፋበትን የታሪክ ትሩፋቱን ያቀረበልን መንግሥት ወይም የግል ድርጅት ባጀት መድቦለት ሳይሆን በራሱ ገንዘብ በአሜሪካ ልዩ ልዩ ግዛቶች መረጃ ለማግኘት በመዘዋወር ነው፡፡ በዚህ ዓይነት እስከ ዛሬ የተሰወሩትን ጥልቅ መረጃዎች፣ ከመላ አሜሪካና ከአንዳንድ የአሜሪካ ደሴቶች ውስጥ ከሚገኙ የታወቁ አብያተ መጻሕፍት፤ ታላላቅ ሙዚየሞች፤ በየቤተ መጻሕፍቱ በጥንቃቄ ከተቀመጡ ሰነዶች፤ ጋዜጦችና መጻሕፍት ጭምር በመሰብሰብና የተሰወረውን ጉዳይ በመግለጥ ነው:: በዚያን ዘመን በሁለቱ አገሮች መካከል የተጀመረው ዘመን ያስቆጠረ ግንኙነትም ኋላ ላይ ለተከናወኑት በርካታ ቁም ነገሮች ዋነኛ መሠረት እንደሆነ ከመጽሐፉ መረዳት ይቻላል፡፡ እንደሚታወቀው፤ ገናናው ንጉሠ ነገሥት ዳግማዊ ዓፄ ምኒልክ በዘመናቸው፣ ከአውሮፓ መንግሥታት ጋር የዲፕሎማሲና የወዳጅነት ግንኙነት ያደርጉ የነበረው አንድም በደብዳቤ ወይም እንደ ራስ መኮንን የመሰሉ ታማኞቻቸውንና ባለሟሎቻቸውን ወክለውና ሌሎች መልእክተኞቻቸውን አስከትለው በመላክ ነበር፡፡\nበዘመኑ ከነበረው የግንኙነት ቴክኖሎጂ ውሱንነት የተነሣ በመርከብ የሚደረገው የባሕር ላይ ጉዞ አሰልቺና ጊዜም ወሳጅ በመሆኑ ምክንያት ለአንድም ጊዜ ቢሆን ወደ ውጭ አገር ሄደው የማያውቁት ዳግማዊ ዓፄ ምኒልክ፤ በመልእክተኛ ደረጃ በ1884 ዓ.ም የውጭ አገር ግንኙነቱን የጀመሩት በራስ መኮንን ተጠሪነት፣ በእንግሊዝዋ ንግሥት ቪክቶርያ ልጅ፣. በኤድዋርድ 7ኛ የዘውድ በዓል ላይ እንዲገኙ፣ እነ መምህር ገብረ እግዚአብሔርን፤ ፊታውራሪ አባ ታቦርን፤ ትርጁማን ሚካኤል ብሩን፤ ፊታውራሪ ኃይለ ሥላሴ ዓባይነህን (የራስ እምሩ አባት) ከንቲባ ገብሩን ወደ እንግሊዝ በመላክ ነበር፡፡ (መርስኤ ኀዘን 1999፡84) ከእነዚህ መልእክተኞች ውጭ ዳግማዊ ዓፄ ምኒልክ፣ ከሀገሩ ርቀት የተነሣም ሊሆን ይችላል፤ ሌሎች ሰዎችን ወደ አሜሪካ አልላኩም፡፡\nይሁን እንጂ ዳግማዊ ምኒልክ አሜሪካ እንደ ሌሎች የአውሮፓ አገራት ወደ አፍሪካ መጥታ የሰው አገር የማትወርርና ድንበርም የማታፈርስ መሆኗን በሚገባ በመረዳታቸው፣ ወዳጅነቷን አጥብቀው ይፈልጉት ነበር፡፡ በፕሬዚደንት ቴዎዶር ሩዝቬልት ዘመን ለአሜሪካና ለኢትዮጵያ የዲፕሎማሲ ግንኙነት መሠረት የጣለውም ቆንሲል ጄ. ሮበርት ስኪነር ነው፡፡ ዓፄ ምኒልክ በወቅቱ ስለ አሜሪካ ሲገልጹ፤ “ሌሎች አገሮች ወደ አፍሪካ የሚመጡት ልክ ልጆች ወደ አባታቸው መጥተው ‘አባዬ፤ ኑዛዜ ፈጽመህ ’አንዳች ነገር ትተውልናለህ’ እንደሚሉ ዓይነት ነው፡፡ አሜሪካ ብቻ ናት በአፍሪካ መሬት የሌላትና ምንጊዜም የማትፈልግ፡፡ የአሜሪካ ፍላጎቷ የመነገድ ፈቃድ ብቻ ነው» ብለዋል፡፡ ዳግማዊ ዓፄ ምኒልክ ይህንን የተናገሩት ፕሬዚዳንት ቴዎዶር ሩዝቬልት ደስ የሚያሰኘውን የወዳጅነት ደብዳቤ ከጻፉላቸው በኋላ ነበር:: ደብዳቤውም እንዲህ ይላል፡-\n“ለትንሹም ሆነ ለትልቁ አገር ያለን አመለካከት እኩል አክብሮት የተሞላውና በእውነተኛ ወዳጅነት ላይ የተመሠረተ ሊሆን ይገባል፡፡ የሌሎችን መብትና ፍላጎት አክብረን፣ ሐቀኛ ወዳጅነት መመሥረት ተገቢና ፍትሐዊ ነው፡፡ ይህንንም በቃላት ብቻ ሳይሆን በተግባር የምንገልጸው መሆን አለበት::”\nንግሥት ሳባ፤ በጠቢቡ ሰሎሞን ጥበብ ተደንቃና ተመስጣ ጥብብና ዕውቀትን ለመቅሰም ወደ ኢየሩሳሌም እንደተጓዘች ሁሉ፣ ዓፄ ምኒልክም እውቀትና ጥበብ ቀስመው እንዲመለሱ በመላው አውሮፓ በእግረ ልቡናና በመንፈስ ተጉዘውና መልእክተኞቻቸውንም ወደ ፈረንሳይ፤ ኢጣሊያና እንግሊዝ ልከው፣ ሀገራቸው የሥልጣኔ ባለቤት እንድትሆን ብዙ ጥረት አድርገዋል፤ ብዙ አዳዲስ ነገሮችን ለሀገራችን ያስገኙትም በዚሁ የጥበብና የሥልጣኔ አፍቃሪነታቸውና አሳሽነታቸው ነው፡፡\nደራሲው ንጉሤ አየለ፤ ስለ አሜሪካና ኢትዮጵያ ወዳጅነት ለብዙ ዓመታት ያልተቋረጠ ጥናትና ምርምር በማድረግ፣ ከዚህ በፊት በአንባብያን ዘንድ የማይታወቁ አዳዲስ መረጃዎችን ይዞልን በመምጣቱ፣ መጽሐፉን የላቀ ሥፍራ ያሰጠዋል፡፡ ደራሲው ኢትዮጵያዊነት በአሜሪካ ምን እንደሚመስል፤ በጉብኝት፤ በንባብና በፍለጋ አማካይነት፣ የሁለቱን አገራት ወዳጅነት በተመለከተ ምን ዓይነት ውጤት እንዳገኘ፤ በዳግማዊ ምኒልክ ዘመን በሁለቱ አገሮች መካከል ስለነበረው ንግድና ወዳጅነት፤ የኢትዮጵያ ጉዳይ በኋይት ሐውስ ቤተ መንግሥት አጀንዳ እንደነበረ፣ አሜሪካዊው ቆንሲል ሮበርት ፒን ስኪነር የሁለቱን አገሮች ወዳጅነት ለማጠናከር ስላደረገው ጥረት፤ ስለ መጀመሪያው የሩዝቬልት ካምፕ በድሬዳዋ፤ ዊልያም ኤሊስ በኢትዮጵያ ፍቅር እንዴት እንደተነደፈ -- ወዘተ ያነግረናል፡፡\nበተጨማሪ፤ በምኒልክ አደባባይ፣ የሩዝቬልትን መልእክተኛ ለመቀበል ስለተደረገው ሰልፍና ሕዝባዊ ሥነሥርዓት፣ ስለ ታላቁ ጥቁር ሰው፤ ስለ ዓፄ ምኒልክ ባሕርያትና በአሜሪካውያን ዘንድ ስለነበራቸው ተወዳጅነት፤ በስጦታ መልክ በመርከብ ወደ አሜሪካ የተጓዘው የምኒልክ አንበሳ፣ በመርከበኞች አጠራር “ቴዲ” በዋሺንግተን ዲሲ እንዴት እንዳገሳ---ከቦረና ተነሥተው አሜሪካ ስለገቡት የጥንት ኢትዮጵያውያን ስደተኞች፤ በአሜሪካ ኢትዮጵያውያውያን ስለሠሩት ጥንታዊ ቤተ ክርስቲያን --- በፎቶግራፎች ጭምር አስደግፎ አዳዲስ ታሪኮችንና መረጃዎችን ያስተዋውቀናል፡፡ በዚህ ረገድ የአሜሪካ ዲፕሎማቶች ‘ዳግማዊ ምኒልክ በዓለም ላይ ምን እየተከናወነ እንደሆነ የሚያውቁ፤ መልካም ሆኖ ላገኙት ነገር ግርማ ሞገስ ያለውን አድናቆታቸውን የሚሰጡ ታላቅና ጠቢብ ንጉሥ፣ በዚህ ዘመን በአቢሲኒያ ነግሠው እንደነበር ይመሰክር ዘንድ (ይህ የምኒልክ ደብዳቤ) ለመጭው ትውልድ ይቀመጣል’ ሲሉ አድናቆታቸውን ገልጸውላቸዋል፡፡\nዓፄ ምኒልክ የኢትዮጵያ ወጣቶች ዘመናዊ ትምህርት የሚማሩበት ዘመን መምጣቱንም ለአሜሪካው ቆንሲል ለሮበርት ስኪነር መናገራቸው፣ ዘመናዊ ሥልጣኔ ወደ ሀገራችን እንዲገባ የጸና እምነት እንደነበራቸው ያሳያል፡፡ እንደ እውነቱ ከሆነ፤ ስለ ሁለቱ አገራት ብዙ ሰው ገና ያልተረዳውንና ያላወቀውን ታሪክ አስፍቶ የጻፈውና የጎደለውን ነገር የሞላው ደራሲ ንጉሤ አየለ፤ ታላላቅ የታሪክ ሥራዎችን እንዳበረከቱልን የጥንት ደራሲዎቻችን ሊመሰገንና ሊታወስ የሚገባው ኢትዮጵያዊ ነው፡፡


የኩኪ ፖሊሲ | Medmonks.com\nበዚህ ኩኪ ፖሊሲ ውስጥ ለተገለጹት የተለያዩ ዓላማዎች በኩኪስ, ፒክሴሎች እና መለያዎች (በጋራ ውስጥ "ኩኪዎች" በሚለው ውስጥ ለማመልከት) በ Medmonks ድርጣቢያ ላይ እንጠቀማለን. የኩኪስ ዌብሳይት በዚህ ኩኪ ፖሊሲ መሰረት በዚህ መሣሪያ ላይ ኩኪዎችን ለመከማቸት እና ለመድረስ ስምምነትዎን ይገልጻሉ.\nየአይፒ አድራሻዎች እና ኩኪዎች\nልክ እንደ ሁሉም የንግድ ጣቢያዎች ሁሉ ሜዲንስ የስታቲስቲክስ መረጃዎችን እና የኩባንያ አፈጻጸሞችን ለማሻሻል ኩኪዎችን ይጠቀማል. ኩኪ በድር አገልጋዩ የተላከ የጽሑፍ ፋይል በድር አሳሽ ነው, እና በዚያ አሳሽ ያስቀምጣል. አሳሽዎ አንድ ገጽ ከአገልጋዩ በሚፈልግበት ጊዜ የጽሑፍ ፋይል ወደ አገልጋዩ ይላካል. ይህም የድር አሳሽ የድር አሳሹን መለየት እና ክትትል ያደርጋል. በኮምፒተርዎ ውስጥ በአሳሽዎ ሊቀመጡ የሚችሉ አንድ ወይም ከዚያ በላይ ኩኪዎችን እንልካለን. ከኩኪስ ውስጥ የምናገኘው መረጃ የተሰባሰበ መረጃ አካል ነው. አስተዋዋቂዎች እና አገልግሎት ሰጪዎቻችን ኩኪዎችን ሊልኩልን ይችላሉ. አብዛኛዎቹ አሳሾች ኩኪዎችን ለመቀበል እንዲከለከሉ ይረዱዎታል. (ለምሳሌ, በኢንተርኔት ኤክስፕሎረር ውስጥ "መሳሪያዎች", "የበይነመረብ አማራጮች", "ግላዊነት" ን ጠቅ በማድረግ ሁሉንም "ኩኪዎችን" መከልከል ይችላሉ.) ነገር ግን, ይህ በተጽዕኖው ላይ አሉታዊ ተጽእኖ ያሳድራል. የዚህን ጨምሮ በርካታ የድርጣቢያዎች ተደራሽነት. አገልግሎታችንን እና ይህንን ጣቢያ ለማሻሻል ይህን ድር ጣቢያ እንዲሰሩ የሶስተኛ ወገን አገልግሎት ሰጪዎች እንደልብ እና ከዚህ ድር ጣቢያ ጋር ያደረጓቸውን ግንኙነቶች እና እርስዎ ባካተቷቸው ውሂብ ላይ, እንደዚህ ባሉ አቅራቢዎች ኩኪዎች መጠቀምን ጨምሮ, ለመቆጣጠር, ለመሰብሰብ እና ለመከታተል ያግዙናል. ኮምፒተር.\nየ Medmonks ጣቢያው እንደ የተወሰኑ እስታቲስቲክዊ መረጃዎችን ይይዛል. አይፒ አድራሻ, ጥቅም ላይ የዋሉት ስርዓተ ክወናዎች አይነት እና የአሳሽ አይነቶች ጥቅም ላይ የዋሉ. ይህ ስታቲስቲክዊ መረጃ ከግል መረጃ ጋር የተገናኘ ስለሆነ የተጠቃሚ መረጃ ስም-አልባ ነው. ለምሳሌ, ቁጥራቸው እየጨመረ ያሉ በርካታ ተጠቃሚዎች አዲስ አሳሽ አይነት እንዳላቸው ካወቅን አዳዲስ ገጾችን እና ባህሪያትን በዚያ አሳሽ ላይ መሞከር ጥሩ ሀሳብ መሆኑን እናውቃለን.\nኩኪዎች ምንድን ናቸው?\nአንድ ኩኪ ድር ጣቢያዎች እርስዎን እንዲያስታውሱ ያስችላቸዋል, እና ብዙዎቹ የድረ ገፁ ባህሪያት በተሻለ እንዲሰሩ ይረዳቸዋል. ድር ጣቢያዎቻችን በፍጥነት እንዲጫኑ እና ተጠቃሚዎች ለመግባት በቀላሉ እና በፍጥነት እንዲሰሩ ኩኪዎችን እንጠቀማለን.እነዚህ አነስተኛ የጥቅል መረጃዎች መረጃ በእርስዎ አሳሽ ውስጥ በኮምፒተርዎ ውስጥ ይቀመጣሉ. ኩኪዎች ሰዎች ከጣቢያችን ጋር እንዴት እንደሚገናኙ እንድናውቅ እና በመረጃ ላይ የተመሰረቱ ማሻሻያዎችን እንድናደርግ ይረዱናል.\nየምንጠቀመው ምን ዓይነት ኩኪዎች ነው?\nየእኛ ጣቢያ ሁለት አይነት ኩኪዎችን ይጠቀማል; የእኛና ኩኪዎችን ከሶስተኛ ወገኖች. ድር ጣቢያውን ለማግበር እና ለግል ብጁ ለማድረግ ኩኪዎችን እንጠቀማለን. የገጽ እይታዎች እና ለውጦችን ለመከታተል እና እንዲሁም ከ 31 ቀናት ቀናት ውስጥ ከተጠቃሚዎች የተሰጡ ጉብኝቶችን ለመከታተል ይረዱናል.\nበሜምኔስስ ድህረገጽ እንዴት ኩኪዎችን እንደምንጠቀም?\nየክፍለ-ጊዜ ኩኪዎች-ሜድመናልስ ድርጣቢያ በ ‹ሜሞርክስስ› ድርጣቢያ ላይ የተጠቃሚውን የአሰሳ ክፍለ-ጊዜ በልዩ ሁኔታ ለመለየት እና ይህንን መረጃ ከ ‹ሜድሜክስ› የድር ጣቢያችን ውሂብን ጋር ለማቀናጀት የሚያስችለን ኩኪዎችን እንጠቀማለን ፡፡ ትንታኔዎች-ከ ‹‹Google›› የምዝግብ ማስታወሻ ፋይሎች ጋር ልዩ ሆነው ለመለየት የሚያስችለንን የ Google “ትንታኔዎች” ኩኪዎችን እንጠቀማለን ፡፡ እነዚህ ኩኪዎች ደግሞ የ ‹ሜልሜክስ› ድርጣቢያችንን የጎበኙ ሰዎችን አጠቃላይ ብዛት ፣ ሜዲኬክስ ድር ጣቢያ የጎበኙበትን ቀን እና ሰዓት ፣ አንድ ተጠቃሚ ያየዋቸውን ገጾች እና በሜዲኬክስ ድርጣቢያ ላይ ተጠቃሚዎች ያሳለፉትን ጊዜ ማስላት ይችላሉ ፡፡ ይህ የ ‹ሜልሞንስክስ› ድር ጣቢያን ለማሻሻል እና ለተገልጋዮቻችን በተሻለ ሁኔታ ማገልገል እንድንችል ይህ ግብረመልስ እንድንሰበስብ ይረዳናል ፡፡ በእያንዳንዱ ኩኪ ላይ ተጨማሪ መረጃ ከዚህ በታች ባለው ሰንጠረዥ ውስጥ ተዘርዝሯል ፡፡ የመሳሪያ ስርዓት ማስተላለፍ እና የተጠቃሚ ማወቂያ እንዲሁም በፌስቡክ እና ትዊተር የቀረቡ ኩኪዎችን እንጠቀማለን ፡፡ እነዚህ ኩኪዎች የሚሠሩት በተለያየ መንገድ ነው ነገር ግን ሁለቱም በ ‹ሜሞኒክስ› ማስታወቂያ በ ‹Twitter› እና በፌስቡክ ላይ ለሚገኙት የ ‹ሜሞርክስስ› ድርጣቢያ ለተጠቃሚዎች ከሚሰጡት አገልግሎት እና ተጠቃሚው ትዊተር ፣ ፌስቡክ እና ሜድሜክስ ድርጣቢያ ላይ ለመድረስ ከሚጠቀሙባቸው መሳሪያዎች ጋር ጥቅም ላይ ይውላሉ ፡፡ . በእያንዳንዱ ኩኪ ላይ ተጨማሪ መረጃ ከዚህ በታች ባለው ሰንጠረዥ ውስጥ ተዘርዝሯል ፡፡ የሶስተኛ ወገን ድርጣቢያዎች እና መድረኮች እንደ ትዊተር እና ፌስቡክ እና የእነዚህ የመሣሪያ ስርዓቶች ግላዊነት ልምዶች የሶስተኛ ወገን ድርጣቢያዎች እና የመሣሪያ ስርዓቶች አጠቃቀምዎ እንዲሁም ሜሞኒኮች ኃላፊነት በሌላቸውባቸው የተለያዩ ውሎች ፣ ሁኔታዎች እና መምሪያዎች ይመራሉ ፡፡ ስለእርስዎ መረጃ በመሣሪያ ስርዓቶቻቸው ላይ እንዴት እንደሚገለገሉ እና የግላዊነት ምርጫዎችዎን እንዴት ማቀናበር እንደሚችሉ ላይ ተጨማሪ ዝርዝሮችን ለማግኘት የትዊተርን እና የፌስቡክ ውሎችን ፣ ሁኔታዎችን እና ፖሊሲዎችን መከለስ አለብዎት ፡፡ ስለምንጠቀማቸው እያንዳንዱ ኩኪዎች እና ስለሚጠቀሙባቸው ዓላማዎች ከዚህ በታች ባለው ሰንጠረዥ ውስጥ የበለጠ መረጃ ማግኘት ይችላሉ-\nይህ ኩኪ በ Google ነው. መድሃኒቶች ስለ ተጠቃሚዎቻችን መረጃን መጎብኘት እንደ የጉብኝት ጊዜ, የተመለከቷቸው ገፆች, ተጠቃሚው ከዚህ በፊት የጎበኘ መሆኑን እና የ Medmonks ድህረገጽን ከመጎብኘት በፊት በድረ ገጽ የተጎበኘውን ድር ጣቢያ የመሳሰሉ መረጃዎችን እንዲያውቅ ያስችለዋል. ስለ Google Analytics ተጨማሪ መረጃ እባክዎ ይህን ይመልከቱ: https://www.google.com/policies/technologies/types/\nየትዊተር ልወጣ መከታተያ።\nይህ ኩኪ በቲውተር ውስጥ ነው. መድሃኒቶች ተጠቃሚዎቻችን ከትርሜኖች ጋር በ Twitter ላይ ለእነሱ እንደገለፁላቸው እንዲያውቁ ያስችላቸዋል. በተጨማሪም ሜዲንኮዎች ተንቀሳቃሽ መሣሪያቸውን ተጠቅመው ሜዲኬን በቲዊተር ላይ እና በኋላ በዴስክቶፕ ኮምፒተር ላይ ወደ ሜዲኪንስ ድህረ-ገፅ ለመመልከት እንዲጠቀሙበት ይረዳቸዋል. ስለ ትዊተር ትራያን ትራኪተር ተጨማሪ መረጃ ከፈለጉ እባክዎ https://business.twitter.com/en/help/campaign-measurement-and- analytics / conversion-tracking-for-websites.html ይመልከቱ.\nይህ ኩኪ በ Facebook ላይ ነው ያለው. ሜዲንኮች በፌስቡክ ላይ በማገልገላቸው የማስታወቂያ ዘመቻዎች ላይ ታዳሚዎችን እንዲለኩ, እንዲያሻሽሉ እና እንዲገነቡ ያስችላቸዋል. በተለይም Medmonks ተጠቃሚዎቻችን በሜሞኖች ዌብ ሳይት እና በፌስቡክ ሲጎበኙ በመሣሪያዎች መካከል እንዴት እንደሚንቀሳቀሱ ለማየት እንዲችሉ ይረዳቸዋል, ይህም የመድህን ኩኪዎች (Facebook) ማስተዋወቅ በተጠቃሚዎቻችን በአብዛኛው የሚመለከታቸው ተጠቃሚዎች ምን ይዘት እንዳዩ እና በ Medmonks ድህረ-ገጽ ላይ መስተጋብር ፈጥሯል. ስለ ፌስቡክ ፒክሌክስ ተጨማሪ መረጃ ከፈለጉ እባክዎን የሚከተለውን ይመልከቱ https://en-gb.facebook.com/business/help/651294705016616\nይህ ኩኪ በ Medmonks ነው የሚቀመጠው. ማንነቱ ያልታወቀ የተጠቃሚ ክፍለጊዜ በ Medmonks ድር ጣቢያው አገልጋይ እንዲቆይ ጥቅም ላይ ይውላል.\nየሚቆዩት ለምን ያህል ጊዜ ነው?\nኩኪዎች በአጠቃላይ 'የሕይወት ዘመን' አላቸው እናም ከዚያ በኋላ ያበቃሉ. አንዳንዶቹ እርስዎ ዘግተው ሲወጡ እና ጥቂት ለሳምንታት ወይም ከዚያ በላይ ለቅቀው ይቆያሉ. በጣቢያችን የሚገኙ ኩኪዎች ሲጎበኙ ወይም ተመዝግበው ሲገቡ እና ከ 7 እስከ 30 ቀናት ውስጥ እንቅስቃሴ አልባ ከሆኑ በኋላ የሚጨምሩ ናቸው. ለሚጎበኟቸው ተመሪዎች ያላቸውን ልምድ ለማበጀት የምንጠቀምባቸው ኩኪዎች እስከ እስከ ዘጠኝ ቀናት ድረስ ሊቆዩ ይችላሉ.\nኩኪዎችን በመቀየር ላይ:\nአብዛኛዎቹ የድር አሳሾች ኩኪዎችን በራስ-ሰር ይቀበላሉ. የአሳሽዎ አማራጮች (ፍርጉም) አማራጮች ከፈለጉ ኩኪዎችን በራስ-ሰር እንዴት ተቀባይነት ማጣት እንደሚችሉ ማሳወቅ አለበት. ይህ የሜዲንስክ ጣቢያውን በሚጠቀሙበት ወቅት ይህ ችግር ሊፈጥር ይችላል. የኩኪዎን ቅንብር ሁሉንም ኩኪዎችን እንደማይቀበለው, የእርስዎን ስርዓት ሲጎበኙ የእኛ ስርዓት ኩኪዎችን ይጽፋል. እባክዎ የድር አሳሽዎ እገዛ ክፍልን ይመልከቱ ወይም አማራጮቾዎን ለመረዳት ከታች ያሉትን አገናኞች ይከተሉ, ነገር ግን አንዳንድ ኩኪዎችን ለማሰናከል ከመረጡ እኛ የተወሰነው የኛ ድረ ገጽ ገፅታ እንደታሰበው አይሠራም.


የግብጽ ውጭ ጉዳይ ሚኒስትር በህዳሴ ግድብ ድርድር ጉዳይ የአፍሪካ አገሮችን ለማግባባት ጉዞ ጀመሩ – EthioExplorer.com\nየግብጽ ውጭ ጉዳይ ሚኒስትር ሳሜህ ሽኩሪ “የታላቁ የህዳሴ ግድብ ድርድር የደረሰበትን ደረጃ ለማስረዳት” ያለመ ነው የተባለለትን፤ በስድስት የአፍሪካ አገሮች የሚያደርጉትን ጉብኝት ዛሬ ጀመሩ። ሳሜህ ሽኩሪ ከሚጎበኟቸው አገራት መካከል ድርድሩ በቀጥታ የሚመለከታቸው ዴሞክራቲክ ሪፐብሊክ ኮንጎ እና ደቡብ አፍሪካ ይገኙበታል።\nየግብጽ ውጭ ጉዳይ ሚኒስቴር ቃል አቀባይ አሕመድ ሐፌዝ የሽኩሪ ጉዞ “ድርድሩ ያለበትን ትክክለኛ ደረጃ ለአፍሪካ አገሮች ለማስረዳት እና ሁለተኛ ዙር የውሃ ሙሌት ሳይጀመር አስገዳጅ ህጋዊ ስምምነት ላይ የሚደረስበትን መንገድ ለመደገፍ” ያለመ መሆኑን ተናግረዋል።\nሽኩሪ የጉዟቸው የመጀመሪያ መዳረሻ ያደረጉት፤ የኢትዮጵያን ጎረቤት እና በተባበሩት መንግሥታት ድርጅት የጸጥታ ጥበቃው ምክር ቤት ተለዋጭ አባል የሆነችውን ኬንያን ነው። ሽኩሪ ዛሬ ናይሮቢ ሲደርሱ የኬንያ ውጭ ጉዳይ ሚኒስቴር አስተዳደር ዋና ጸሀፊ አባቡ ናምዋምባ ተቀብለዋቸዋል። ናምዋምባ እንዳሉት “ሽኩሪ የፕሬዝዳንት አብዱል ፋታህ አልሲሲን ልዩ መልዕክት ለኬንያው ፕሬዝዳንት ኡሁሩ ኬንያታ ያደርሳሉ።”\n[ፎቶዎች፦ የኬንያ ፕሬዝዳንት ጽህፈት ቤት]\nየግብጽ ውጭ ጉዳይ ሚኒስትር በአሁኑ ጉዟቸው ከኬንያ በተጨማሪ የጸጥታው ምክር ቤት ሌላኛዋ ተለዋጭ አባል ወደ ሆነችው ቱኒዝያም ያቀናሉ። በግብጽ መዲና ካይሮ ባለፈው ሳምንት ከፕሬዝዳንት አልሲሲ ጋር የተወያዩት የቱኒዝያው ፕሬዝዳንት፤ አገራቸው በህዳሴው ግድብ ውዝግብ የግብጽን አቋም እንደምትደግፍ በይፋ ተናግረው ነበር።\nሽኩሪ ወደ ዴሞክራቲክ ሪፐብሊክ ኮንጎ እና ደቡብ አፍሪካ የሚያደርጉት ጉዞም ሀገራቱ በግድቡ ድርድር ላይ ካላቸው ሚና በመነሳት ከፍተኛ ግምት የሚሰጠው ሆኗል። ኢትዮጵያ፣ ሱዳን እና ግብጽ በታላቁ የህዳሴ ግድብ ጉዳይ ላይ ለመወያየት ለመጨረሻ ጊዜ የተገናኙት በዴሞክራቲክ ሪፐብሊክ ኮንጎዋ ኪንሻሳ ነበር። የሀገሪቱ ፕሬዝዳንት ፌሊክስ ትሺሴኬዲ የወቅቱ የአፍሪካ ህብረት ሊቀ-መንበር ናቸው።\nሶስቱ ዋነኞቹ የአባይ ተፋሰስ ሀገራት “አንድ ቀን ተኩል” ከፈጀ የኪንሻሳ ውይይት በኋላ ዴሞክራቲክ ሪፐብሊክ ኮንጎ ባዘጋጀችው ባለ ዘጠኝ ነጥብ መግለጫ እንኳ ሳይስማሙ ተለያይተዋል። አገሮቹ በመጨረሻ ይፋ ያደረጉት ጠቅለል ያሉ ጉዳዮች ላይ ያተኮረ ባለ ሶስት ነጥቦች መግለጫ ነበር።\nየኢትዮጵያ የውሃ፣ መስኖ እና ኢነርጂ ሚኒስትር ዶ/ር ስለሺ በቀለ ከኪንሻሳ መልስ በሰጡት መግለጫ፤ ፕሬዝዳንት ፌሊክስ ትሺሴኬዲ “የመሪነት ሚናቸው ባልተሸረሸረ መልኩ” ድርድሩን እንዲመሩ የማድረግ ፍላጎት እንዳለ ተናግረው ነበር\nኢትዮጵያ ድርድሩ በአፍሪካ ህብረት በኩል እንዲቀጥል ጽኑ ፍላጎት አላት። የኢትዮጵያ የውሃ፣ መስኖ እና ኢነርጂ ሚኒስትር ዶ/ር ስለሺ በቀለ ከኪንሻሳ መልስ በሰጡት መግለጫ፤ ፕሬዝዳንት ፌሊክስ ትሺሴኬዲ “የመሪነት ሚናቸው ባልተሸረሸረ መልኩ” ድርድሩን እንዲመሩ የማድረግ ፍላጎት እንዳለ ተናግረው ነበር።\n“በቀጣይ የሚከተለው መሪው በሚሰጡት አቅጣጫ መሰረት ይሆናል። በውይይታችን ወቅት፤ በመግለጫውም ተጽፎ ቀርቦ የነበረው አንዱ ጉዳይ እና መጽደቅ ያልቻለው፤ ከሚያዝያ 12 ጀምሮ ኪንሻሳ ተመልሰን ድርድሩን እንድንቀጥል የሚል ሐሳብ የያዘ ነበር” ሲሉ ዶ/ር ስለሺ በውይይቱ ስለተነሳው ሀሳብ አስረድተዋል።\nሶስቱ ሀገራት በኪንሻሳው ውይይት ያልተስማሙበት ሌላኛው ጉዳይ፤ አሁን በታዛቢነት ድርድሩን የሚካፈሉት የተባበሩት መንግሥታት ድርጅት፣ የአውሮፓ ህብረት እና አሜሪካ በድርድሩ በቀጥታ እንዲሳተፉ የቀረበው ሀሳብ ነው። ሶስቱ አካላት በድርድሩ “ከአፍሪካ ህብረት እኩል ሚና እንዲኖራቸው” ግብጽ እና ሱዳን ይፈልጋሉ።\nThe second stop of his African tour… FM #Sameh_Shokry arrives in Moroni the capital of sisterly Comoros.\n— Egypt MFA Spokesperson (@MfaEgypt) April 19, 2021\nየኪንሻሳው “ድርድር ውጤታማ አልሆነም” የሚል አቋም ያላት ሱዳን፤ የሶስቱ አገሮች ጠቅላይ ሚኒስትሮች ተገናኝተው እንዲወያዩ ባለፈው ሳምንት ጥያቄ አቅርባ ነበር። ከኢትዮጵያ እና ግብጽ በኩል ለጥያቄው እስካሁን በይፋ የተሰጠ ምላሽ የለም።\nየህዳሴው ግድብ ድርድር ዳግም በተጨናገፈበት በዚህ ወቅት የግብጹ ውጭ ጉዳይ ሚኒስትር ግን የፕሬዝዳንታቸውን መልዕክት በመያዝ ሀገራትን ማዳረስ ጀምረዋል። ሚኒስትሩ ከናይሮቢ ቆይታቸው በኋላ ምሽቱን ኮሞሮስ ገብተዋል። ሽኩሪ በዚህ ጉዟቸው ወደ ሴኔጋልም ጎራ ይላሉ። (ኢትዮጵያ ኢንሳይደር)\nThe post የግብጽ ውጭ ጉዳይ ሚኒስትር በህዳሴ ግድብ ድርድር ጉዳይ የአፍሪካ አገሮችን ለማግባባት ጉዞ ጀመሩ appeared first on Ethiopia Insider.\nPrevious Postከደሴ በተጨማሪ በደብረ ማርቆስና በኮምቦልቻ በአማራ ህዝብ ላይ እየተፈፀመ ያለውን የዘር ማጥፋት ወንጀል በማውገዝ ህዝባዊ የተቃውሞ ሰልፍ ተደርጓል።\nNext Postበ2008 ጎንደር ላይ የነበረውን ህዝባዊ ንቅናቄ ከመሩት መካከል አንዷ የሆነችው በዚህም በትሕነግ ካድሪዎች በእስር የተሰቃዬችው ንግስት ይርጋ በደሴው ህዝባዊ\nየአለም ባንክ በኢትዮጵያ ለሚተገበሩ ሶስት ፕሮጀክቶች የሚውል የ907 ሚሊዮን ዶላር የልማት ድጋፍ አድርጓል።\nበጣሊያን አንድ የፖሊስ መኮንን ገድለዋል የተባሉ ሁለት አሜሪካዊያ የእድሜ ልክ እስራት ተወሰነባቸዉ፡፡በፈረንጆቹ 2019 በጣሊያን ዋና ከተማ ሮም ነበር የፖሊስ መኮንኑ የተገደለዉ፡፡ሁለቱ አሜ…


በሕንድ ላይ ምርጥ መጽሐፍት | ወቅታዊ ሥነ ጽሑፍ\nአልቤርቶ እግሮች | | መጽሐፍት, ኖቬላ, አንዳንድ\nህንድ ያችን እንቆቅልሽ ሀገር ፣ አዲስ መዓዛዎች እና ቀለሞች ያሏት ሲሆን ሁላችንም በአንድ ወቅት እራሳችንን ማጣት ወይም ቢያንስ ከአንድ የተለየ የካይዶስኮፕ መከታተል መቻል የምንፈልግበት ነው ፡፡ በእነዚህ ውስጥ ለመጓዝ ሲመጣ በጣም የሚቻል አማራጭ ስለ ህንድ ምርጥ መጽሐፍት በዓለም ላይ ካሉት እጅግ ልዩ ከሆኑት ብሔሮች መካከል አንዱ የሆነውን የተለያዩ ገጽታዎችን የሚተነትን ነው ፡፡\n1 ስለ ህንድ ምርጥ መጽሐፍት\n1.2 ስዋሚ እና ጓደኞቹ በ አርኬ ናራያን\n1.3 ህንድ-ከአንድ ሚሊዮን አመጾች በኋላ በቪኤስ ናይፓል\n1.4 የእኩለ ሌሊት ልጆች ፣ በሰልማን Rushdie\n1.5 ፍጹም ሚዛን ፣ በሮሂንቶን ሚስተር\n1.6 የትንሽ ነገሮች አምላክ ፣ በአርundሃቲ ሮይ\n1.7 የሴቶች ዋገን ፣ በአኒታ ነየር\n1.8 መልካሙ ስም ፣ በጁምፓ ላሂሪ\n1.9 ነጭ ነብር, በአራቪን አዲጋ\nራማያና ለህንድ ነው ኦዲሴ ለምዕራባዊ ሥነ-ጽሑፍ-ብዙ ባህል የተመሰረተው የስነ-ፅሁፍ መሠረት እና ትረካውን የመረዳት መንገድ ፡፡ ከክርስቶስ ልደት በፊት በ XNUMX ኛው ክፍለ ዘመን አንድ ጊዜ በገጣሚው ታተመ ቫልምሚኪ, ራይማና (ወይም የራማ ጉዞ) ነው አንድ ግጥም እሱ የሚወደውን ሲታውን ከራቫና እጅ ለማዳን ስለ ልዑል ራማ ታሪክ እና ስለ ላንካ ደሴት ያጋጠመውን ጀብድ ይናገራል ፡፡ ለማስተላለፍ ፍጹም ሰበብ የሳንስክሪት ባህል ትምህርቶች በወቅቱ የሚቆይ እና ሥነ-ጥበባት የህንድ ብቻ ሳይሆን በስምንተኛው መቶ ክፍለዘመን ድል ያደረጉት የደቡብ ምስራቅ እስያ ሀገሮች ፡፡\nስዋሚ እና ጓደኞቹ በ አርኬ ናራያን\nበሕንድ እ.ኤ.አ. “ስዋሚ” ሁን በአጠቃላይ እንደ ዮጊ ወደ ልጅ መውለድ ራስን ማደላደል ማለት ነው ፡፡ ስዋሚ እና ጓደኞቹ፣ የናራያን “ማልጉዲ” ታሪኮች የመጀመሪያው ፣ የግራሃም ግሬኔን ስፖንሰር ደራሲ ፣ አንዱ ብቻ አይደለም የመጀመሪያው ሕንዳዊ በእንግሊዝኛ ይሠራል ከድንበር አልፎ የተሻገረ ፣ ግን ደግሞ ወደ መጨረሻዎቹ ቀናት እየተቃረበ ባለው የነፃነት እንቅስቃሴ ምልክት በተደረገበት ህንድ ውስጥ ከ 30 ዎቹ የአስር ዓመታት ምስል ውስጥ ፡፡ ቢሆንም ብዙ ባለሙያዎች ደቡብ ህንድ ውስጥ የምትገኘውን ማልጉዲ የተባለች ልብ ወለድ ከተማን ለማግኘት ይሞክራሉ ፡፡\nህንድ-ከአንድ ሚሊዮን አመጾች በኋላ በቪኤስ ናይፓል\nምንም እንኳን በካሪቢያን ውስጥ የሚገኝ ቢሆንም ፣ ደሴቶች እ.ኤ.አ. ትሪኒዳድ እና ቶባጎ በዓለም ትልቁ የህንድ ህዝብ ካላቸው ሀገሮች አንዷ ናቸው ፡፡ የሂንዱ ተወላጅ የሆነው ናይፓል ፣ ወደ ህንድ ጉዞ ለመሄድ እስከወሰነበት ጊዜ ድረስ በደንብ ያውቅ የነበረው የዲያስፖራ ውጤት ፡፡ ማንነትዎን እንደገና ያግኙ. ናይፓል በዚህ መጽሐፍ ገጾች ሁሉ ቀደም ሲል ከታየው እና ፈጽሞ በተለየ ቦታ የሚጓዝ ሰው ቅ theት በመያዝ የአባቶቹን ሀገር በብረት እና ርህራሄ ይገልጻል ፡፡ ያለምንም ጥርጥር በሕንድ ላይ ካሉ ምርጥ መጽሐፍት ውስጥ ፡፡\nለማንበብ ይፈልጋሉ ህንድ, በቪኤስ ናይፓል?\nየእኩለ ሌሊት ልጆች ፣ በሰልማን Rushdie\nበጣም ጥሩ ከሚባሉ ምሳሌዎች መካከል አንዱ ተደርጎ ይወሰዳል አስማታዊ ተጨባጭነት "በሕንድ የተሠራ", የእኩለ ሌሊት ልጆች ወደ አንዱ እየጠቆመ በወቅቱ ያልታወቀ ሰልማን Rushdie ያጠናከረ ሥራ ነበር በሕንድ ታሪክ ውስጥ በጣም ወሳኝ ክፍሎች: - ነሐሴ 15 ቀን 1947 እኩለ ሌሊት ሲሆን የእስያ ሀገር ነፃነቷን አገኘች ፡፡ በ 1981 የታተመውን ይህን ሥራ ከተለዋጭ ችሎታ ጋር ተዋናይ የሆነው የሶሊም ሲና ልደት የሚከናወንበት አንድ ክፍል የቡከር ሽልማት አሸናፊ ወይም የጄምስ ጣይት ብላክ መታሰቢያ ሽልማት.\nፍጹም ሚዛን ፣ በሮሂንቶን ሚስተር\nበቦምቤይ ውስጥ ከፓርሲ ቤተሰብ የተወለደው ሚስተር በ 1975 ከባለቤቱ ጋር ወደ ካናዳ የተሰደደ ሲሆን እ.ኤ.አ. ከ ‹ህትመት› ጋር የሚያያዙ ተከታታይ ታሪኮችን ማተም ጀመረ ፡፡ ፍጹም ሚዛን እ.ኤ.አ. በ 1995. የአስቸኳይ ጊዜ አዋጅ በሚታወቅበት ወቅት በሕንድ ከተማ ውስጥ ለስላሳ እና ለስላሳ ያህል ልብ ወለድ ተዘጋጅቷል ፡፡ አራት ያልታወቁ ቁምፊዎች በትንሽ አፓርታማ ውስጥ አብረው ለመኖር እርስ በርሳቸው ፡፡ ልብ ወለድ ነበር ለቢኪ ሽልማት የተሰየመ፣ የትሪሊየም ሽልማት አሸናፊ ሲሆን በ ውስጥ ተካቷል የኦፔራ መጽሐፍ ክበብ እ.ኤ.አ. በ 2001 በመቶዎች የሚቆጠሩ ቅጂዎች እንዲሸጡ ምክንያት ሆኗል ፡፡\nየትንሽ ነገሮች አምላክ ፣ በአርundሃቲ ሮይ\nበሐሩር ክልል ውስጥ ከሚኖሩ የሶርያ-ክርስቲያን ቤተሰቦች የተወለደው የደቡብ ህንድ ግዛት ኬራላ፣ አሩንዲቲ ሮይ ይህንን የሕይወት ታሪክ-ወለድ ለመጻፍ የሕይወትን ያህል ጊዜ ወስዶ ነበር ፣ የእርሱ ገለፃዎች ልዩ ፣ ልዩ ሥራ ያደርጉታል ፡፡ በ 1992 እና በ 1963 የተቀመጠው ታሪኩ ስለ ራሄል እና እስታ ልጅነት እና ቀጣይ ስብሰባ ይናገራል ፣ ሁለት መንትያ ወንድማማቾች በአሰቃቂ ምስጢር አንድ ሆነ ፡፡ በ 1997 ከታተመ በኋላ እ.ኤ.አ. የትናንሽ ነገሮች አምላክ እሱም ሆነ የ Booker ሽልማት ምርጥ ሻጭ እና አሸናፊ.\nየሴቶች ዋገን ፣ በአኒታ ነየር\nበሕንድ ውስጥ የሴቶች ሁኔታ ብዙ ለውጦችን አድርጓል ፣ ግን አሁንም የመራራ ቅሪት ይይዛል። ናሂር በዚህ ልብ ወለድ ገጾች ሁሉ የተነጋገረበት ዋና ተዋናይዋ አሂላ በመካከለኛ ዕድሜ ላይ ያለች አንዲት ሴት ተነሳሽነት ካላቸው ሌሎች አምስት ሴት ተጓ meetsች ጋር የባቡር ጉዞን ለማካሄድ የወሰነች መካከለኛ ሴት ናት ፡፡ በሙቀት እና ነፀብራቅ የተሞላ ጥቃቅን ህዋሳትን የሚፈጥሩ የማይረባ ፣ ታዛዥ እና ፊሽካ ባሎች ያሏቸው ሴቶች ፡፡\nአያምልጥዎ የሴቶች ዋገን ፣ በአኒታ ነየር.\nመልካሙ ስም ፣ በጁምፓ ላሂሪ\nየአጫጭር ታሪክ ጸሐፊ በልብ ወለድ ደራሲ በፊት እና በመሳሰሉት ሥራዎች ስኬት እና ጥራት ከመመዘን በፊት ያልተለመደ መሬት፣ ቤንጋሊ-አሜሪካዊው ደራሲ ጃምፓ ላሂሪ እ.ኤ.አ. በ 2003 ህትመት ዓለምን አስደነቀ የእሱ የመጀመሪያ ልብ ወለድ, መልካሙ ስም. በካምብሪጅ ውስጥ ለመኖር የተመቻቸ የህንድ ጋብቻን ፈለግ ተከትሎ ውስብስብ ታሪክ ፡፡ የመጀመሪያ ል childን ከወለደች በኋላ የስሙ ምርጫ በባህሉ (አያቱ መምረጥ አለባት) እና እነሱ በሚስማሙበት ዘመናዊነት መካከል ፍጹም ምሳሌ ይሆናል ፡፡ ልብ ወለድ በ 2006 ወደ ሲኒማ ተስተካክሏል ፡፡\nነጭ ነብር, በአራቪን አዲጋ\nበፈረስ በፒካሬስኪ ልብ ወለድ እና በኢፒስቶላሪ መካከል,ነጭ ነብር አንድ ሰው ለቻይና ጠቅላይ ሚኒስትር በሚልከው የተለያዩ ኢሜሎች ይተረካል ፡፡ ይህ ሰው ባልራም ሀልዋይ ይባላል እናም ከህንድ ድሃ አካባቢዎች በአንዱ ለሀብታም የኒው ዴልሂ ቤተሰብ በባርነት ቀያሪነት ለመስራት የመጣ ልጅ ነበር ፡፡ ከዚያ ተነስቶ የእኛ ባለታሪክ ከባንጋሎር ከተማ ደም አፍሳሽ ነጋዴ መሆን ችሏል ፡፡ በአዲጋ የተጻፈው መጽሐፍ ወደ ተለወጠ የቡከር ሽልማት አሸናፊ የሆነው ሁለተኛው ታናሽ ፀሐፊ፣ እ.ኤ.አ. በ 2008 ታተመ ፡፡\nያነበብካቸው በሕንድ ላይ የተሻሉ መጻሕፍት ምንድናቸው?\nወደ መጣጥፉ ሙሉ መንገድ ወቅታዊ ሥነ ጽሑፍ » ስነፅሁፍ » አንዳንድ » ስለ ህንድ ምርጥ መጽሐፍት\nቫዮሌት አንደርሰን አለ\nስለ ህንድ አስደሳች ልብ ወለድ ‹አመድስ ጎድሃቫሪ ወንዝ› (አማዞን) ነው ፡፡ ጀብዱዎችን ፣ ልዩ ልዩ መልክዓ ምድሮችን ፣ ሴራዎችን ፣ ምስጢራትን ፣ ጉዞዎችን እና የፍቅር ነገሮችን የያዘ ሲሆን እንደ ሳቲ ፣ የተስተካከለ ጋብቻ እና የመበለቶችን ማግለል ባሉ ርዕሶች ላይ በደንብ ተመዝግቧል ፡፡\nለቪዮሊታ አንደርሰን መልስ ስጥ\nሮዛሊን ፔሬዝ አለ\nእንዲሁም የሂንዱ ልማዶችን በግልፅ እና በውበት የሚገልጽ ሌላ አስደናቂ ልብ ወለድ ላስ ቶሬስ ዴል ሲሌንዮ ይባላል (አማዞን)\nለሮዛሊን ፔሬዝ መልስ ይስጡ\nሮዛ ፔሬዝ አለ\nየዝምታ ታወርስ ስለ ህንድ እና ስለ እንግዳ ባህሎ about ሌላ አስደሳች እና ሰነድ ያለው ልብ ወለድ ነው ፣ በአማዞን ላይ ይገኛል ፡፡\nለሮዛ ፔሬዝ መልስ ስጥ\nበእርግጥ በጎዳቫሪ ወንዝ ውስጥ አመድ እና የዝምታዎቹ ማማዎች በሕንድ ውስጥ በተመሳሳይ ልብ ወለድ የተዘጋጁ ታላላቅ ልብ ወለዶች ናቸው (ሎርድስ ማሪያ ሞንት) ግን እነሱ ሳጋ አይደሉም ነገር ግን አንዳቸው ከሌላው የተለዩ ስለሆኑ በተናጥል ሊነበብ ይችላል ፡፡\nለሉቺላ መልስ ስጥ\nኢዛቤል ጋርሲያ ሞሬኖ አለ\nአሁን በሕንድ ውስጥ አድቬንቸር የተባለ ልብ ወለድ አንብቤያለሁ እናም ካርመን ፔሬዝ ካሌራ በተባለ ደራሲ እንደሆነ ተመልክቻለሁ እና በቅጽል ስሙ “ሲሴቴቺታ” ብላ ትፈርማለች ፡፡ በጣም ወድጄዋለሁ ፣ በጣም አዝናኝ ነው እና በጣም አስቂኝ የጀብድ ልብ ወለድ ሆኖ አግኝቼዋለሁ። አሁን በአማዞን ነፃ ነው።\nለኢዛቤል ጋርሺያ ሞሬኖ መልስ\nለ qxsfparewn መልስ ይስጡ\nራፋኤል ሳባቲኒ ፣ የ 143 ዓመታት ታላቅ የጀብድ ልብ ወለድ


አሰፋ ተክሌ የግጥምና የታሪክ ማኅደር! - Addis Admass Newspaper | Amharic news | Ethiopian news\nSaturday, 03 May 2014 12:43\nአሰፋ ተክሌ የግጥምና የታሪክ ማኅደር!\nWritten by ቢተው ዘገየ\nየተወደዳችሁ አንባቢዎቼ! በዚህ ጽሑፌ የግጥምና የታሪክ መድበል ስለሆኑ አንድ አባት አስነብባችኋለሁ፡ ፶ አለቃ አሰፋ ተክሌ ይባላሉ፡፡ የታሪክ መጻሕፍትን ተከታትለው ያነብባሉ፡፡ ሥነግጥም ደግሞ ተሰጥኦዋቸው ነው፡፡ ራሳቸው ይገጥማሉ፡፡ ጊዜና ወቅትን መሠረት አድርገው የተገጠሙትንም አይረሱም፡፡ በልጅ ኢያሱ፣ በንጉሥ ተፈሪ፣ በንጉሥ ሚካኤል ወቅት ከቅራኔ የተነሣ የተነገሩ ግጥሞችን አንደዳዊት ይደግሟቸዋል፡፡\nተወልደው ያደጉት እንደቀድሞው አጠራር በወሎ ጠቅላይ ግዛት ወረኢሉ አውራጃ ካቢ ወረዳ ልዩ ስሙ መጐሳ መንደር ነው፡፡ የተወለዱት ታኅሣሥ 12 ቀን በ1928 ዓ.ም በዕለተ ሚካኤል ነው፡፡ እርሳቸው በታኅሣሥ ወር 1928 ዓ.ም እንደተወለዱ፣ በሚያዝያ ወር 1928 ፋሽስት ኢጣሊያ ሀገሪቱን ተቆጣጠረች፡፡\nየ፶ አለቃ አሰፋ ተክሌ ወላጆች ይተዳደሩ የነበሩት በግብርና ነው፡፡ 10 ዓመት ሲሆናቸው እዚያው ወረኢሉ ጊዮርጊስ የቤተክህነት ትምህርት በጥቂቱ ተምረዋል፡፡ ወረኢሉ ዘመናዊ ትምህርት ቤትም ገብተው እስከ ሦስተኛ ክፍል ደርሰዋል፡፡\nበየካቲት ወር 1948 ዓ.ም ደግሞ የጀመሩትን ዘመናዊ ትምህርት ለመከታተል ወደ አዲስ አበባ መጥተዋል፡፡ ወደ አዲስ አበባ ያመጧቸው ወላጅ እናታቸው ወ/ሮ ክቤ ዮሴፍ ናቸው፡፡ ወ/ሮ ክቤ የያኔውን ወጣት አሰፋ ተክሌን አዲስ አበባ ለሚኖሩት ለአክስታቸው ልጅ ለወ/ሮ ከፋይነሽ ኑርየ ሰጥተዋቸው ተመለሱ፡፡\nበወቅቱ ወ/ሮ ከፋይነሽ ኑርየና ባለቤታቸው ቀኛዝማች ነጋ በየነ በዐርበኝነት የታወቁ ሰዎች ነበሩ፡፡ ወጣቱ አሰፋ ተክሌ መርካቶ አካባቢ በነበረው አክስታቸው ቤት ሆነው እስከ 5ኛ ክፍል ተማሩ፡፡ የተማሩበት ት/ቤት በአሁኑ ሰዓት የአዲስ ከተማ ት/ቤት ያለበት አካባቢ ነው፡፡ በወቅቱም 5ኛ ክፍል የደረሰ ሰው የከፍተኛ ትምህርት እንደተማረ ይቆጠር ነበርና በ1950 ዓ.ም በወታደርነት ሙያ ለመሠልጠን ተመልምለው፣ ሐረር ቀዳማዊ ኃይለሥላሴ ጦር አካዳሚ ገቡ፡፡ በጊዜው ለወታደርነት የመለመሉዋቸው መኰንን ጄኔራል ሽፈራው ተሰማ ይባላሉ፡፡ አሠልጣኞቹም እንግሊዞችና ሕንዶች ነበሩ፡፡\nሕንዳዊው ጀኔራል ራውል በእንግሊዝኛ ከሚያስተምሩት ወታደራዊ የቀለም ትምህርት በተጨማሪ\n“እጥፍ ማርሽ በሩጫ ርምጃ ሂድ”\n“ቀኝ ኋላ ዙር”\n“ወደ ግራ ዙር”\n“ወደ ቀኝ ዙር”\n“ባለህበት ” እያሉ መሠረታዊ የወታደር ትምህርት አስተምረዋቸዋል፡፡ የብሪቲሽና የሕንድ መኰንኖች እስከ 1954 ድረስ ሐረር ጦር አካዳሚ በሚያሠለጥኑበት ሰዓት የኬንያ፣ የአልጀሪያ፣ የሱዳን፣ የሶማሊያና የሌሎች አገሮች መኰንኖች ወደ ኢትዮጵያ እየመጡ ከኢትዮጵያዊያን ጋር ይሰለጥኑ ነበር፡፡ ለአብነትም ሶማሊያ ገና ነጻ ሳትወጣ ዶ/ር አብራሸክ አሊህ ሸህ ማርኬ አብረዋቸው የሠለጠኑ ሲሆን እኒህ ሰው ሶማሊያ ነጻ ስትወጣ በነጻይቱ ሶማሊያ ሥለጣን በመያዝ የመጀመሪያው ሆነዋል፡፡\nየሕንድ አሠልጣኞች ሲቀየሩ ኢትዮጵያዊው ጄኔራል ኃይሌ ባይከዳኝ የጦር አካዳሚውአዛዥ ሆነዋል፡፡ በዚያ ወቅትም ፶ አለቃ አሰፋ፣ በማታው የትምህርት ክፍለ ጊዜ ትምህርታቸውን ተከታትለው እስከ 8ኛ ክፍል ደርሰዋል፡፡\n፶ አለቃ አሰፋ ተክሌ ተራ ወታደር ሆነው ሐረር ለ12 ዓመት (1950-1962) ኖረዋል፡፡ ከዚያ ወደ ምድር ጦር መሐንዲስ መምሪያ ተዛውረው፣ ሀገራቸውን ለ34 ዓመታት አገልግለዋል፡፡ ከዚህም የተነሣ ለአገልግሎታቸው የ15 ዓመት የብር፣ የ20 ዓመት የወርቅ ሜዳልያ ተሸልመዋል፡፡ በደርግ ዘመነ መንግሥትም የተዋጊ ምልክት ያለበት ሠርቲፊኬት ተሸልመዋል፡፡\n፶ አለቃ አሰፋ በሠራዊቱ ውስጥ በነበሩበት ጊዜ ለኃላፊነት በየጊዜው ይመረጡና ለታማኝነት ቦታም ይታጩ ነበር፡፡ ነገር ግን ሰውየው እንደሌሎች ሰዎች ለበላይ አለቆች የማያጐበድዱ፣ በምላስና በአስመሳይነት የማያድሩ፣ የዓይን ተገዥ ያልሆኑ፣ ለእውነት ብቻ የቆሙና የግንባር ሥጋ ስለሆኑ ሹመትና ዕድገት በየጊዜው ያልፏቸው ነበር፡፡\n“እኔ ሕግንና ሥርዓትን ጠብቄ ነው የምሠራው፡፡ አለቆቼን አልለማመጥም፡፡ የሚፈለግብኝን ሥራ ብቻ አሸንፌ ነው የኖርኩት” ይላሉ፡፡\nበ1956 ዓ.ም ሶማሊያ የሩሲያን ዘመናዊ የጦር መሣሪያ ታጥቃ ኢትዮጵያን በወረረችበት ወቅት ፶ አለቃ አሰፋ ቶጎ ውጫሌ ላይ ተዋግተዋል፡፡ ሶማሊያ ድል ከተመታችና ጦርነቱ ከበረደ በኋላ ግርማዊ ጃንሆይ በተገኙበት ለተዋጊው ግብዣ ተደረገ፡፡\nበወቅቱ የሠራዊቱን ሞራል የሚያነቃቃ ግጥም በግብዣው ላይ እንዲቀርብ ውድድር ተደርጐ ከ20 ወጣቶች ግጥም የእርሳቸው 3ኛ ደረጃ ወጥቷል፡፡ ግብዣው ላይ ካቀረቡት ግጥም አንዱ ዘለላ የሚከተለውን ይመስላል፡\n“ለሶማሌ ነወይ ለትንሽዋ ነገር፣\nአይተነው መጥተናል የቻይናንም አገር፡፡”\nበወቅቱ ቻይና ደቡብ ኮርያን ትወጋ ነበር፡፡ የኢትዮጵያ ክብር ዘበኛ ጦር ደግሞ በተባበሩት መንግሥታት በኩል በደቡብ ኮርያ ጐን ተሰልፎ ተዋግቷል፡፡ ግጥሙ ይህንኑ የሚያመለክት ነው፡፡\nሁለተኛው ዘለላ ደግሞ፡-\n“እያለው መሣሪያ ጥይቱ ሳያንሰው፣\nእንዴት ለሶማሌ እጁን ይሰጣል ሰው፡፡” …ሲሉም ገጥመዋል፡፡\nሦስተኛው እንዲህ ይላል፡-\n“መጥተው ነበር እነዚያ ሶማሎች\nየጠቅል አሽከሮች ጉድ ጉድ አሉበት፡፡”\nበወቅቱ ወታደሩ “የጠቅል አሽከር” እያለ ይፎክር ስለነበር ነው እንዲህ መግጠማቸው፡፡\n“ግጥሙን እኔ ገጥሜ ሳነብ ወታደር እሸቱ እንዳይላሉ የተባለው ድምጻዊ በግጥሙ ይሸልልበትና ይፎክርበት ነበር፡፡ ያን ጊዜም እኔና ድምጻዊው ጓደኛዬ ከጃንሆይ አንድ አንድ ሺህ ብር ተሸልመናል” ይላሉ ፶ አለቃ አሰፋ፡፡\nበደርግ ዘመንም በ1968 ዓ.ም ወደ ኤርትራ አሥመራ ተቀይረው እስከ 1970 ዓ.ም በውጊያ ላይ ቆይተዋል፡፡ በኃይለሥላሴ የ፲ አለቅነት፣ ማዕረግ ያገኙ ሲሆን የ፶ አለቅነትን ደግሞ በደርግ ዘመን ነው ያገኙት፡፡ በአሁኑ ሰዓት በጡረታ ላይ ይገኛሉ፡፡ ባለትዳርና የሁለት ሴቶች ልጆች አባት የሆኑት ፶ አለቃ አሰፋ፤ ከንባብ ከልምድ፤ ከማኅበራዊ ኑሮ፣ ከወቅታዊ ሁኔታዎችና አባቶች ሲናገሩ በጽሞና በማዳመጥ ባገኙት እውቀት፣ ከታሪክና ከወቅት ጋር የተነገሩ ሕዝባዊ ግጥሞችን አብጠርጥረው ያውቃሉ፡፡ ምን? መቼ? እንደተነገረ ከቦታው ጋር እያገናዘቡ ይናገራሉ፡፡\nበ1969 ዓ.ም አሥመራ ውጊያ ላይ እያሉ ከሻዕቢያ ጦር በዐረብኛ አንድ የኮድ መልእክት ይተላለፋል፡፡ እርሳቸው ደግሞ ዐረብኛ ስለሚችሉ አሥመራ ዙሪያ ያለውን ምሽግ ሻዕቢያ ሌሊት ሊመታ የተዘጋጀ መሆኑን ጠቅሰው ጦሩ ቦታ እንዲለውጥ አድርገዋል፡፡\nሻዕቢያም የተለቀቀውን ባዶ ቦታ ሲደበድብ አድሯል፡፡ በዚህም የተነሳ የመሣሪያ ኪሣራ ደርሶበታል፡፡ በዚያ ጊዜ አንድ የጦሩ ባልደረባ ሲፎክር፤\n“አሰፋ ተክሌ የጥጃ ሣሩ፣\nእንኳን ሲዋጋ ሲሸሽ ማማሩ”\nእርሳቸው እንደሚሉት፤ አባታቸው አቶ ተክሌ አበጋዝ ከወረኢሉ ባላባት ከደጃዝማች ወልደጊዮርጊስ ጋር ማይጨው ዘምተው የተዋጉ ዐረብኛ ናቸው፡፡\nጐጃሞች “ያፈረሰ ቄስ አይቀድስም፣\nየሸሸ ንጉሥ አይነግሥም” ያሏቸውና ወሎዎች ደግሞ\n“ምን ያረጋል ቀሚስ አለቤቱ፣\nአሽከሩ ሲዋጋ ሸሸ ባለቤቱ “ተብሎ የተዘፈነባቸው ጃንሆይ፤ ከስደት መጥተው ለዐርበኞች መሬት ሲሰጡ በስሕተት ለበግ ሌቦችና ለአጭበርባሪዎች ሁሉ መሬት እንዲታደላቸው አድርገው ለእውነተኛ ዐርበኞች ግን ሳይሰጣቸው ቀረ፡፡ አባቴም ሳያገኝ ቀረ፡፡ በወቅቱ የወረኢሉ አዝማሪ፤\n“ለንጉሥ ንገሩዋቸው ባያውቁ ነው፣ በሉ፣\nእንዴት መሬት ሰጡት ለበግ ሌባው ሁሉ” ብሎ ዘፈነ፡፡\nከዚህም የተነሣ በአዝማሪው ግጥም ዐርበኞች ተፈልገው መሬት ሲሰጣቸው አባቴም መሬት አገኘ” ይላሉ ፶ አለቃ፡፡ አባታቸውም በማይጨው፤\nከመንገድ በታች አጋም ሥር፣\nእኔም ለእናቱ አልነግር፣\nአለ እያለች ትኑር”\nበማለት በማይጨው ጦርነት ስለቀሩት ጓደኞቻቸው አዘውትረው ሲያንጐራጉሩ ይሰሙዋቸው እንደነበር አጫውተውኛል፡፡ የእናታቸው አባት ባሻ ዮሴፍ አብርየም በዓፄ ምኒልክ ዘመን መንግሥት ከራስ ሚካኤል ጦር ጋር ዐድዋ ዘምተዋል፡፡ እርሳቸው ከጦር ሜዳ እንደተመለሱ፡-\n“እያለ መሣሪያ ጥይቱ ሳያንሰው፣\nእንዴት ለሶላቶ እጁን ይሰጣል ሰው፡፡\nፍሪዳም አልገዛ ሥጋውም ይቅርብኝ፣\nእፊት የቀደመ የሥጋ እዳ አለብኝ፡፡\nየሌሊቱ ዝናም ምንም አላለኝ፡፡\nቀን ጥሎ ነው እንጂ የደበደበኝ”\nእያሉ በበገና ይጫወቱ ነበር፡፡\nበተለይም ኢጣልያ ከማይጨው ጦርነት በኋላ የልብ ልብ ስለተሰማት የዐድዋን ዐርበኞች እየፈለገች ማጥቃትና መግደል ጀምራ ነበር፡፡ ባሻ ዮሴፍንም ለመግደል ኢጣልያ ዒላማ አድርጋ ባንዳ በአሰለፈችባቸው ጊዜ፣ ባሻ ዮሴፍ ጊዜያቸውን ያሳለፉት ከቦታ ቦታ በመዘዋወርና በመደበቅ ነው፡፡ ለዚህም ነው፡-\n“የሌሊቱ ዝናም ምንም አላለኝ፣\nቀን ጥሎ ነው እንጂ የደበደበኝ፡፡”\nበሌሊት ዝናም የመሰሉት የዐድዋን ጦርነት ሲሆን የቀን ዝናም ምሳሌ ያደረጉት ደግሞ የማይጨው ጦርነትንና ያስከተለውን አስከፊ ገጽታ ነው፡፡ እርሳቸውም ከቦታ ቦታ በመዘዋወር ላይ እንዳሉ ሞተዋል፡፡\nባንዶች ልዩ ምልክት የነበረበትን የጣልያን ኮት ይለብሱ ስለነበር ዐርበኞች፡-\n“የጣልያንን ኮት ሁሉ አጠለቀው፣\nቀውጤ ቀን መጥቶ ካላወለቀው” … ብለው ገጥመዋል፡፡\nወ/ሮ ሸዋረጋ፤ ምኒልክ የንጉሥ ሚካኤል ባለቤት፣ የዓፄ ምኒልክ የልጅ ልጅ፣ የልጅ ኢያሱ እናት ነበሩ፡፡ ወረኢሉ (ቤተ አምሐራ) ሞቱና ወረኢሉ ላይ ለቅሶ ተደረገላቸው፡፡ በወቅቱም የሸዋ አልቃሽ፤\n“ምነው በቀረባት የወሎ ጋብቻ፣\nወጣ ብላ ቀረች የሸዋ እመቤት”\n…ብላ ስታለቅስ በወሎ በኩል ያለው ሰው ከፋውና የሚቀጥለውን የለቅሶ ግጥም ገጠመ፡፡\nMore in this category: « አውሮፕላን ተንጠላጥሎ ከአምስት ሰአታት በላይ የበረረው እናቱን ፈላጊ\tያልተጠቀምንባቸው እንቁ የቱሪስት መስህቦቻችን »


ለተከታታይ ሁለተኛ ዓመት የሊጉን ዋንጫ ማሳካት የቻሉ ተጫዋቾች ምን አሉ? – Soccer Ethiopia\nለተከታታይ ሁለተኛ ዓመት የሊጉን ዋንጫ ማሳካት የቻሉ ተጫዋቾች ምን አሉ?\nJuly 11, 2019 July 11, 2019 ማትያስ ኃይለማርያም\nባሳለፍነው እሁድ ፕሪምየር ሊጉ በመቐለ 70 እንደርታ አሸናፊነት መጠናቀቁ ይታወሳል። በክለቡ ውስጥም የሊጉን ክብር ለሁለተኛ ተከታታይ ዓመት ያሳኩ አሰልጣኝ እና ሦስት ተጫዋቾች ይገኛሉ።\nበታሪኩ ከሶስት የተለያዩ ክለቦች ጋር ሦስት የሊግ ዋንጫዎች ያነሳው ሁለገቡ ኄኖክ ኢሳይያስ፣ ከክለቡ ጋር ምርጥ ዓመት ያሳለፈው አሚን ነስሩ እና አማካዩ ዮናስ ገረመው ለሁለት ተከታታይ ዓመት የፕሪምየር ሊጉ ዋንጫ ማሳካት የቻሉ ተጫዋቾች ናቸው።\nሦስቱም ተጫዋቾች ስለዚህ ውድድር ዓመት ቆይታቸው እና ስለተከታታይ ድላቸው ከሶከር ኢትዮጵያ ጋር አጠር ያለ ቆይታ አድርገዋል።\n” ከመቐለ ጋር በእርግጠኛነት ዋንጫ እንደማነሳ ተናግሬ ነበር ” አሚን ነስሩ\n° ዓመቱ እንዴት ነበር?\nየውድድር ዓመቱ በጣም ጥሩ ነበር። ጥሩ ዓመት አሳልፍያለው ብዬ ነው የማስበው። ከሁለት ጨዋታዎች ውጭ ዓመቱን ሙሉ ቡድኔን አገልግያለው። ባጠቃላይ ከጓደቾቼ ጋር አሪፍ ዓመት አሳልፍያለው፤ የሊጉን ዋንጫ ማንሳታችን ልዩ ደስታ ፈጥሮልኛል።\n° ተከታታይ ዓመት ዋንጫ ማንሳትህ ምን ስሜት ፈጠረብህ?\nበዚህ በጣም በጣም ደስተኛ ነኝ። በሁለት ዓመት የፕሪምየር ሊግ ቆይታዬ ሁለት የሊግ ዋንጫ ማንሳት ትልቅ ታሪክ ነው ለኔ። በፕሪምየር ሊግ ክለቦች መጫወት ከጀመርኩ ገና ሁለተኛ ዓመቴ ነው። በሁለቱም ዓመታት ግን የሃገሪቱን ትልቅ ዋንጫ ማንሳት ችያለው እና ይህ ለኔ ትልቅ ስኬት ነው።\n° ዋንጫ እንደምታነሳ ገምተህ ነበር?\nእንደማሳካው እርግጠኛ ነበርኩ። እንደውም በአንድ የሬድዮ የበዓል ፕሮግራም ላይ ጠይቀውኝ ከመቐለ ጋር በእርግጠኛነት ዋንጫ እንደማነሳ ነግርያቸው ነበር። ወደ መቐለ 70 እንደርታ ለመምጣት ስወስንም ከክለቡ ጋር ዋንጫ እንደማነሳ እርግጠኛ ስለነበርኩ ነው።\n° ባለፈው ዓመት ሳይጠበቅ ወደ መቐለ 70 እንደርታ በማምራትህ የአፍሪካ ቻምፒዮንስ ሊግ ላይ መሳተፍ አልቻልክም ነበር። በዚ ዓመትስ?\nከመቐለ 70 እንደርታ ጋር የአንድ ዓመት ውል ነው ያለኝ። ቀጣይ ምን እንድሚፈጠር አላውቅም ፤ ውሌ ስላለቀ እስካሁን ድረስ ከክለቡ ጋር የመቀጠል እና የመለያየት ነገር አልተረጋገጠም። ግን በሻምፕዮንስ ሊጉ መሳተፍ ትልቅ ታሪክ ነው።\n° በአህጉሪቱ ትልቅ ውድድር የመሳተፍ ዕድል በማግኘትህ ምን ተሰማህ?\nይህ ዕድል ባለፈው ዓመትም አግኝቼው ነበር። ዓምና ያልተሳተፍኩበት ምክንያት የኔ ችግር ሳይሆን የክለቡ ችግር ነው። ጅማ አባጅፋር ውሌን ለማራዘም ግዜ ስለወሰደ እኔም ቶሎ ብዬ ስለቀጣይ ግዜዬ መወሰን ስለነበረብኝ ነው በውድድሩ መሳተፍ ያልቻልኩት። መቐለ ያለው ነገርም በጣም ጥሩ ነው። ደጋፊው በጣም ድንቅ ነው። በቀጣም ዓመትም ከፈጣሪ ጋር ከቡድኑ ቆይቼ በቻምፒየንስ ሊጉ ጥሩ ጉዞ አደርጋለው ብዬ አስባለው።\n“ከብዙ ውጣ ውረድ በኋላ ዋንጫ ስታነሳ የተለየ የደስታ ስሜት ነው ያለው” ኄኖክ ኢሳይያስ\n° ዓመቱ እንዴት ነበር ላንተ?\nዓመቱ በጣም አሪፍ ነበር ፤ በጣም ብዙ ውጣ ውረዶች ቢኖሩም በጣም ትልቅና ታሪካዊ ድል አስመዝግበናል። በግማሽ ዓመቱ ወደ ክለቡ ተቀላቅዬ ይህን ክብር ማሳካቴ ደስተኛ ነኝ።\nበግሌም ሦስተኛው የፕሪምየር ሊግ ዋንጫዬ ነው፤ በግል ይህንን ማሳካቴም ትልቅ ድል ነው ለኔ።\n° ለተከታታይ ሁለተኛ ዓመት ነው የሊጉን ዋንጫ ያገኘኸው ስሜቱ እንዴት ነው?\nደስ የሚል ስሜት አለው። ዋንጫ ማንሳት የተለየ ስሜት ይፈጥርልሃል። በተለይም ደሞ ለተከታታይ ዓመት ሲሆን ስሜቱ በጣም ልዩ ነው። ብዙ ውጣው ውረድ እና ፈተናዎች አልፈህ ዋንጫ ስትበላ እና ደጋፊህ ስታስደስት የተለየ የደስታ ስሜት ነው ያለው።\n°ሳይጠበቅ ወደ መቐለ 70 እንደርታ ለማምራት ስትወስን ዋንጫው ለሦስተኛ ግዜ አነሳለሁ ብለህ አስበህ ነበር?\nቡድኑ ስቀላቀል ከተከታዮቻችን የነበረን ልዩነት በጣም ሰፊ ነበር እና ቡድኑ ዋንጫው እንደሚያነሳው በዛን ሰዓት የታወቀ ነበር ፤ እኔ ግን ዋንጫውን ለማንሳት አስቤ ሳይሆን ከአሰልጣኝ ገብረመድህን ኃይሌ ጋር ብዙ ግዜ ስለሰራው እና አሰልጣኙ በደምብ ስለሚያቀኝ ከሱ ስር በድጋሚ ለመስራት እና ቡድኑን ለመርዳት ነው።\n° በካፍ ቻምፒዮንስ ሊግ መሳተፋቹህ አረጋጣቹሃል…\nበአህጉሪቱ ትልቅ ውድድር ላይ መሳተፍ በጣም ትልቅ ነገር ነው። በግሌም በጣም ደስ ብሎኛል።\nክለባችንም ለውድድሩ የሚመጥን ጥሩ ዝግጅት ያደርጋል ብዬ አስባለው።\n° ባለፈው ዓመት ከጅማ ጋር የሊጉን ዋንጫ አንስተህ ነው ወደ ወላይታ ድቻ ያመራኸው እና ያንተ ብቻ ሳይሆን የብዙዎቻቹ ውሳኔ አነጋጋሪ ነበር በወቅቱ ያንተ ምክንያት ምን ነበር?\nከሌሎቹ የኔ የተለየ ምክንያት አልነበረም። አብዛኞቻችን ከቡድኑ የለቀቅንበት ምክንያት በወቅቱ የነበረው አመራር ምንም ዓይነት ውል የማደስ ጥያቄ አላቀረቡልንም። በዛ ምክንያት ከቡድኑ ለመለያየት ተገደናል።\n“መቐለ 70 እንደርታ ለመምጣት የወሰንኩበት ምክንያት ትክክለኛ ነበር” ዮናስ ገረመው\n° ዓመቱ እንዴት አለፈ?\nዓመቱ በጣም አሪፍ ነበር። ከቡድኔ ጋር አሪፍ ጊዜ አሳልፍያለው። ዋንጫው እና የውድድር ዓመቱ ጉዟችን ዓመቱ ለኛ ጥሩ እንደነበር ትልቅ ምስክር ናቸው። ከመቐለ 70 እንደርታ ጋር ዋንጫ በማንሳቴ በጣም ደስተኛ ነኝ። የምትጫወተውን ለዋንጫ በዓመቱ መጀመርያ ያቀድከው ዋንጫ ስታሳካ ደሞ ትልቅ ደስታ ነው። ባጠቃላይ ከቡድኑ ጋር አሪፍ ዓመት ነው ያሳለፍኩት። በዚ ሰዓት በጣም ደስ የሚል ስሜት ውስጥ ነን ሁላችንም።\n° ተከታታይ የሊግ ዋንጫ አንስተሃል…\nበጣም ዕድለኛ ነኝ። በሁለት ተከታታይ ዓመታት ዋንጫ ማንሳቴ እና በእግር ኳስ ህይቴ ይሄን ትልቅ ስኬት ማሳካቴ በጣም ደስ ብሎኛል።\n° ዋንጫ ባነሳህበት ማግስት ጅማን ለቀህ መቐለ ስትቀላቀል ዋንጫ አነሳለው ብለህ አስበህ ነበር?\nእንደዛ ብለህ በርግጠኝነት ገምተህ አትገባም።\nግን ወደ ውድድር ገብተን ብዙ ስኬቶኝ ስናገኝ እና ሊጉን በሰፊ መምራት ስንጀምር በድጋሚ ዋንጫውን አነሳዋለው የሚል ስሜት ነበረኝ።\nመጀመርያ ወደ ቡድኑ ስመጣ ግን በርግጠኝነት አነሳለው ብዬ አልመጣሁም ኳስም ስለሆነ።\n° ቀጣይ ዓመት በትልቁ ውድድር መሳተፋችሁ አረጋጣቹሃል። በዛ ውድድር ለመሳተፍ መብቃታቹ ምን ስሜት ፈጠረብህ?\nሁሌም ተጫዋች የሚመኘው እና የሚያስበው ነገር ነው። በእግር ኳስ ሂወትህ ከሃገር ወጥቶ ኢንተርናሽናል ጨዋታዎች ማድረግ ነው ትልቁ ምኞትህም የሚሆነው። መጀመርያውም እነዚህን አስበህ ነው ከታች ምትነሳው እና እነዚህ ነገሮች መሳካታቸው በግሌም እንደ ቡድንም በጣም ደስተኞች ነን።\n° በርካታ ተጫዋቾች ከጅማ ጋር የሊጉን ዋንጫ አንስታቹ ከቡድኑ መልቀቃችሁ አስገራሚ ውሳኔ ነበር። ያንተ ምክንያት ምን ነበር?\nምክንያቴ ጥሩ ኳስ መጫወት እፈልጋለው ያ የሚሆነው ደግሞ እኔ የሚመቸኝ አጨዋወት ወዳለበት ስሄድ ነው እና ዋነኛው ምክንያቴ ይሄ ነው። ሌላው አሰልጣኝ ለቀቀ፣ ተጫዋቾች ለቀቁ እኔ ደግሞ የሚሻለኝን ውሳኔ መወሰን ነበረብኝ። ከዛ ወደ መቐለ ለመምጣት ወሰንኩ። ወደ መቐለ 70 እንደርታ ለመምጣት የወሰንኩበት ምክንያት ደሞ ትክክለኛ ነበር። ለአንተ አጨዋወት ወደሚመችህ ቦታ ስትሄድ ያለህን ነገር አውጥተህ እንድትሰጥም ያደርግሃል።\n← ቻን 2020| ለኢትዮጵያ ብሔራዊ ቡድን 25 ተጫዋቾች ተጠርተዋል\nኢትዮጵያ ዋንጫ| ሀዋሳ ከተማ ከ ወላይታ ድቻ – ቀጥታ የውጤት መግለጫ →


በአመልካች ጣትህ ሌላው ላይ ስትጠቁም፤ ሦስቱ ጣቶችህ ይመሰክሩብሃል! | ደጀ ብርሃን dejebirhan ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nአንዳንድ ሰዎች የራሳቸውን ግፍ፤ ዐመጻና ኃጢአት ለመሸፈን የአቻቸውን በደልና ዐመጻ በማቅረብ ለመደበቅ ይሞክራሉ። ነገር ግን የሌላው ሰው ዐመጻና በደል መቁጠር የራስን የኃጢአት ደብዳቤ አይፍቀውም። በየትኛውም ማእዘን የሚገኙ ዐመጸኞች ከዐመጻቸው እስካልተመለሱ ድረስ ዐመጻቸው ሰላማዊውን ሊያጠፋ ይችላል። ከኋላ ይሁኑ ከፊት ዐመጸኞች የቆሙበት ሥፍራ ብቻውን ንጹሐን አያደርጋቸውም። ይልቁንም ሰላማዊው ላይ በሽታቸው እንዳይጋባ ቢቻል ሸክማቸውን በንስሐ እንዲያራግፉ ሊነገራቸው፤ ሸክሙ ተስማምቶናል ካሉም ራሳቸው ተሸክመው ገለል እንዲሉ ሊደረግ ይገባል። ተፈጥሮ የሰጣትን ሁለት መልክ በመጠቀም ለማሳሳት ሞክራለች ተብሎ በምሳሌ እንደሚነገርላት የሌሊት ወፍ ከአይጦች ዘንድ ሄዳ ጥርሷን በማሳየት «እኔ የእናንተ ወገን ነኝ» ካለች በኋላ ከወፎችም ማኅበር ተቀላቅላ ክንፏን እያራገበች «የተከበራችሁ ወገኖቼ እንደምን አላችሁ!» እንዳለችው እንስሳ በሁለት ገጽ ለማታለል የሚሞክሩ የዘመኑ ተለዋዋጮች ራሳቸው የቤተ ክርስቲያኒቱ ሸክም ሆነው ሳሉ የችግሯ ደራሽ ለመምሰል መሞከራቸው በዚህ ዘመን እንደማይቻል በግልጽ ሊያውቁት ይገባል።\nሰሞኑን የምንመለከተው በኢትዮጵያ ኦርቶዶክስ ተዋሕዶ ቤተ ክርስቲያን ውስጥ እንደአዞ ሐረግ በጎን በቅሎ በዋናው ግንድ ላይ የተጠመጠመው በቅዱሳን ስም የሚጠራው ማኅበር ተራራ የሚያክል የራሱን ኃጢአትና ዐመጻ ላይደበቅ ሸሽጎ የሙስና ተዋጊና የቤተ ክርስቲያኒቱ አዳኝ ለመሆን ሲታትር እያየን ሲሆን በሞት የሚፈላለጋቸውንም ፓትርያርክ በማወዳደስ ላይ መጠመዱ «ቁርበት አንጥፉልኝ» የተባለውን ብሂል እንድናስታውስ አድርጎናል።\nእኛም ነገሩ ቢገርመን «አመልካች ጣትህን ስትጠቁም፤ ሦስቱ ጣቶችህ በራስህ ላይ ይመሰክሩብሃል» ልንለው ወደድን። ሙሰኞቹም፤ ማኅበሩም የቤተ ክርስቲያኒቱ ጠንቅ ከመሆን ባለፈ አንዳቸው የአንዳቸው አጣሪ፤ ጠቋሚና አባራሪ ሊሆኑ በፍጹም አይችሉም። ከዚህ በፊት በማኅበሩም ላይ ሆነ በነፍሰ በላ ሙሰኞቹ ላይ ተከታታይ ጽሁፍ በማቅረብ ሁሉ አጥፊዎች መሆናቸውን በግልጽ ተናግረናል። አሁንም የምንናገረው ያንኑ በመድገም ነው። የምናሰምርበትም እውነት «ከማኅበሩና ከሙሰኞቹ የትኛው በመወገድ ሊቀድም ይገባል? የሚለው ካልሆነ በስተቀር በሁለቱም አላስፈላጊነት ላይ አንዳችም ብዥታ የለንም»\nስለሆነም በማኅበሩ ላይ ከዚህ በፊት በፓትርያርኩ የተያዙ አቋሞች በሙሰኞች ማጥራት ሽፋን የሚታለፍ ወይም የሚቀየር ከሆነ ከሁለት ጅቦች መካከል አንዱን ጅብ ምርጫ የመውሰድ ጉዳይ ካልሆነ በስተቀር ቤተ ክርስቲያኒቱን ለመታደግ የሚደረግ እንቅስቃሴ አይደለም እንላለን። በመካከላቸው የመጠንና የዓይነት ካልሆነ በስተቀር ቤተ ክርስቲያኒቱን በሚግጡ ጅቦች መካከል የተግባር ልዩነት ስለሌለ ሁሉም ቦታቸውን ሊይዙ የሚገባቸው የጥፋት ኃይሎች መሆናቸው አያጠያይቅም። እንደምንመለከተው ያለው መገፋፋት በሦስት የሚከፈል ይመስለናል።\n1ኛው- ጫንቃው የደነደነ ማኅበር ከቦታው ሊወገድ የተገባው ቢሆንም የተወሰኑ አስተዳዳሪዎችና ከታች ያሉ ዘራፊዎች፤ ቅዱስ ነኝ የሚለውን ማኅበር የሚጠሉት ማኅበሩ በቤተ ክርስቲያኒቱ ላይ ስላደረሰው በደልና ግፍ በመቆርቆር ብቻ ሳይሆን በስለላ መረቡ ስለተጠለፉና እዳ በደላቸው ስለተጻፈባቸው፤ ከሚከተላቸው ፍርሃትና ድንጋጤ ለመገላገል ሲሉ በሐቅ ከሚታገሉት ጋር በኅብረት የሚጮኹ አንድ ቡድን ናቸው።\n2/ ማኅበሩ ቤተ ክርስቲያኒቱን መስሎና አኅሎ በላይዋ ላይ ነግሶ በስሟ መነገዱ የታያቸው፤ በመንገድ ላይ ቆሞ እንቅፋት የሆናቸው፤ ለስውር ዓላማው የስለላ ቡድኑን ያወቁ፤ የቤተክርስቲያኒቱን ልጆች ለራሱ መመልመሉ የቆጫቸው፤የገቢ አቅሙን እያደለበ፤ ሀብቷን ለራሱ ዓላማ ሲጠቀም የተመለከቱ፤ የኃጢአት በደል ጸሐፊ፤ ለሲኖዶስ ክፍፍል ረጅም እጅ ያለው መሆኑን የተረዱ በትክክል አምነው የሚታገሉ የቤተ ክርስቲያኒቱ ልጆች በሁለተኛ ረድፍ አሉ። ይህ ረድፍ ድምጹን የሚሰማና የሚያስተባብረው የበላይ አመራር ቢኖር ኖሮ ውጤታማ ሥራ ለመስራት የሚችልና በሙሰኛ አስተዳዳሪዎችም ይሁን በማኅበሩ ተግባር የመረረው ቡድን ነው ።\n3/ ራሱን ቅዱስ፤ ጻድቅና የቤተ ክርስቲያኒቱ መድኅን አድርጎ የተነሳ፤ በገንዘቡ፤ በኃይሉ፤ በአስተዳደሩ፤ በሴራ መዋቅሩና በእንቅስቃሴው አደገኛ የሆነ፤ የራሱን የሲኖዶስ አባላት ያደረጃ፤ ስለቤተክርስቲያኒቱ ሳይሆን ከጥቅሙ ጋር ለቆመ ሰይጣንም ቢሆን የሚተባበር፤ ሰዎችን በማጥመድ አገልጋይ ለማድረግ የሚተጋ፤ የሰዎች የእዳ በደል መዝጋቢ፤ ሰላይ፤ በዝሙት የረከሰ፤ ነጋዴ፤ አስመሳይና አታላይ ነገር ግን በሩቅ ሲያዩት ቆዳው ከእባብ የለሰለሰ ማኅበር፤ ማኅበረ ቅዱሳን የሚባለው በሦስተኛ ረድፍ አለ።\nበዚህ መካከል ከወዲህም ከወዲያም የሚዘምቱ፤ ነገር የሚያማቱ፤ የሚያወሻክቱ፤ የአስመሳዮች ቡድን እንደወቅቱ ሁኔታ፤ ኃይል ወዳጋደለበት የሚያጋድሉ የአስተሳሰብ ድሆች ከሲኖዶስ ጀምሮ በየደረጃው ቢኖሩም ተጽእኖ ፈጣሪ ሆነው ለእክል የሚበቃ አቅም የላቸውም።\nበሦስቱ ረድፎች ያለውን የኃይል አሰላለፍ ተመልክቶ ተገቢ ከሆነው ወገናዊ ኃይል ጋር በመቆም እንቅስቃሴ መውሰድ የተገባ ቢሆንም እስካሁን ከወሬ ባለፈ የሚታይ እርምጃ ብዙም ሲወሰድ አይታይም።\nወቅቱ በፈጠረው የቤተክርስቲያኒቱ ተግዳሮትና የችግር እሳት መካከል የተገኙትት ፓትርያርክ ማትያስ ምን ዓይነት እርምጃ፤ መቼና ከማን ጋር ሆነው መውሰድ ይችላሉ? የሚለው ጥያቄ ምላሽ የሚያሻው ወቅታዊ ጉዳይ ይመስለናል። አካሄዱን በሳተ፤ ውጤቱም ምን ሊሆን እንደሚችል ባልተጠና ውሳኔ የሚወሰድ እርምጃ ከጥቅሙ ጉዳቱ ሊያመዝን ይችላል። ስለሆነም በገበያ ግርግር መካከል የሚዘለው ማኅበር የራሱን የቤት ሥራ ሳይጨርስ «ከፓትርያርኩ ጋር አለሁ፤ አለሁ» የሚለው ጉዳይ አሳሳቢ ነው።\nስለማኅበሩም ይሁን ማኅበሩን በሚደግፉ ነገር ግን ብዙ ችግር ባለባቸው ሰዎች ዙሪያ ትንፍሽ የማይለው «ሐራ» የተባለው ብሎግ የማኅበሩ ቀኝ እጅ ስለሆኑት አባ ማቴዎስ ለሙስና ውጊያ የመዘጋጀታቸውን ዜና መስራቱ እንዲሁም የፓትርያርኩን ፈቃደኝነት አደበላልቆ ማቅረቡ ችግሩን ለመቅረፍ ሳይሆን የማኅበሩን ጉዳይ ለመሸፈን አጋጣሚ ማግኘቱን የሚያመለክት ነው።\nስለሆነም ለፓትርያርኩ የመፍትሄ ሃሳብ ሊሆኑ የሚችሉ ነጥቦችን ለመጠቆም እንወዳለን።\n1/ በቅድሚያ ፓትርያርኩ ብቻቸውን ተንቀሳቅሰው፤ ብቻቸውን ጮኸው፤ ብቻቸውን ታግለው የሚያመጡት ውጤት እንደሌለ በመረዳት የተሻለ ግንዛቤ፤ እውቀትና የአስተዳደር ክህሎት ያላቸውን የቤተ ክርስቲያኒቱ ችግር ግድ የሚላቸውን ሰዎች በሥራ አጋርነት በዙሪያቸው ማሰባሰብ ያስፈልጋቸዋል። ከጳጳሳቱም ብዙዎቹ በማኅበሩ የተጠለፉ ወይም ከሙስናና ከዘረኝነት ጋር የተሳሰሩ ስለሆነ ከጳጳሳቱም ሆነ ከበታች ሹማምንት መካከል ጥንቃቄ የታከለበት ምርጫ መደረግ አለበት። የፓትርያርኩ ልዩ ፀሐፊ፤ የፕሮቶኮል ሹም፤ የውጪ ግንኙነት ክፍል፤ የፓትርያርኩ ቢሮ ኃላፊ እና ሌሎች ተጨማሪ ክፍሎችን ማደራጀት ያስፈልጋል። የፓርትያርኩ ልዩ ሀገረ ስብከት በሆነው አዲስ አበባ ሀገረ ስብከት ውስጥ ሥራ አስኪያጅ፤ የሀገረ ስብከቱ ፀሐፊ፤ የሀገረ ስብከቱ አስተዳደር ወዘተ ክፍሎች ፓትርያርኩ ለሚያደርጓቸው ቀጣይ እርምጃዎች ወሳኝ ስለሆኑ ይህንን በተጠናና መልኩ እንደገና ማዋቀር የግድ ይላል። የፓትርያርኩ ጽ/ቤት የየዕለት የሥራ ውሎ ከበታች ክፍሎች ሪፖርት በመቀበልና ለፓትርያርኩ በማቅረብ ተከታታይ የሥራ መመሪያና ትእዛዝ በማስተላለፍ ያልተቋረጠ ክትትል ማድረግ ያስፈልጋል።\n2/ እንደአጭር ጊዜ የማስተካከያ እርምጃ ከላይ በተራ ቁጥር 1 በተመለከተው ነጥብ ውስጥ ያሉ አካሎችና ሌሎች አጋዦች ያሉበት አጣሪ ኮሚሽን በማዋቀር በሚያደርጉት ምርመራ በሙስና የከበሩ፤ ከሌላቸው ደመወዝና ልዩ ገቢ ውጪ ሃብት ያከማቹ፤ አላግባብ የበለለጸጉ፤ የገንዘብ ብክነትን ያስከተሉ አሰራሮች ሁሉ ዝርዝር መረጃቸውና ከነመፍትሄ ሃሳቦቻቸው በማቅረብ ማስተካከያና የሕግ እርምጃ በማስወሰድ በፍጥነት መግታት ተገቢ ወቅታዊ እንቅስቃሴ መሆን አለበት እንላለን። ነገር ግን እንደረጅም ግብ ሊታይ የሚገባው ጉዳይ በፓትርያርኩ የሚመራ የመዋቅር ጥናትና ማሻሻያ መምሪያ በማቋቋም ከዘመናዊ አስተዳደር ጋር ቤተ ክርስቲያኒቱን ለማዘመን የመዋቅር ማሻሻያ ጥናት መደረግ ይገባል።\nከዚያ ባሻገር በማኅበሩ ግፊት፤ በአስፈጻሚ ጳጳሳቱ በኩል ሙስናን እናጣራለን ማለቱ «በቆሻሻ መጥረጊያ ቤት መወልወል ይሆናል»\n3/ ማኅበረ ቅዱሳን ከዚህ በፊት እንደተወሰነው ሀብትና ንብረቱን እንዲያስመዘግብ፤ በቤተ ክርስቲያኒቱ ሞዴላ ሞዴሎች እንዲጠቀም፤ ከተቋቋመበት ጊዜ አንስቶ ያለውን ሂሳብ በቤተ ክርስቲያኒቱ ኦዲት እንዲያስመረምር፤ ለወደፊትም በቤተ ክርስቲያኒቱ ተወስኖ በሚሰጠው ደንብ እንዲመራ የተላለፈውን ውሳኔ ያለምንም ማመንታት ተግባራዊ ማድረግ የግድ ይላል። በዚህ ዙሪያ ፓትርያርኩ የገቡትን ቃል በመጠበቅ ማስፈጸም እንዳለባቸው እናምናለን።\nስለሆነም ስለሙስናና ስለገንዘብ ብክነት ለመናገር በዘረኝነትና በእከከኝ ልከክህ የተሳሰሩ የጥቅም ተጋሪ ጳጳሳቱና ከኋላ በሚገፋቸው ማኅበር ሳይሆን እጃቸው ንጹህ የሆነ፤ የቤተ ክርስቲያኒቱን የጣሪያ ሳር ያልመዘዙ ልጆችዋ በኩል በመሆኑ ፓትርያርኩ ቆም ብለው በአስተውሎት እንዲመለከቱት ልናሳስብ እንወዳለን። እርግጥ ነው፤ ቤተ ክርስቲያን ችግር ላይ ነች። ነገር ግን ችግሯን ተተግነው ደረስንላት የሚሉ ሁሉ የየራሳቸውን ስውር ዓላማ ደብቀው የተነሱ ስለሆነ ጥንቃቄ መወሰድ ይገባዋል።\nብፁዕ ወቅዱስ አቡነ ማትያስ፤\nበቅንነት የምንገልጽልዎ ነገር የቤተ ክርስቲያኒቱ ችግር የሚያንገበግባቸው፤ በታማኝነት፤ በፈሪሃ እግዚአብሔር ለማገልገል መንፈሳዊነቱም ፈቃደኝነቱም ያላቸው የተማሩ ልጆች ስላሉአት በጥንቃቄ አጥንተው ለቀጣይ እርምጃ እንዲበራቱ እንጠይቃለን። ማኅበሩም አጋጣሚዎችን ለራሱ በሚመቸው መልኩ እየተጠቀመ፤ የተወሰነበትን ውሳኔዎች ለማስቀልበስ የሚሄድበትን መንገድ ሊዘነጉ አይገባም። ቁርጠነቱ ካለ ሙሰኞችንም፤ ማኅበሩንም ቦታ ቦታቸውን ለማስያዝ ሰውም፤ ጊዜም፤ ኃይልም አለ!!\n"በአመልካች ጣትህ ሌላው ላይ ስትጠቁም፤ ሦስቱ ጣቶችህ ይመሰክሩብሃል!"\nስለዚህ አንተም ማህበሩ ማህበሩ እያልክ አፍህን ስትከፍት፣ እንደልብህ ጠማማ የሆነ ጣትህን ስትጠቁም ሶስቱ ወዳንተ ነዋ የሚጠቁሙት? ጴንጤነትህን፣ ውሸታምነትህን እና አሉባልተኛነትህን። አይደል?\nየሞኝ መካሪ። ደሞ የጴንጤም መካሪ ልሁን።


ሃቁ ሲገለጥ!!! (አርአያ ተስፋ ማርያም) | EthioReference >\n10:28 pm - Monday October 25, 2021\nሃቁ ሲገለጥ!!! (አርአያ ተስፋ ማርያም)\nPosted by admin\t| 06/05/2018 | Comments Off on ሃቁ ሲገለጥ!!! (አርአያ ተስፋ ማርያም)\nአቶ አለማየሁ ዘመድኩን ከፍተኛ የህግ ባለሙያ ሲሆኑ በፍትህ ሚ/ር የፍትሐብሔር መምሪያ ሃላፊ ሆነው አገልግለዋል። ለእውነት በመቆም የተግባር ሰው መሆናቸውን አለም አቀፍ ተቋማት ጭምር መስክረውላቸዋል። “የቅንጅት አመራሮች ንብረታቸው እንዲወረስ ክስ እንዲመሰረት አድርግ” ተብለው በበረከት ስሞኦን ሲታዘዙ ‘አሻፈረኝ’ በማለት የተቃወሙና ትእዛዝ ባለመፈፀማቸው እስር የተደገሰላቸው ናቸው። ..አቶ ታምራት ላይኔ ከቀናት በፊት ከቪኦኤ ጋር ባደረጉት ቃለምልልስ ላይ “አለጥፋቴ ነው 12 አመት የታሰርኩት” ማለታቸውን ተከትሎ ጉዳዩን በቅርብ የሚያውቁት አቶ አለማየሁ ሃቁን አጋልጠዋል።\nአቶ ታምራት በቃለምልልሱ ጣልቃ ያነሱት ሌላ ጉዳይ ነበር። አቶ መለስ ቢሮ ዘንድ ሄደው ይቅርታ እንዳደረጉለት፣ ቂም እንዳልያዙ..መናገራቸውን ገልፀዋል። መረጃው በዚህ ግድግዳ ነው የሰፈረው። በተዘዋዋሪ መልስ መስጠታቸው ይመስላል። ታምራት ከመለስ ጋር መገናኘታቸውን ማመናቸው ጥሩ ቢሆንም ነገር ግን የተነጋገሩትንና ከነስፍራው ሸምጥጠዋል። ከእስር እንዲፈቱ ባደረጓቸው በረከትና አዲሱ ለገሰ በኩል መለስን ማግኘት እንደሚፈልጉ ገለፁ። ቅድሜ ምሽት አዜብ መስፍን እራት አዘጋጅተው ቤተ መንግስት ግብዣ ተጠሩ። ታምራት ሲናገሩም “መለስ ቂም የለኝም! ከአገር እሄዳለሁ። ስለፓርቲው ምንም አልናገርም። በማንኛውም ፖለቲካ ውስጥ አልገባም። አንድ ነገር ብቻ እለምንሃለሁ..አላሙዲ ቂመኛ ነው። ተከታትሎ እንዳይበቀለኝ ብቻ አድርግልኝ” ሲሉ ነበር የተማፀኑት። ሃቁ ይህ ነው! ..\n* አቶ ታምራት ላይኔ “.. አስራ ሁለት አመት ካለጥፋቴ ታስሬ” ማለቱ ውሀ የማይቋጥር ሀሳብ ነው!!\nሰሞኑን አቶ ታምራት ላይኔ በVoice of America የአማርኛው አገልግሎት ቀርበው ስለጠቅላይ ሚንስቴር ዶ/ር አብይ አህመድ እና ኢህአድግ ቃለ መጠይቅ ሲሰጡ እኔ ካለጥፋቴ አስራ ሁለት አመት ያሰሩኝን የኢህአድግ ባለስልጣናት ቂም አልይዝባቸውም ሲሉ አዳመጥኩ ። እርግጥ ነው ኢህአድግ ባለስልጣናቱ የህዝብ ሀብት ዘረፉ ብሎ ለማሰር እና ለመቅጣት ፍቃደኝነቱ ፣ ተነሳሽነቱ እና ከሁሉም በላይ የሞራል ብቃቱ ላይኖረው ይችላል። ነገር ግን አቶ ታምራት ላይኔ ስልጣን ላይ በነበሩበት ጊዜ በእርግጥ የሀገር ሀብት አልዘረፉም ነበር ወይ ?\nከአስራ አምስት አመት በፊት የፍትህ ሚኒስቴር የፍትህብሄር መምሪያ ሀላፊ ሆኜ ስመደብ በፊት የመምሪያው ሀላፊዎች ከነበሩ ሰዎች የተረከብኩት ፋይል አንዱ አቶ ታምራት ላይኔ ኢትዮጵያ ቡና ገበያ ኮርፖሬሽን ከሚባል የመንግስት የልማት ድርጅት “የኢትዮጵያን እዳ ለመክፈል ” በሚል 5.5 ሚሊዮን ብር የሚያወጣ ቡና በወቅቱ ጠቅላይ ሚንስቴር በነበሩት አቶ ታምራት ለይኔ ትእዛዝ ጅቡቲ “ሪድ ሲ”Red Sea ለተባለ ካምፓኒ ተሽጦ ገንዘቡ ለመንግስት ካዝና ገቢ ሳይሆን ይቀራል ። በሆላም በተደረገ ማጣራት Switzerland አገር በሚገኝ አንድ ባንክ ውስጥ 9.9 ሚሊዩን ዶላር ገንዘብ(ይህ ገንዘብ ቁጥሩ ከፍ የለው አቶ ታምራት ላይኔ ለኢትዮጵያ እዳ መክፈያ በሚል ከሼክ መሀመድ አላሙዲን 16 ሚሊዩን ዶላር ወስደው ስለነበር ነው ) በአቶ ታምራት ላይኔ ልጅ (ብሌን ጌታቸው ) ስም ተቀምጦ ይገኛል ።እኛም Duglas Hurung የተባለ ጠበቃ ቀጥረን እንከራከር ነበር ።እኔም ጠበቃውን ጄኔቭ ሄጄ አግኝቼዋለሁ።ለክርክሩ ድጋፍ የሚሆን ሰነድም ለጠበቃው እንልክለት የነበረው ከእዛው ከኢትዪፕያ ነበር ።ጉዳዩ እልባት ሳያገኝ እኔ አገር ለቅቄ ውጣሁ ።\nአቶ ታምራት ላይኔ ይህን ያህል ብር በልጃቸው ስም በውጭ አገር ባንክ አስቀምጠው አስራ ሁልት አመት ካለጥፋቴ ታስሬ ማለት ውሀ የሚቓጥር ሀሳብ ነው ወይ?